**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**12 ДУГААР САРЫН 16-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| № | **Баримтын агуулга** | **Хуудас** |
| 1. | Хуралдааны товч тэмдэглэл:  | 1-3 |
| 2. | Хуралдааны дэлгэрэнгүй тэмдэглэл | 4-54 |
| 1.Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх, санал, дүгнэлтийн төсөл боловсруулах үүрэг бүхий Байнгын хорооны 2020 оны 07 дугаар тогтоолоор байгуулсан ажлын хэсгийн санал, дүгнэлтийг сонсох | 4-34 |
| 2.”Чиглэл өгөх тухай” Байнгын хорооны тогтоолын төсөл /Хөдөө аж ахуйн салбарын эрдэм шинжилгээний хүрээлэнгүүдийн талаар/ | 34-54 |

***Монгол Улсын Их Хурлын 2020 оны намрын ээлжит чуулганы***

***Байгаль орчин, хүнс, хөдөө аж ахуйн байнгын хорооны***

***12 дугаар сарын 16-ны өдөр*** ***/Лхагва гараг/-ийн***

***хуралдааны товч тэмдэглэл***

 Байгаль орчин, хүнс, хөдөө аж ахуйн байнгын хорооны дарга Х.Болорчулуун ирц, хэлэлцэх асуудлын дарааллыг танилцуулж, хуралдааныг даргалав.

 *Хуралдаанд ирвэл зохих 19 гишүүнээс 10 гишүүн ирж, 52.6 хувийн ирцтэйгээр хуралдаан 10 цаг 35 минутад Төрийн ордны “Үндсэн хууль” танхимд эхлэв.*

 *Чөлөөтэй: Д.Өнөрболор, Ц.Туваан;*

 *Эмнэлгийн чөлөөтэй: Г.Мөнхцэцэг.*

 ***Нэг.Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх, санал, дүгнэлтийн төсөл боловсруулах үүрэг бүхий Байнгын хорооны 2020 оны 07 дугаар тогтоолоор байгуулсан ажлын хэсгийн санал, дүгнэлтийг сонсох***

 Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн сайд З.Мэндсайхан, Хүнс, хөдөө аж ахуй, хөнгөн үйлдвэрийн яамны Төрийн захиргааны удирдлагын газрын дарга Т.Жамбалцэрэн нар “Үндсэн хууль” танхимаас, Мэргэжлийн хяналтын ерөнхий газрын дэд дарга Д.Энхсайхан, мөн газрын Хүнсний аюулгүй байдал, хилийн хорио цээрийн хяналтын газрын Хөдөө аж ахуйн хяналтын хэлтсийн дарга Д.Батжаргал нар цахимаар оролцов.

 Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Байгаль орчин, хүнс, хөдөө аж ахуйн байнгын хороо хариуцсан ахлах зөвлөх Н.Наранцогт, референт С.Дунжидмаа, Хяналт шалгалт, үнэлгээний газрын Хяналт шалгалтын хэлтсийн зөвлөх С.Эрдэнэчимэг, референт Ц.Рэнцэнтогтох нар байлцав.

 Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх, санал, дүгнэлтийн төсөл боловсруулах үүрэг бүхий Байнгын хорооны 2020 оны 07 дугаар тогтоолоор байгуулагдсан ажлын хэсгийн санал, дүгнэлтийг  Ажлын хэсгийн ахлагч, Улсын Их Хурлын гишүүн Г.Ганболд танилцуулав.

 Танилцуулгатай холбогдуулан Улсын Их Хурлын гишүүн Г.Тэмүүлэн, Б.Саранчимэг, Ж.Бат-Эрдэнэ, Т.Аубакир, Т.Энхтүвшин, Н.Наранбаатар, Ц.Анандбазар, Ц.Цэрэнпунцаг, Ж.Батжаргал нарын тавьсан асуултад Улсын Их Хурлын гишүүн Г.Ганболд, Хүнс, хөдөө аж ахуй, хөнгөн үйлдвэрийн яамны Төрийн захиргааны удирдлагын газрын дарга Т.Жамбалцэрэн нар хариулж, тайлбар хийв.

 Улсын Их Хурлын гишүүн Г.Тэмүүлэн, Б.Бат-Эрдэнэ, Ж.Бат-Эрдэнэ, Ж.Батжаргал нар үг хэлэв.

 **Х.Болорчулуун**: “Засгийн газарт чиглэл өгөх тухай” Байнгын хорооны тогтоолын төслийг баталъя гэсэн санал хураалт явуулъя.

 Зөвшөөрсөн: 12

 Татгалзсан: 3

 Бүгд 15

 80.0 хувийн саналаар Байнгын хорооны тогтоол батлагдлаа.

 *Уг асуудлыг 12 цаг 30 минут хэлэлцэж дуусав.*

 ***Хоёр.”Чиглэл өгөх тухай” Байнгын хорооны тогтоолын төсөл*** */Хөдөө аж ахуйн салбарын эрдэм шинжилгээний хүрээлэнгүүдийн талаар/*

 Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн сайд З.Мэндсайхан, Хүнс, хөдөө аж ахуй, хөнгөн үйлдвэрийн яамны Төрийн захиргааны удирдлагын газрын дарга Т.Жамбалцэрэн нар “Үндсэн хууль” танхимаас оролцов.

 Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Байгаль орчин, хүнс, хөдөө аж ахуйн байнгын хороо хариуцсан ахлах зөвлөх Н.Наранцогт, референт С.Дунжидмаа, Хяналт шалгалт, үнэлгээний газрын Хяналт шалгалтын хэлтсийн зөвлөх С.Эрдэнэчимэг, референт Ц.Рэнцэнтогтох нар байлцав.

 Хүнс, хөдөө аж ахуй, хөнгөн үйлдвэрийн сайд З.Мэндсайхан Хүнс, хөдөө аж ахуй, хөнгөн үйлдвэрийн яамны харьяанд салбарын эрдэм шинжилгээний хүрээлэнгүүдийг шилжүүлэх хэрэгцээ, шаардлагын талаар мэдээлэл хийв.

 Улсын Их Хурлын гишүүн Г.Дамдинням дээрх асуудлыг өмнө нь Байнгын хорооны хуралдаанаар хэлэлцэх үед дэмжээгүй тул уг асуудлыг хэлэлцэх асуудлын жагсаалтаас хасах горимын санал гаргаж, Байнгын хорооны дарга Х.Болорчулуун тайлбар хийв.

 Мэдээлэлтэй холбогдуулан Улсын Их Хурлын гишүүн Ё.Баатарбилэг, Г.Тэмүүлэн, Г.Дамдинням, Н.Наранбаатар, Т.Аубакир, Ж.Батжаргал, Н.Ганибал, Б.Бат-Эрдэнэ нарын тавьсан асуултад Хүнс, хөдөө аж ахуй, хөнгөн үйлдвэрийн сайд З.Мэндсайхан хариулж, тайлбар хийв.

 **Х.Болорчулуун:** “Чиглэл өгөх тухай” Байнгын хорооны тогтоолын төслийг баталъя гэсэн санал хураалт явуулъя.

 Зөвшөөрсөн: 11

 Татгалзсан: 3

 Бүгд 14

 78.6 хувийн саналаар Байнгын хорооны тогтоол батлагдлаа.

 Хуралдаан 3 цаг 03 минут үргэлжилж, 19 гишүүнээс 16 гишүүн ирж, 84.2 хувийн ирцтэйгээр 13 цаг 38 минутад өндөрлөв.

 Тэмдэглэлтэй танилцсан:

 БАЙГАЛЬ ОРЧИН, ХҮНС,

 ХӨДӨӨ АЖ АХУЙН БАЙНГЫН

 ХОРООНЫ ДАРГА Х.БОЛОРЧУЛУУН

 Тэмдэглэл хөтөлсөн:

 ХУРАЛДААНЫ ТЭМДЭГЛЭЛ

 ХӨТЛӨХ АЛБАНЫ ШИНЖЭЭЧ Д.ЦЭНДСҮРЭН

**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**12 ДУГААР САРЫН 16-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

 **Х.Болорчулуун:** Байгаль орчин, хүнс хөдөө аж ахуйн байнгын хорооныхоо гишүүдийн энэ өдрийн амгаланг айлтгая.

 Өнөөдрийн Байгаль орчин, хүнс хөдөө аж ахуйн байнгын хорооны гишүүдийн хурлын ирц 52.6 хувьтай болсон тул хуралдаан нээснийг мэдэгдье.

 Байнгын хорооны хуралдаанаар хэлэлцэх асуудлыг танилцуулъя.

 Хэлэлцэх асуудал нэгдүгээрт, Байгаль орчин, хүнс, хөдөө аж ахуйн байнгын хорооны 2020 оны 07 дугаар тогтоолоор байгуулсан Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх, санал, дүгнэлтийн төсөл боловсруулах үүрэг бүхий ажлын хэсгийн санал, дүгнэлт, чиглэл өгөх тухай Байнгын хорооны тогтоолын төсөл байгаа.

 Хоёрдугаарт нь, Хөдөө аж ахуйн салбарт хамаарах эрдэм шинжилгээний хүрээлэнгийн талаар чиглэл өгөх тухай Байнгын хорооны тогтоолын төсөл.

 Хэлэлцэх асуудлын талаар өөр саналтай гишүүд байна уу.

 Өөр саналтай гишүүд байхгүй бол хэлэлцэх асуудалдаа оръё.

 ***Нэгдүгээр асуудал. Байгаль орчин, хүнс, хөдөө аж ахуйн байнгын хорооны 2020 оны 07 дугаар тогтоолоор байгуулагдсан Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх санал, дүгнэлтийн төсөл боловсруулах үүрэг бүхий ажлын хэсгийн санал дүгнэлтийг хэлэлцье.***

 Ажлын хэсгийн санал дүгнэлт, Байнгын хорооны тогтоолын төслийг та бүхэнд тараасан байгаа.

 Хэлэлцэж байгаа асуудалтай холбогдуулан хуралдаанд оролцож байгаа ажлын хэсгийг танилцуулъя.

 Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга Т.Жамбалцэрэн танхимаас, мөн яамны Хүнсний үйлдвэрийн бодлогын хэрэгжилтийг зохицуулах газрын Экспорт, импорт тарифын асуудал хариуцсан мэргэжилтэн Гэрэлмаа, Мэргэжлийн хяналтын ерөнхий газрын дэд дарга Д.Энхсайхан, мөн газрын Экспорт, импорт хилийн хорио цээрийн хяналтын газрын даргын албан үүргийг түр орлон гүйцэтгэгч Дашмягмаржав, Хүнсний аюулгүй байдал, хилийн хорио цээрийн хяналтын газрын Хөдөө аж ахуйн хяналтын хэлтсийн дарга Д.Батжаргал эдгээр хүмүүс цахимаар хуралдаанд оролцоно.

 Ажлын хэсгийн санал дүгнэлтийг ажлын хэсгийн ахлагч, Улсын Их Хурлын гишүүн Гочоогийн Ганболд танилцуулна.

 **Г.Ганболд:** Байнгын хорооны дарга, эрхэм гишүүд ээ,

 Монгол Улсын Их Хурлын Байгаль орчин, хүнс хөдөө аж ахуйн байнгын хорооны 2020 оны 10 дугаар сарын 20-ны өдрийн 07 тоот тогтоолоор байгуулагдсан. Мах бэлтгэл, махны үйлдвэрлэл болон махны экспортын үйл ажиллагаанд хяналт шалгалт хийх санал дүгнэлтийг боловсруулах ажлын хэсэг байгуулагдсан. Ажлын хэсэгт Улсын Их Хурлын гишүүн Ганболд, Улсын Их Хурлын гишүүн Б.Бейсен, Н.Ганибал, Г.Дамдинням, Г.Мөнхцэцэг болон Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга, Улсын мэргэжлийн хяналтын газрын дэд дарга гэсэн ийм бүрэлдэхүүнтэй ажлын хэсэг байгуулагдсан байгаа.

 Ажлын хэсгийн хувьд удирдамж батлуулаад Хүнс хөдөө аж ахуйн яаман дээр 2020 оны мах бэлтгэлийн асуудал, нөөцийн мах, экспортын асуудал дээр танилцуулга сонсож, Махны холбоо болон Махны үйлдвэрлэл эрхлэгч аж ахуйн нэгжүүдийн төлөөллүүдтэй уулзсан. Мөн төлөөллүүдтэй уулзахаас гадна бид энэ 2020 онд мах экспортлох зөвшөөрөл авсан аж ахуйн нэгжүүдийн үйл ажиллагаатай газар дээр нь танилцсан байгаа.

 Энэ хүрээнд ажлын хэсгийн хэсгийнхэн гадаадын хөрөнгө оруулалттай Их Дуньян компани, Саля фүд Монголия, Цансин Тин И мөн дотоодын 100 хувийн хөрөнгө оруулалттай Ихэр шарангад,Мах импекс гээд 5 компанийн үйл ажиллагаатай танилцсан байгаа. Энэ аж ахуйн нэгжүүдийн үйл ажиллагаатай танилцаад 2020 оны байдлаар махны экспортын явц, иргэдийн зүгээс мөн аж ахуйн нэгжүүдийн зүгээс, Их Хурлын гишүүдийн зүгээс яригдаад байгаа энэ махны экспортын квоттой холбоотой асуудлууд дээр аж ахуйн нэгжийн удирдлагууд, яамны удирдлагууд гээд олон удаа хүмүүстэй уулзаж ажилласан.

 Харамсалтай нь яг тухайн ажлын хэсэг ажиллаж байх үед энэ ковидтой холбоотой, хөл хорио тогтоосонтой холбоотойгоор цаг хугацаа одоо жаахан алдаж өнөөдрийн Байнгын хорооны хурлаар оруулж байгаа юм. Энэ асуудал бол өөрөө цаг хугацаатай уралдаж явдаг ийм асуудал учраас нэлээн хурдан хугацаанд бид нар ажиллах ийм зорилго тавьсан боловч нөхцөл байдалтай уялдуулаад жаахан хойшилсон гэдгийг би хэлэхийг хүсэж байгаа юм. Тэгээд өнөөдрийн ажлын хэсгийн танилцуулгын хүрээнд ер нь энэ махны экспортын асуудал, энэ квотын асуудал бол Монгол Улсын махны экспортод хориг тавьсан ийм одоо асуудал байна гэж бид нар үзэж байгаа юм. Квот тавьсан нь үндсэндээ энэ квотыг хоорондоо наймааны хэрэгсэл болгосон. Зөвшөөрөл авсан аж ахуйн нэгжүүд. Квотыг олгохдоо Хүнс хөдөө аж ахуйн яам болон бусад байгууллагын хувьд бодит байдал дээр очиж махны одоо нөөц бэлтгэлийн асуудлуудыг, мөн тухайн аж ахуйн нэгжүүдийн хөдөө орон нутгийн аж ахуй малчидтай хийсэн махны гэрээг, зоорийн агуулахын нөөцийг үзэхгүйгээр зөвхөн аж ахуйн нэгжүүдийн хүсэлт дээр тулгуурлаад квотыг олгож байгаа нь хоорондоо наймаа хийх хэрэгсэл болсон байгаа юм.

 Бодит байдал дээр бид нар ажлын хэсгийнхэн очоод үзэхэд зарим аж ахуйн нэгжүүд нь энэ жил үндсэндээ улсын хэмжээнд олгосон 100 орчим мянган тонн мах экспортлох зөвшөөрөл олгосон байна. Гэтэл үүний үндсэндээ 12-13 мянган тонныг нь тухайлбал нэг компани авсан юм. Гэтэл яг очоод бид нар ажлын хэсгийг үзэхэд тухайлбал ХКУ гээд компани 600 тонн үхрийн мах дулаан аргаар экспортлох зөвшөөрөл авчхаад ажлын хэсгийнхнийг очиход л нэг ч тонн мах бэлдээгүй. Гэтэл зарим аж ахуйн нэгжүүд яг склад, зоорийн нөөц, махны гэрээ болон дулаан аргаар чанд боловсруулсан махны нөөц нь 500-600 тонн байхад квот олгохдоо 200 тонныг олгосон. Гэтэл бодит амьдрал дээр энэ илүү бэлдсэн аж ахуйн нэгжүүд нь нөгөө бэлдээгүй аж ахуйн нэгжүүдээс квотыг худалдаж авахаас өөр аргагүй ийм одоо нөхцөл байдлуудад орсон зэрэг нь энэ дүгнэлтийг хийхэд бид нарыг хүргэж байгаа юм.

 Нөгөө талаар бид нар энэ олгож байгаа квотын асуудал нь хугацааны хувьд цаглабарын хувьд зайлшгүй өөрчлөх ийм шаардлагууд байгаа. Манайх жил болгон квот олгоно, олгохгүй гэж явсаар байгаад 7 сарын сүүлээр жоохон квотын зөвшөөрөл олгодог. Тэгээд нөгөөдхийгөө 12 сарын 31-нд хугацаа нь дуусах байдлаар олгодог учраас бэлтгэлийн явц, бэлтгэж гаргах явц нь маш бага байгаа учраас цаглабарын хувьд зайлшгүй ирэх он руу шилжүүлж, ирэх оны 4 сарын 1 болгох ийм шаардлагууд байгаа юм. Тэгэхгүй бол бид нар үндсэндээ малчдын гар дээрээс яг зах зээлийн дунджаар махыг 4500 төгрөгөөр аваад үндсэндээ хилийн цаана дулаан аргаар боловсруулсан мах дунджаар Эрээний зах зээл дээр очоод зарахад бол 70 орчим юанийн дундаж ханштайгаар зарагдаж байгаа юм. Үүнийг харвал үндсэндээ 4500-аар авсан мах маань хилийн цаана очиход 30 хэдэн мянган төгрөг болж байна.

 Яагаад малчдаас авч байгаа энэ бодит махны үнэ өсөхгүй байна гэхээр зэрэг дунд нь маш олон дамжлагатай. Тухайлбал энэ жил олгосон махны квотыг бид нар өнгөрсөн жилүүдийн олгосноос 100 орчим мянган тонн болоод нэмэгдсэн гэж байгаа боловч бодит амьдрал дээр энэ гаргаж байгаа махны тал хувь нь өнгөрсөн онд бэлдсэн мах энэ жил гарч байх жишээтэй. Тийм учраас энэ жилийн бэлдсэн мах нь хойтонгийн квот зөвшөөрөл авах 7, 8, 9 сар хүртэл хадгалахаар нэг ёсондоо малчдаас авч байгаа махны үнэ дээр цөөн аж ахуйн нэгжүүдийн өнөө нядалгааны зөвшөөрөлтэй аж ахуйн нэгжээр нь нядлуулдаг. Түүний одоо нядалгааны зардал өндөр, дулаан аргаар боловсруулах аж ахуйн нэгжүүдийн зөвшөөрөл цөөн аж ахуйн нэгжид байдаг. Тэд нараар дулаан аргаар боловсруулж байгаа зардал нь өндөр, дээр нь нэмээд үндсэндээ 8-9 сар хөргүүртэй зооринд хадгалах хадгалалтын зардал нь махны үнэ дээр нэмэгдэх.

 Мөн хамгийн сүүлийн жишээ гэхэд Гаалийн ерөнхий газрын даргын тушаалаар махны экспорт гаргах махан дээр зөвхөн энэ цөөн тооны тээврийн машинуудаар тээвэрлэх ийм зөвшөөрөл олгосон нь эргээд нөгөө өнгөрсөн жил гэхэд Эрээн, Замын-Үүд хүртэл 2 сая төгрөгөөр хөргүүртэй машин тээвэрлэж байсан бол цөөхөн машинд зөвшөөрөл олгосноос болоод нөгөө тээврийн зардал нь 4-5 дахин өсчихсөн, олдохоо больсон. Үүнтэй холбоотой одоо хил дээр тухайлбал 70-80 машин гаргаж чадахгүй бөөгнөрч байна гэх мэтчилэнгээр бид нар бас энэ ажлын хэсгийн ажиллах явцад энэ махны экспорт дээр зайлшгүй бид нар одоо эргэж харах шаардлагатай ийм нөхцөл байдал үүссэн байна гэж ингэж үзэж байгаа юм.

 Тийм учраас энэ байдлыг ойрын үед зарим асуудлуудыг шийдвэрлэх шаардлагатай байна гэж үзсэн учраас Монгол Улсын Засгийн газарт тодорхой асуудлаар чиглэл өгөх Байгаль орчин, хүнс, хөдөө аж ахуйн байнгын хорооны тогтоол гаргах нь зүйтэй гэж ингэж үзээд тогтоолын төслийг та бүхэнд тараасан юм.

 Тогтоолын төслийг уншиж танилцуулъя.

 Монгол Улсын Их Хурлын тухай хуулийн 23 дугаар зүйлийн 23.2.7 дахь заалтыг үндэслэн Байгаль орчин, хүнс, хөдөө аж ахуйн байнгын хорооноос тогтоох нь:

 1.Байнгын хорооны 2020 оны 07 дугаар тогтоолоор байгуулсан ажлын хэсгийн хяналт шалгалтын тайланг хэлэлцээд дараах арга хэмжээг авч хэрэгжүүлэхийг Монгол Улсын Засгийн газарт чиглэл болгосугай.

 Нэгт, БНХАУ-д мах экспортлох зөвшөөрлийг зөвхөн нэг улсаас хамааралтай олгож байгаа нь энэ төрлийн цөөн аж ахуйн нэгжид давуу эрх олгож байгаа олгож, аж ахуйн нэгжийн хувьд өрсөлдөх чадваргүй болгож байгааг анхаарах. Энэ бол үндсэндээ энэ экспортлох зөвшөөрлийг Хятад улс үндсэндээ дангаар олгодог юм байна. Тэр утгаараа үндсэндээ Хятадын хөрөнгө оруулалттай цөөн аж ахуйн нэгжид олгодог учраас энэ цөөхөн аж ахуйн нэгжүүд нь хэт давуу байдал олж байна гэсэн учраас үүнийг цаашдаа анхаарах ёстой юм байна гэж үзэж байгаа юм.

 Хоёрт нь, мах экспортлогч үндэсний аж ахуйн нэгжүүдийг мал бэлтгэлийн үед бага хүүтэй, урт хугацаатай зээлийн эх үүсвэрийг дэмжиж ажиллах.

 Гуравт нь, мах, махан бүтээгдэхүүн экспортлох зөвшөөрөл олгохдоо зарим аж ахуйн нэгж мах бэлтгэл хийгээгүй байхад их хэмжээгээр зөвшөөрөл олгодог, зарим аж ахуйн нэгжид бэлтгэсэн махны тал хувьд нь зөвшөөрөл олгож байгаа зэргийг үндэслэн мах, махан бүтээгдэхүүнийг экспортлох зөвшөөрөл олгохын өмнө ажлын хэсэг байгуулж мах бэлтгэл, агуулахын нөөц, махны гэрээ, аж ахуйн нэгжийн үйлдвэрийн хүчин чадал зэрэгтэй уялдуулан зөвшөөрлийг олгож байх.

 Дөрөв, олгосон зөвшөөрлөөс илүү мах бэлтгэсэн аж ахуйн нэгжүүдээс ирүүлсэн хүсэлтийг үндэслэн дулааны боловсруулалт хийсэн 2000 тонн үхэр, 9 мянган тонн бог, 3 мянган тонн адууны ясгүй түүхий мах, хөлдүү махны экспортын зөвшөөрлийг шинээр олгох.

 Тавд нь, 2020 онд олгосон экспортын махны зөвшөөрлийн хугацааг 2021 оны 4 дүгээр сарын 1-ний өдрийг хүртэл сунгах асуудлыг шийдвэрлэх.

 Зургаа, экспортод гаргаж байгаа мах, махан бүтээгдэхүүний тодорхой хувь нь чанар стандартын шаардлага хангахгүй байгаа тул мэргэжлийн хяналтын үйл ажиллагааг сайжруулж, оновчтой зохион байгуулалт хийх.

 Долоо, экспортод гаргах түүхий болон дулаан аргаар эсвэл бүрэн боловсруулсан, махны гаалийн бүрдүүлэлтийг гүний гаалийн байгууллага хийж гаалийн байгууллагаас итгэмжлэл авсан тээврийн хэрэгслээр тээвэрлүүлэн хил, гаалийн байгууллагын хяналтад илгээж байгаа нь аж ахуйн нэгжүүдэд хүндрэл үүсгэж байгааг судалж шийдвэрлэх.

 Найм, хилийн чанадад гаргах түүхий болон дулааны аргаар эсвэл бүрэн боловсруулсан махыг тээвэрлэхэд гаалийн байгууллагаас олгох итгэмжлэлд тавигдах шалгуурыг ил тод болгох.

 Ес, коронавируст халдвар цар тахлын үед махны экспортыг тасралтгүй явуулах БНХАУ-аас мах махан бүтээгдэхүүний экспорт, эрүүл ахуй, хорио цэрийн хяналтыг хэрэгжүүлж буй арга хэмжээ, жолоочийн аюулгүй байдалд тээвэрлэлтийг хэрхэн хамтран зохион байгуулах талаар импортлогч талтай холбогдох нөхцөл шаардлагыг яаралтай тохиролцох.

 Арав. 2021 оноос богийн маханд экспортын зөвшөөрөл олгохгүй байх, бодын махыг тухайн жилийн зуншлагын байдал, сүргийн бүтцийг харгалзан жил бүрийн долоодугаар сарын нэгний өдрөөс өмнө тогтоож байх.

 2.Энэ тогтоолын биелэлтийг Монгол Улсын Их Хурлын Байгаль орчин, хүнс, хөдөө аж ахуйн байнгын хороонд 2021 оны дөрөвдүгээр сарын нэгний өдрийн дотор танилцуулахыг Засгийн газарт үүрэг болгосугай.

 3.Энэ тогтоолын биелэлтэд хяналт тавьж ажиллахыг Монгол Улсын Их Хурлын Байгаль орчин, хүнс хөдөө аж ахуйн байнгын хороо /Х.Болорчулуун/-д даалгасугай гэсэн ийм тогтоолын төслийг танилцуулж байгаа юм.

 **Х.Болорчулуун**: Ажлын хэсгийн ахлагч Ганболдод баярлалаа. Энэ мах бэлтгэл, махны үйлдвэрлэл, махны экспортын талаар бас Байнгын хорооноос чиглэл өгөх тогтоолын төслийг ажлын хэсгийн ахлагч, манай Байгаль орчин, хүнс хөдөө аж ахуйн байнгын хорооны ажлын албаныхан боловсруулсан байгаа. Энэ тогтоолын төсөлтэй холбогдуулан та бүхэн саналаа хэлэхийг хүсье. Бид нэмж хасаж, өөрчилж, найруулгын чанартай бүхий л зүйл дээр бас энэ дээр саналаа хэлж болно гэдгийг хэлье. Ингээд асуулт асуух гишүүд нэрээ өгнө үү.

 Цэрэнпунцаг гишүүнээр тасаллаа. Батжаргал гишүүнээр тасаллаа. Тэмүүлэн гишүүн асуулт асууж үг хэлье.

 **Г.Тэмүүлэн**: Баярлалаа. Тэгэхээр би энэ ажлын хэсгийн тайлантай танилцаад ерөнхийдөө өнөөдрийн энэ байгаа бодит байдлыг үнэлж дүгнэж гаргаж ирж байгаа энэ асуудалд талархалтай байгаа. Би тогтоолын төслийг ч бас харлаа л даа, ингээд манайхны бас боловсруулсан 10-аад зүйл заалттай гээд. Тэгээд эдгээр Засгийн газарт чиглэл болгож байгаа төсөл дээр энэ арван зүйл заалтыг нь аваад үзэхээр ерөнхийдөө энэ яамнаас олгож байгаа мах экспортлох зөвшөөрөлтэй холбоотой. Эсвэл 7, 8, 9 нь зөвшөөрөлтэй холбоотой асуудлыг хөндсөн байгаа юм. Ганц, хоёр заалтууд чанар, хяналт, гааль, тээвэр, шалгууртай холбоотой ч гэдэг юм уу, иймэрхүү ерөнхий өнөөдрийн бодит байдал дээр үүссэн энэ асуудлуудыг бол хөндөж тавьсан байгаа юм.

 Тэгээд би нэг асуудлыг хөндөх гээд байгаа нь энэ яамны хамт олноос, Төрийн нарийн бичгийн даргаас хөндөх гээд байгаа нь бид нар яг бодит байдалтайгаа хэзээ нүүр тулах вэ? Одоо бид нарын энэ Монгол Улсын экспортолж байгаа мах маань яг л энэ дүрэм журмаар, энэ зарчмынхаа хүрээнд явах ёстой юм шид бид нар ойлгоод байдаг. Энэ багахан олгосон квотынхоо хүрээнд, дотоодынхоо аж ахуйн нэгжүүдийг бүгдийг нь өрсөлдүүлээд. Тэгээд бүрэн дүүрэн өөрсдөд байгаа нөөц боломж бололцоогоо ашиглаж чаддаггүй. Жил болгон квот толгойд тогтоохдоо үүнийг 7-8 сая толгой малаар гээд яриад байдаг. Яг эцсийн дүндээ гарахаараа 1 сая хүрэхгүй малын тоо толгой ингээд гардаг. Нөгөө гарсан нөгөө малын мах нь зөвхөн дулааны аргаар эсвэл бүрэн боловсруулсан болгож бага гараад байгаа дийлэнх нь. Дулааны агаар болон бүрэн боловсруулсан. Монгол малын мах хэзээ ч түүхийгээрээ болоод боловсруулаагүй байдлаар гарч байгаа зүйл байхгүй.

 Дэлхий дээр хамгийн үнэтэй мах бол мэдээж түүхий мах байдаг. Өнөөдөр Монгол малынх шиг ингэж дэлхийн зах зээлд экологийн цэвэр бүтээгдэхүүн гэдэг талаасаа, энэ амин дэм шимтэй гэдэг талаасаа ч гэсэн үнэлэгдэх малын мах бол ер нь дэлхий дээр ховорхон. Үүнийг бид нар бүгдээрээ мэднэ. Дотооддоо үзсэн шинжилгээ, лабораторийн суурь судалгаанаас аваад үзсэн ч гэсэн ийм мах бол ховор. Гэтэл өнөөдөр бид нарын боловсруулж байгаа, гаргаж байгаа энэ дулааны аргаар ч тэр, бүрэн боловсруулж байгаа ч тэр бүх малын мах бол 1-2 долларын хэмжээнд яригдаж байгаа асуудлууд байгаа юм. Тэгээд бид нар энэ дээр хэзээ үнэлэлт дүгнэлт өгөх юм бэ? Суурь асуудал руугаа хэзээ орох вэ? Өнөөдөр яг л ингээд хамгийн муу махтай юм шиг, хамгийн чанаргүй махтай юм шиг, хамгийн хямд үнэ цэнээр, хамгийн муу аргаар экспортлоод нийлүүлээд байх юм уу?

 Миний хөндөх гээд байгаа асуудал маань өнөөдөр бид нар монгол малын махыг түүхийгээр нь гэдэг юм уу, хөлөөр нь гэдэг юм уу, энэ чанартай бүтээгдэхүүн гэж гаргахын тулд нэгдүгээрт, энэ бүртгэлийн асуудал байгаа. Ээмэгжүүлэлтийн асуудал байгаа. Гарал үүслийг тодорхой болгох асуудлууд байгаа. Эзэн хэн юм бэ? Аль аймгийнх юм бэ? аль сумынх вэ, хэн гэдэг малчных вэ гэдэг асуудал байгаад байгаа юм. Тэр нутагт ямар амин дэмтэй өвс, ургамлыг идсэн уусан малын цэвэр бүтээгдэхүүнийг бид нар авч худалдаж ашиглах гэж байгаа гэдэг асуудлууд байгаа. Энэ өөрөө гарал үүсэл, бүртгэлийн асуудал, баталгаажуулалтын асуудал. Энэ нэгдүгээрт байхгүй бол Монголын хилээр нэг ч малын мах түүхийгээрээ гаргах боломж бололцоо хэзээ ч бүрдэхгүй ээ.

 Хоёрдугаар асуудал, малын эрүүл мэндийн асуудал. Өнөөдөр бид нар мал, амьтны эрүүл мэнд болоод генетик нөөцийн хуулийг 3 жилийн өмнө баталсан. Энэ хуулийн хэрэгжилт хангалтгүй байгаа. Энэ дээр тавигдаж байгаа хөрөнгө мөнгө байхгүй байгаа. Яамны зүгээс би энэ дээр санаачлагагүй хандаж байна гэж харж байна, нэгдүгээрт. Өөрсдөө дуу хоолой болоод энэ малынхаа бүртгэл, ээмэгжүүлэлт дээр. Малынхаа эрүүл мэндийг сайжруулах, эрүүлжүүлэлтийн ажлууд дээр тодорхой хөрөнгө оруулалт, санхүүжилтийг бол тавихгүй байгаа. Хуулийн хэрэгжилтийг хэзээ хангах вэ? Энэ хоёр асуудал шийдэгдэхгүй бол бид нар дахиад магадгүй 5 жилийн дараа дахиад энэ дулааныхаа аргыг ярьсан. Бүтэн боловсруулсан махаа ярьсан, нэг сая хүрэхгүй малын тоонд ярьсан энэ асуудлын хэмжээнд яригдана. Ингэвэл бид нар зах зээлд гарна гэсэн зүйл байхгүй ээ.

 **Х.Болорчулуун:** З номер. Төрийн нарийн бичгийн дарга Жамбалцэрэн хариулъя.

 **Т.Жамбалцэрэн**: Тэмүүлэн гишүүний асуултад хариулъя. Мал махны экспортын асуудлыг ярихаар гарцаагүй сая Тэмүүлэн гишүүний хэлсэн энэ малын бүртгэлжүүлэлт, баталгаажуулалт энэ гарал үүсэл, малын эрүүл мэндийн асуудлыг одоо зайлшгүй ярихаас өөр арга байхгүй. Тэгэхээр энэ чиглэлд идэвх чармайлт гаргаж энэ хоёр хууль батлагдсаны үр дүнд бас энэ мал, махны экспорт бас харьцангуй 2016 оноос хойш боломжийн явж байгаа гэж харж байгаа юм. Гэхдээ бид нарын экспортолж байгаа нийт махны 90 гаруй хувь нь зөвхөн БНХАУ-д гарч байгаа. Нэг ёсондоо эрэлт хэрэгцээ нь тэр талдаа байгаад байдаг. 2017 онд баруун аймагт гарсан бог малын мялзан өвчин шүлхий өвчнөөс хамаараад, салаа туурайтан мал амьтны өвчнөөс хамаараад салаа туурайтан мал амьтны одоо мах, арьс шир, дайвар бүтээгдэхүүнийг импортлогч орон бол хүлээж авахгүй ээ. Дээр нь өөрсдийнхөө нутгаар дамжин өнгөрүүлэхгүй гэдэг ийм асуудал тавигдчихсан. Тэгээд энэ өвчин гарснаас хойш 4 жилийн хугацаанд ажиллаж байж дэлхийн мал амьтны эрүүл мэндийн байгууллагад бид нар энэ өвчнийг бүрэн таслан зогсоож чадсан гэдэг мэдээллийг хүргүүлж баталгаажуулж байж. Тэгээд олон улсад энэ тавигдсан хориг нь цуцлагдах ёстой байдаг. 9 сард бид нар энэ хоригийг цуцлуулах чиглэлээр холбогдох бичиг баримтыг нь бүрдүүлээд дэлхийн мал, амьтны эрүүл мэндийн байгууллагад хүргүүлчихсэн.

 Мөн хөрш зэргэлдээ БНХАУ-ын талд хүргүүлчихсэн байгаа. Ер нь өнөөдөр мал махны экспорт хийж байгаа, 90 хувийг экспорт хийж байгаа 25 аж ахуйн нэгж байгаа. Дулааны аргаар боловсруулалт хийж байгаа 16 аж ахуйн нэгж, адууны махны экспорт хийж байгаа 9 аж ахуйн нэгж. Эдгээр аж ахуйн нэгжүүдэд БНХАУ-ын тал экспортын эрхийг олгосон учраас эдгээр аж ахуйн нэгжүүдэд экспортын тоо хэмжээг хуваарилахаас өөр аргагүй байдалтай болчхоод байгаа юм. Бусад ОХУ болон ойрхи дорнодод мал мах экспортлох асуудлууд, бусад орнуудтай хорио цээрийн нөхцөл тохирсон асуудлууд байгаа. Тухайлбал Вьетнам улс, Лаос улсад бид нар мах экспортлох бүрэн боломжтой байгаад байдаг. Гол нь тээвэр ложистикийн асуудал хүндрэлтэй байна. БНХАУ-ын нутаг дэвсгэр дээгүүр Монгол улсаас гарсан салаа туурайтай мал амьтны бүтээгдэхүүнийг дамжин өнгөрүүлэхгүй гэдэг байдлаар өртөг бол илүү шингээд явчхаж байгаа.

 ОХУ-д багахан хэмжээтэй экспорт гарч байгаа. Гэтэл одоо ОХУ бол ойрхи дорнодод махны тоо хэмжээ, квот тогтоодоггүй. Зөвхөн гүн хөлдөөсөн бог малын мах явж байгаа. Гэтэл олон улсын хоригоос болоод энэ төлбөрийн нөхцөл байдал нь хүндрэлтэй байгаа учраас энэ асуудал явахгүй асуудал байгаа.

 **Х.Болорчулуун:** Жамбалцэрэн дарга аа, уучлаарай. 9-10 гишүүн одоо асуулт асууна. Товчхон, тодорхой яг асуултад хариул аа. Өөрөө дэлгэрүүлж хариулах асуулт зөндөө гарна.

 **Т.Жамбалцэрэн**: 2 хуулийн хэрэгжилттэй холбоотой Малын эрүүл мэндийн тухай хуулийг баталсантай холбоотойгоор малын гарал үүсэл, чанарын баталгаажуулалтыг одоо мал эмнэлгийн тогтолцоог бүрэн хийж байгаа. Гарал, үүсэл баталгаажуулалтыг бол тухай бүрд нь хийгээд экспортод гарч байгаа махыг улсын мал эмнэлэг, ариун цэврийн төв лаборатори баталгаажуулж гаргаж байгаа. Нийт малын эрүүл мэндийн үйлчилгээнд хамруулах чиглэлээр бол давхардсан тоогоор тухайн жилдээ 90 орчим сая малд тарилга вакцин, тавь орчим сая малд урьдчилан сэргийлэх үйлчилгээг хийж байгаа.

 Бүртгэлийн асуудал дээр Генетик нөөцийн тухай хуульд заасны дагуу аймаг, сум, орон нутгуудад бүртгэлийн системүүдийг нэг бүрчлэн хүргүүлчихсэн. Одоо бүртгэлүүд хийгээд явж байна.

 **Х.Болорчулуун:** Тэмүүлэн гишүүн нэмж асууя.

 **Г.Тэмүүлэн**: Би зүгээр суурь асуудлаа ярьж байгаа юм. Бид нар мянга зах зээл ярьж болно, тэгэхдээ бид нар өөрсдөө бэлтгэлгүй. Нөгөө мал нь ээмэггүй ч гэдэг юм уу, бүртгэлгүй ч гэдэг юм уу, эрүүл ахуйн баталгаагүй бол тэр Хятад нь байна уу, Кувейт нь байна уу? Аль ч улс хилийнхээ дээсийг алхуулахгүй л дээ. Тэгээд бид нар энэ талаар өөр өөрсөддөө үнэлэлт дүгнэлт хийж, хуулийнхаа хэрэгжилтийг хангах талд хөрөнгө мөнгө тавьж ингэж ажиллаж, бие биедээ шаардлага тавихгүй болохгүй байна. Өнөөдөр монгол малын махыг бид нар нэгээс хоёр доллароор үнэлж байхаас илүүтэй цаана нь Хятад хамгийн өөрсдийнхөө эко, эрүүл гэсэн, хайнань гахайн махыг хоёр зуун доллароор авч байгаа юм. Яагаад өнөөдөр монгол малын мах, монгол үхрийн мах, монгол хонины мах доод тал нь 20-25 доллар, 50 долларт хүрэх боломж байхгүй юм уу гэдэг асуудал байгаа юм. Боломж байгаа. Бид нар суурь ажлаа бэлтгэл ажлаа хийхгүйгээр үүнийг бол хийх боломж бололцоо бол байхгүй. Өнөөдөр хятадын зах зээл …/хугацаа дуусав/.

 **Х.Болорчулуун**: Санал хэллээ. Саранчимэг гишүүн асуулт асууя.

 **Б.Саранчимэг**: Баярлалаа. Тэгэхээр өнөөдөр бас махны бэлтгэл. Энэ махны үйлдвэрлэл болоод махны экспортын тал дээр хяналт шалгалт хийсэн ажлын хэсгийн тайланг сонслоо. Тэгэхээр энэ байнгын хорооны ажлын хэсгийн санал дүгнэлтэд тулгамдаж байгаа асуудал, шийдвэрлэх асуудлуудыг нь тусгасан ийм тогтоолын төслийг зарчмын хувьд дэмжиж байгаа юм. Тэгэхээр энэ гаргаж байгаа шийдвэртэй холбогдуулаад ажлын хэсэг болоод энэ яамны албан тушаалтнуудаас тодруулах зүйл байна. Тэгэхээр нэгдүгээрт бол энэ мах экспортлогч компаниудад тулгарч байгаа асуудлуудын нэг бол яах аргагүй энэ тээврийн хэрэгслийн асуудал байна. Тэгэхээр махны экспортын хэдэн хувь нь энэ төмөр замаар тээвэрлэгддэг вэ. Ер нь энэ Монгол Улсын төмөр замд шаардлага хангасан хэдэн ачааны вагон байдаг вэ?

 Ер нь цаашдаа бид нар энэ төмөр замаар мах тээвэрлэх нь ашигтай, баталгаатай гэж үзэж байгаа учраас энэ тал дээр бас энэ тогтоолынхоо төсөлд тусгах нь зүйтэй гэж үзэж байна.

 Хоёрдугаарт, энэ ажлын хэсгийн санал, дүгнэлтэд махны экспортын талаар болоод одоо энэ экспортын зөвшөөрөлтэй зөвхөн 13 үйлдвэрийн асуудлын талаар ингэж тусгасан байна. Харин дотооддоо мах бэлтгэдэг махны үйлдвэрлэлийн талаар хэдхэн тоо дурдсан байгаа учраас ер нь цаашдаа бид нар энэ дотоодынхоо мах, бэлтгэл, махны үйлдвэрлэл дээр тулгамдаж байгаа асуудлуудыгаа ярьж энэ бодлогоор зайлшгүй дэмжих шаардлагатай байгаа учраас энэ орхигдож байгаа асуудал дээр ажлын хэсэг ямар тайлбар өгөх вэ? Энэ тал дээр бас тодруулж өгөөч. Баярлалаа.

 **Х.Болорчулуун:** З номер. Жамбалцэрэн Төрийн нарийн.

 **Т.Жамбалцэрэн**: Саранчимэг гишүүний асуултад хариулъя. Тээвэрлэлтийн асуудал дээр БНХАУ-ын гээд хорио цээрийн байгууллага, гаалийн байгууллага хоорондын хэлэлцсэн асуудлын хүрээнд энэ итгэмжлэгдсэн байгууллагаар тээвэр хийлгэх ийм шаардлага тавьсан. Үндсэндээ итгэмжлэгдсэн долоон аж ахуйн нэгжийн гуч гаруй бүрэн тоноглогдсон тээврийн хэрэгслээр махны экспорт бол тээвэрлэлт хийгээд явж байгаа.

 Төмөр замаар тээвэр хийх боломжийг бид нар судалж байна. Агаарын тээврээр хийгдэх боломжийг бол судалж байгаа. Төмөр замын хувьд бид нар хөргүүртэй вагоныг захиалгаар авах бололцоотой. Төмөр зам дээр 4-6 хөргүүртэй ийм чингэлгүүд байгаа гэж байгаа. Гол нь БНХАУ-ын хил рүү ороход нөгөө царгийн асуудал яригддаг учраас энэ төмөр замын асуудал бол хүндрэлтэй байгаа. Ер нь цаашдаа одоо бид нар зөвхөн гуравдагч зах зээлийг эрэлхийлээд явахад бол энэ тээвэр ложистикийн асуудал хүндрэлтэй болно. БНХАУ-ын нутаг дэвсгэр дээгүүр дамжин өнгөрүүлэх транзит тээвэр хийгээд ч гэсэн бас энэ асуудлыг ярихаас өөр аргагүй. Зарим улсуудтай бид нар яриад агаарын тээврээр тээвэрлэх боломжийг бол судалж байна. Тухайлбал Вьетнам, Лаос зэрэг улсууд руу.

 Дотоодын үйлдвэрүүд дээр үндсэндээ энэ 2020 онд бид нар 25 орчим сая толгой малыг эдийн засгийн эргэлтэд оруулна. 15 орчим сая толгой мал нь экспортод, 15 орчим сая толгой малын дотоодын хэрэгцээнд бэлдэнэ. Болж өгвөл одоо үүнийг 100 хувь үйлдвэрийн аргаар бэлдэнэ гэдэг ийм чиглэлтэй байгаа. Гэсэн хэдий ч нөхцөл байдлаас хамаараад бол бид нар үйлдвэрийн аргаар бэлдэж байгаа мах маань гучин хувь орчим хүрч байгаа. 10 саяыг нь бол бид нар экспортод гаргана гэсэн ийм тооцоотой байгаа.

 **Х.Болорчулуун**: Ганболд гишүүн.

 **Г.Ганболд**: Тэмүүлэн гишүүний асуулт болон хоёуланд нь хариултыг өгч бодож байгаа юм. Ер нь бид нар энэ түүхий мах экспортлох энэ зөвшөөрөл ч юм уу, одоо дараагийн хууль хүлээгээд байх бол ямар ч одоо шаардлага байхгүй. Яг одоогийн бодит байгаа нөхцөлд манай мах үнэгүй биш үнэтэй байгаа байхгүй юу. Зөвхөн ил гараад л Эрээн дээр очиход л кг нь 30 мянга. Гэтэл малчдаас авч байгаа нь 4500. Тэгэхээр яагаад энэ дунд нь энэ олон шатны зардлууд нэмэгдээд байна вэ гэдгийг бид нар тооцмоор байгаа юм. Квотоо худалдаж авна, зөвшөөрөлтэй хэдхэн аж ахуйн нэгж дээрээ нядлуулна. Тэгээд гаалийн байгууллагаас хэдхэн одоо хөргүүртэй машин зөвшөөрөл өгдөг. Тэгээд тэр тээврийн зардал дээр нь асар их мөнгө төлнө. Квотоо хүлээсээр байгаад үндсэндээ энэ бэлтгэсэн махнууд чинь 8-10 сар хөргүүртэй зооринд квотоо хүлээгээд сууж байгаа юм. Тэр хооронд сар болгон хөргүүрийн зардал нэмэгдэж байна гэх мэтчилэнгээр. Ингээд асар их дунд нь мөнгөнүүд нэмэгдээд байгаа учраас эд нарыг бид нар яаж бууруулах вэ гэдгийгээ л гаргах гээд байгаа.

 Бид нар энэ тогтоолын төсөл дээр орсон заалт болгон уг нь нэг заалт нь тэр дунд нь ороод байгаа нэг зардлыг л бууруулах зорилготой юмнууд явуулаад байгаа юм. Тийм учраас бид нар одоо байгаа нөхцөл байдал дээрээ квотоо болиод эртхэн зарлаад тэр дундын нэмэгдээд байгаа үнүүдийг бууруулвал монгол малын мах бол бас харьцангуй эндээ ч үнэтэй, урагшаа гараад үнэтэй болно ингэж бодож байгаа юм. Та бол тогтоолын төсөл дээр дийлэнх ньдотоодын үйлдвэрүүдийг дэмжихтэй холбоотой. Хамгийн нэгдүгээр заалт нь гэхэд ерөөсөө энэ хоёр улсын хоорондын гэрээн дээр зөвхөн нэг талаас хамааралтай зөвшөөрөл олгож байгаа юм. Хятадууд зуун хувь зөвшөөрөл олгож байгаа юм. Тэгэхээр энэ гэрээн дээр өөрчлөлт ороод хоёр талаасаа хамтарч энэ зөвшөөрлийг олгодог болгохгүй бол хятадын тал нэг талаасаа зөвшөөрөл олгохоороо дан гадаадын хөрөнгө оруулалттай компаниуд зөвшөөрөл өгчхөөд явчхаж байгаа юм. Ирээд л бүгд дээр нь ирж ажиллангуут маш олон компаниудтай бүгдэд нь өгөх гэж байгаа юм шиг ингэж ажиллаж ажиллажхаад л очоод л тэндээ хуралдахдаа зөвхөн гадаадын хөрөнгө оруулалттай 4-5 аж ахуйн нэгжид өгчхөж байгаа учраас манай үндэсний аж ахуйн нэгжүүд хоцроод байгаа.

 Гэхдээ үүнийг энэ тогтоолын төсөл дээр бас Байнгын хорооны даргад ч гэсэн хэлж байсан. Ер нь бол үүнийг энэ Монголд байгаа Хятадын элчин сайд, Хятадад байгаа Монголын элчин сайдын яамдаар дамжуулж Улсын Их Хурлын Байнгын хорооны даргын түвшинд энэ элчин сайдтай уулзаж энэ зөвшөөрлийн асуудлыг нэмэгдүүлэх, хоёр талаасаа хамааралтай байх асуудлуудыг шийдэж өгөхгүй бол болохгүй юм байна билээ. Тийм учраас цаашдаа нэг, хоёр дахь заалт нь бол дандаа дотоодын үйлдвэрүүдтэй холбоотой. Мах экспортлогч үндэсний үйлдвэрлэлүүд мах бэлтгэлийн үед нь хөнгөлөлттэй зээл олгодог болъё. Энэ зөвшөөрлийг нь олгодог болъё гэдэг бол дандаа энэ аж ахуй нэгжүүд рүү чиглэсэн заалтууд гэж ингэж ойлгоод байгаа юм.

 **Х.Болорчулуун**: Ганболд гишүүнд баярлалаа. Саранчимэг нэмэлт асуулт асууя.

 **Б.Саранчимэг**: Мах экспортлогч компаниудад тулгамдаж байгаа асуудлын нэг нь энэ махаа зөөвөрлөдөг энэ итгэмжлэгдсэн тээврийн хэрэгслүүд байгаа шүү дээ. Тэгэхээр энэ дээр бол төмөр замаар тээвэрлэх талд бас яг манай энэ тогтоолын төсөлдөө тусгаж өгөөч ээ. Төмөр замаар ингэж мах тээвэрлэнэ гэдэг бол өөрөө одоо бас ашигтай болоод баталгаатай гэж үзэж байгаа учраас энэ тал дээр бас ингэж тодорхой саналуудыг оруулаад, өнөөдөр сая бас Төрийн нарийн хэлээд байвал дөрвөөс зургаахан хөргүүртэй гээд байна. Тэгэхээр энийгээ цаашдаа бид нар дэмжиж, энэ тээвэрлэх тал дээр нь илүү анхаараач ээ.

 Нөгөө нэг зүйл бол энэ орон нутаг дахь мах бэлтгэл болоод энэ мах үйлдвэрлэлийн асуудлууд бас ингээд орхигдчихсон байгаа. Тэгэхээр энэ тал дээр ажлын хэсэг дээр яг нэг тодорхой бас хариултаа өгөөч ээ.

 **Х.Болорчулуун:** Жамбалцэрэн хариулъя.

 **Т.Жамбалцэрэн:**  Дотоодын махны үйлдвэрийг дэмжих чиглэлээр бол өнгөрсөн жилүүдэд махны үйлдвэрүүдийн хүчин чадал 2016 оноос өнөөдөр 2020 оны хүртэл тухайн түвшнээс 30 хувиар одоо үйлдвэрлэлийн боловсруулах хүчин чадал бол нэмэгдсэн. Эдгээр үйлдвэр нь экспортын чиглэлтэй дулааны аргаар боловсруулсан мах болон энэ адууны мах дотоодын хэрэгцээнд нийлүүлж байгаа махнуудыг бүрэн боловсруулж байгаа. Улсын хэмжээнд 20 орчим мянган тонн нөөцийн махыг бэлдэхээр аж ахуйн нэгжүүдтэй ажиллаж байна. Энэ дээр 13 аж ахуйн нэгж, дотоодын үйлдвэрүүд гэрээ байгуулаад, 12 мянган тонн махыг бэлдчихсэн. Одоо зургаан дотоодын аж ахуйн нэгж, 4 мянган тонн мах бэлдэхээр холбогдох мэргэжлийн байгууллагууд дээр зээлийнхээ судалгааг хийлгээд ажиллаж байна.

 **Х.Болорчулуун**: Баярлалаа. Ж. Бат-Эрдэнэ гишүүн асуулт асууя.

 **Ж.Бат-Эрдэнэ:** Хөдөө аж ахуйн яамнаас асууя. Бодит байдал дээр бид нар чинь 70-аад сая малтай гэж үзэж байгаа. Яг хэдэн хувийг борлуулах ийм бололцоотой байна. Малынхаа бүтэц сүргийн бүтцээ өөрчлөөд зохих норм нормативынх нь дагуу оруулаад, ингээд борлуулахад хэдэн хувийг гаргах бололцоотой вэ. Яг та нарын гаргасан ийм судалгаа байна уу? Хэдэн төгрөг, хэдэн валют доллар олох ийм боломж бололцоо Монголд байгаа вэ? Үүний тулд яг юу хийх шаардлагатай вэ? Сая Тэмүүлэн гишүүн хэллээ шүү дээ. Мал амьтны Эрүүл мэндийн тухай хууль батлагдаад 3 жил боллоо. Энэ хуулийн хэрэгжилтийг хэрэгжүүлэхгүйгээр бид нар махныхаа экспортыг нэмэгдүүлэх боломжгүй болж байгаа. Боломжгүй байгаа. Хууль бол аятайхан хууль гарсан. Ганцхан хэрэгжүүлээд явах бол олон улсын хэмжээнд, тэр битгий хэл олон улсын Эрүүл мэндийн байгууллагын хэмжээнд стандарт бүхий ийм боломж бололцоо бидэнд байгаа шүү дээ.

 Хоёрдугаарт, энэ зөвшөөрлүүдийг нь хаанаас олгоод байгаа вэ? Яг яамнаасаа олгож байна уу? Эсвэл нөгөө Худалдаа аж үйлдвэрийн танхимаас олгож байгаа юу? Энэ зөвшөөрлийг сайжруулах боломж бололцоо бас юу байгаа юм бэ? Сая хэллээ шүү дээ. Тэр цаад талаасаа Хятадын байгууллагаас Хятадын худалдаа аж үйлдэрийн танхим билүү, хаанаас илүү олгоод байгаа юм. Энэ нь нэг талаасаа бол үнэн. Гэхдээ хамтраад олгох ийм боломж бололцоо байна уу, үгүй юу. Зах зээлийн хувьд гэж байгаа. Мэдээж урагшаа зах зээл дээр бид нар харахаас өөр арга байхгүй шүү дээ. Тэгэхээр урд зах зээлээ өшөө нээх ийм боломж бололцоо байна уу, үгүй юу гэж.

 Хоёрдугаарт, ажлын хэсэг дээр Ганболд гишүүн ярилаа. Гаалийн газраас тээврийн зөвшөөрөл гэж олгож байна гээд байх юм. Ямар үндэслэлээр? Ямар хууль, ямар одоо тусгай зөвшөөрлийг үндэслээд ийм тусгай зөвшөөрөл олгоод байгаа юм бэ? Ийм тусгай зөвшөөрөл байх ёсгүй дээ. Уг нь.Тэгээд энэ хоёр дээр хариулт өгөөч. Баярлалаа.

 **Х.Болорчулуун**: Ганболд гишүүн.

 **Г.Ганболд**: Өнгөрсөн жилүүдэд энэ хөргүүр дээр ямар ч машинаар хамаагүй явж байсан юм байна билээ. Тэр үед нь Замын-Үүд хүртэл тээврийн зардал 2 сая орчим төгрөг л байсан юм байна. Гэтэл энэ жил 2020 оны 2 сарын 19-нд Гаалийн ерөнхий газрын даргын тушаал гарсан байгаа. Гаалийн байгууллагын эрх хэмжээг тодорхой бараагаар хязгаарлах тухай гэсэн. Энэ дээр энэ тушаалынх 1-д хилийн чанадад гаргах түүхий болон дулааны аргаар эсвэл бүрэн боловсруулсан махны гаалийн бүрдүүлэлтийг гүнийн гаалийн байгууллагад хийж, гаалийн байгууллагаас итгэмжлэл авсан тээвэрлэгчээр тээвэрлүүлэн хилийн гаалийн байгууллагын хяналтад илгээж байхаар тогтоосугай гэсэн ийм тогтоол гаргачихсан байгаа юм. Гаалийн ерөнхий газрын даргын тушаалаар. Зөвхөн одоо гаалийн байгууллагаас итгэмжлэл авсан машинаар л явна гэсэн. Тэгэнгүүт гаалийн байгууллага нь итгэмжлэлдээ ямар ч шалгуургүй энэ нь. Хэрэв шалгуургүй тушаал гаргачхаад гаалийн байгууллага үзэмжээрээ 20-30-хан машины зөвшөөрөл өгчхөөд байгаа байхгүй юу. Тэгэхээр зэрэг нөгөө хэдэн машин нь зөвхөн тэр хэрээр л тээвэрлэнэ. Бүх махаа. Тэгэхээр зэрэг нөгөөдүүл нь үндсэндээ тээврийн зардал нь бараг 4 дахин нэмчихсэн, очер дараалал ихэсчихсэн.

 Тийм учраас энэ тогтоолын төсөл дээр энэ нь Гаалийн ерөнхий газрын даргын тушаалыг яаралтай хүчингүй болгоод, тэр олон машинуудад боломж олгооч гэсэн тогтоол байгаа.

 **Х.Болорчулуун**: Жамбалцэрэн, Төрийн нарын бичгийн дарга нэмж хариулъя.

 **Т.Жамбалцэрэн**: Бат-Эрдэнэ гишүүний асуултад хариулъя. 2019 оны жилийн эцсийн мал тоологын дүнгээр бид нар 70.9 сая толгой мал тоолуулж, энэ жил 25 сая толгой төл хүлээж авсан. Сүргийн бүтцийн хувьд бол манай Монгол Улсын мал сүрэг бол ер нь насжилт их өндөртэй байгаа. Жилдээ бид нар 25 орчим сая толгой малыг зайлшгүй эдийн засгийн эргэлтэд оруулж, үүнээс 10 орчим сая толгой малыг эдийн засгийн экспортод гаргах бүрэн бололцоотой байгаа. Ингэж байж бид нар сүргийнхээ эргэлтийг зөв зохистой болгож, ингэж байж тухайн жилд төллөсөн малынхаа тоотой тэнцүү хэмжээний малыг эдийн засгийн эргэлтэд оруулж байж энэ сүргийн бүтцийг сайжруулах ийм зайлшгүй шаардлага байгаа юм.

 Үндсэндээ өнгөрсөн жилүүдийн тоо хэмжээг харахад 3 сая толгой малыг 20 толгойд шилжүүлснээр экспортод гаргахад 80 сая орчим сая долларын орлого олох. 5 сая толгой малыг эдийн засгийн эргэлтэд оруулж байж 100 сая долларын орлого олох боломжууд байгаа.

 Тэгээд үзвэл бид нар нэг жилдээ 15 сая толгой малыг оруулах юм бол 200-250 сая долларын мөнгөө хөрөнгө оруулаад ирэх бололцоотой гэж үзэж байгаа юм. Тэр хуулийн үр дүнг бид нар өнгөрсөн жил Дэлхийн мал амьтны эрүүл мэндийн байгууллагын төлөөлөл Монгол улсад ажилласан. Энэ хүрээндээ Мал амьтны эрүүл мэндийн тухай хуулийн хэрэгжилт, одоо малын гоц халдварт өвчнөөс урьдчилан сэргийлэх арга хэмжээтэй танилцаад ер нь тийм эерэг үзүүлэлттэй мэдээтэй буцсан. 2020 оны 8 сард Дэлхийн мал амьтны эрүүл мэндийн байгууллагын төлөөлөл Монгол улсад ажиллах байсан боловч энэ ковидын нөхцөл байдлаас хамаараад энэ ажил хойшилсон. Монгол Улсад дэлхийн мал амьтны эрүүл мэндийн байгууллагаас тавьсан хоригийг цуцлуулахаар бол холбогдох бичгийн баримтад хүргүүлчихсэн. Ирэх оны ковидын нөхцөл байдлаас хамаараад ирэх оны хоёрдугаар улиралдаа багтаад мэргэжилтнүүд ирж ажиллаад Дэлхийн мал амьтны эрүүл мэндийн байгууллагын зөвлөлөөр ороод батлагдчихвал Монгол улс малын өвчингүй тайван бүсийн статус аваад олон улсад мал аж ахуйн гаралтай бүтээгдэхүүн гаргах боломж нь бүрдэх юм.

 Үүний өмнө бид нар хөрш зэргэлдээ орондоо бас энэ хоригийг одоо цуцлуулчихвал бид нар гуравдагч зах зээл, дөрөв дэх зах зээлийг хайгаад гаргаад явах боломж бүрэн байгаа гэж харж байгаа. Тэр зөвшөөрлийн асуудал дээр Монгол Улсад дотоодын үйлдвэрүүд дээр хянан магадлагаа хийгээд боломжтой үйлдвэрүүдийнхээ хүсэлт гаргасных нь дагуу бид нар БНХАУ-ын гааль, хорио цээрийн байгууллагуудад хүсэлтийг уламжилж, үүний дагуу Хятадын гааль, хорио цээрийн байгууллагын экспертүүд Монголд ирж ажиллаж холбогдох шийдвэрийг гаргаж байгаа. 2019 оны 12 сард Хятадын гааль, хорио цээрийн байгууллагын мэргэжилтнүүд ажиллаад буцсан. Ингэхэд 25 үйлдвэр. Үүнээс 9 үйлдвэр дээр ажиллаад бусдыг нь дүйцүүлэх байдлаар зөвшөөрлийг олгоё гэж зөвшилцсөн.

 Дээр нь 4 үйлдвэрийн эрхийг сэргээхээр үндсэндээ 29 аж ахуйн нэгжийн шийдвэрийг гаргасан. Үүнээс хойш Хятадын гааль, хорио цээрийн байгууллагаас эдгээр асуудлуудыг шийдвэрлээгүй. Монголын талаас Хүнс хөдөө аж ахуй хөнгөн үйлдвэрийн яамнаас, Гадаад харилцааны яамаас Хятадын талд удаа дараа бас холбогдох хүсэлтүүдийг тавьсан. Хятадын тал сүүлд өгсөн чиглэлээр бид нар цахим хэлбэрээр дахин хянан магадалгааг явуулна гэсэн. Үүний дагуу мэргэжлийн хяналтын байгууллага, мал эмнэлгийн байгууллагуудтайгаа хамтраад экспортын эрх хүссэн 41 аж ахуйн нэгжүүдийн мэдээллийг Хятадын талд хүргүүлсэн. Аж ахуйн нэгжүүд бэлтгэл ажлаа хангаад явж байгаа.

 Өнөөдрийн ковидын нөхцөл байдалтай холбоотойгоор Хятадын хорио цээрийн байгууллагаас дахин бас нөхцөл шаардлагыг нэмэгдүүлж ирүүлсэн. Энэ нөхцөл шаардлагыг одоо нэмэгдүүлсэн байдлаар нь аж ахуйн нэгжүүддээ мэдээллийг хүргэж бэлтгэл ажлыг хангуулсан. Экспортод гарч байгаа мал махан дээр бид нар РСR-ын шинжилгээ хийлгэх чиглэлээр мал эмнэлгийн ариун цэврийн лабораторитойгоо мэдэгдээд энэ арга хэмжээг авсан.

 **Х.Болорчулуун**: Баярлалаа. Аубакир гишүүн асуулт асууя.

 **Т.Аубазир**: Баярлалаа. Ажлын хэсгийн тайланг харлаа. Яг бодитой энэ махны экспортод тулгамдаж байгаа асуудлуудыг гаргаж тавьсан байна л даа. Манайд яг өнөөдөр яг нэг иймэрхүү нэг иймэрхүү аахар шаахар саад тотгор байгаад байдаг юм л даа. Дээрээс нь энэ хамгийн том проблем бол яг энэ Хятад улс, нөгөө импортлох ч буюу хүлээн авагч улсын зүгээс яг шаардлагуудаа тавиад байдаг юм аа. Ирээд олон үйлдвэрүүдээр ордог атестачилж байгаа нэртэй. Энэ дээр сая Тэмүүлэн гишүүн хэлэв үү, бас Хятадын элчин сайд энэ тэртэй уулзаад үүнийг болдог бол арай өөр нэг хөнгөхөн маягаар махны үйлдвэрүүддээ, тэр экспортынх нь зөвшөөрлийг нь өгчихдөг бол одоо санаагаар болдог бол болчихмоор л юм байгаа юм. Үнэхээр элчин сайдтай уулзаад шийдэгддэг асуудал бол.

 Энэ 4 дээр Ганболд дарга аа, 2 мянган тонн үхэр, 9 мянган тонн бог гээд шинээр олгох гэсэн байна л даа. Тэгэхээр нөгөө хүлээн авагч улсын маань талаас энийг одоо зөвшөөрөх бололцоо бий юу Жамбалцэрэн дарга аа. Одоо бид нар ингээд шинээр олгох гээд тэгээд Засгийн газарт чиглэл өгчихсөн байна л даа. Нөгөө хүлээн авагч улсын маань роль энд өндөр байдаг учраас энэ маань боломжгүй байх гэж би бодоод байна. Үүнийгээ бас нэг эргээд харна биз.

 Ер нь Монгол Улс ганцхан одоо нүүрсний экспорт гээд л байдаг. Ер нь одоо эдийн засгаа солонгоруулъя, Монгол Улсын эдийн засагт бас валют авчиръя гэж байгаа манай нэг том боломж бол энэ мах л даа. Ер нь цаашдаа Жамбалцэрэн дарга аа, би өнгөрсөн бүлгийн хурал дээр бас нэг асуудал хөндсөн байгаа. Зүүн аймагт байгаа тэр 270 мянган га гээд, одоо шүүх дээр явж байгаа нэг асуудал байгаа юм. Энэ хэрвээ шүүх дээр Хөдөө аж ахуйн ялчих юм бол үүнийгээ тэр 270 мянган га газрыг яг энэ эрчимжсэн мал аж ахуйн чиглэлээр л хөгжүүлэх бололцоотой. Яах вэ, би бас гишүүдээ бас мэдээлэл өгчихөд. Тэнд бол 270 мянга га газар байгаа. Энэ маань бид нарын ирээдүйд идэх үр тариа тарьж ургуулах бүс нутаг юм аа гээд бас буруу ойлгоод байдаг. Яг тэр Дорнод чиглэлд улаан буудай орохгүй л дээ.

 Яг үрэлгээний үеэр хаврын хавсарга ихтэй. Нөгөө хөндсөн үр чинь салхинд хийсчих магадлалтай. Нөгөө үрэлгээ нь нэг олигтой болж өгдөггүй, хамгийн тохиромжтой тэр талбайг эргэлтэд оруулж, ашиглах зүйл бол яг энэ тэжээлийн асуудал байгаа юм. Яагаад гэхээр 6 сар гараад хаврын хавсарга зогсдог. Салхи намддаг. Тэжээл бол богино хугацаанд ногооноор нь буцаагаад авчихдаг учраас яг тэр талбайг бид нар бол махны эрчимжсэн мал аж ахуйг хөгжүүлэх чиглэлээр ашиглах, ер нь бол манай гишүүд маань энэ асуудлыг ч гэсэн ер нь цаашдаа дэмжээд явах нь зөв байх гэж би бодож байна.

 Далайн цаана байгаа Бразил улс жишээлбэл Хятадын махны импортын хорь гаруй хувийг ганцаараа хангаж байна шүү дээ. Далайн цаанаас тээвэрлэж авчраад 200 сая хүртэл Бразил улс. Гэтэл бид нар яг хил ингэж тулж зогсчихоод чааваас 2 мянган тонн үхэр, нэг бог яриад суух бол энэ даже бүр том улс төрийн хэмжээнд ч хийх ёстой ажлууд байгаа. Яг механикаар аж ахуйн талаас нь бид нар шийдээд явах ёстой. Тэр Дорнодын талбайг эргэлтэд оруулах гэх зэрэг юм уу. Бид нар энэ энэ махны асуудлаа өнөөдөр ярьж байгаа нь зөв л дөө.

 Тийм учраас цаашдаа бид нар яг тийм бодлого бариад явах ёстой. Манай бодлогын яам ч гэсэн. Хөдөө аж ахуйн яам. Тэгээд яг тодорхой асуулт маань болохоор энэ дөрөв дэх зүйл маань шийдэгдэх бололцоотой юу? Энэ дээр нэг хариулт авчихъя. Хэрвээ шийдэгдэх бололцоо байхгүй бол яг Засгийн газарт өгч байгаа чиглэл маань энэ ер нь зөв үү? Буруу юу. Бусад асуудал бол яг л тийм ээ, тийм. Тэр гааль дээр итгэмжлэгдсэн тээвэрлэгчийн нэг их огт шаардлагагүй зөвшөөрөл өгөөд суудаг ч юм уу. Тэр тэрийг цэгцлэх л асуудлууд.

 Нэг л асуулт байна. 4 дүгээр зүйл маань биелэх үү?

 **Х.Болорчулуун**: Ганболд гишүүн хариулъя.

 **Г.Ганболд:**  Асуултад хариулъя. Уг нь 4 дүгээр зүйл бол хамгийн энэ удаагийн ажлын хэсгийн хамгийн гол одоо саналын нэг л гэж бид нар үзээд байгаа юм. Абукир гишүүн ээ. Хятадын талд үндсэндээ манайхаас хязгаар байхгүй шүү дээ. Хэрээ бид нар ингээд л дотооддоо квотоо цэгцлээд гаргаж чадах юм бол. Тэд нарын зүгээс яах вэ квотлох гээд байгаа нэг юм нь бол яаж харддаг вэ гэхээр зэрэг зөвшөөрөлтэй 13-хан аж ахуйн нэгж байгаа. Экспортод зөвшөөрөлтэй. Гэтэл нөгөө аж ахуйн нэгжүүдийнхээ хүчин чадлаас давсан мах гарвал наадах чинь худлаа байна шүү дээ гэж үзэх л ийм үндэслэл байгаа юм. Түүнээс өөрөөр ямар нэгэн хязгаар хориг бол байхгүй.

 Сая үндсэндээ 12 сарын 2, З-ны үед авсан мэдээгээр манайхаас 37 мянган тонн л гарсан юм байна. Одоо энэ бол үндсэндээ 12 сарын 31 хүртэл бол 50 мянга ч гарахгүй манайх. Тэгэхээр энэ асуудал бол урд талаас таны хувьд бол квотын хувьд ч гэдэг юм уу, асуудал бол байхгүй. Үүнийг яг яагаад өгөх гээд байгаа юм гэхээр зэрэг бид нар өнөөдөр энэ квот хоорондын энэ бол яам ч юм уу, одоо квотод зараад байгаа асуудал биш шүү дээ. Аж ахуйн нэгжүүдийн хоорондын тийм нэг одоо асуудал болоод байгаа юм. Тэгэхээр зэрэг 2000 ч гэдэг юм уу, 9 мянга, З мянга гэдгийг бид нар зүгээр ингээд гаргачихсан тоо биш л дээ. Махны холбооноос бид нарт хүсэлт ирүүлсэн юм. Эд нар ч гэсэн өөрсдөө 5-6 аж ахуйн нэгж дээр очиж ажиллахад түрүүн бид нарын хэлээд байгаа яг бэлдчихсэн зоорийн нөөц нь жишээлбэл 500 тонн махаа бэлдээд тавьчихсан хэрнээ квот нь 200-г авчихсан аж ахуйн нэгж байгаа юм. Тэгэхээр тэр аж ахуйн нэгж одоо гаргах арга зам нь яах вэ гэх дээр зэрэг илүү авчихсан, Эсвэл бэлдээгүй аж ахуйн нэгжээс худалдаж авах л арга байгаа юм.

 Тэгэхээр зэрэг энэ жилийн хувьд бид нар одоо яг энэ дутагдаад байгаа энэ эх үүсвэрийг нь квотлоод өгчихвөл хоорондоо хэн нэгэн тийм квот наймалцах асуудлыг бид нар таслах гээд байгаа юм. Нөгөө талаар юу гэхээр зэрэг энэ жилийн гүйцэтгэл гараад ирэх дээр зэрэг үнэхээр одоо бодит байдал дээр гаргасан махаа экспортолсон байна уу, эсвэл илүү баахныг авчхаад түүнийхээ талыг ч гаргаж чадаагүй байна гэдэг нь өөрөө энэ аж ахуйн нэгжүүдийн хоорондын бодит тэр квотын одоо бид нарын яриад байгаа юмыг таслан зогсоох хамгийн том заалт гэж бид нар үзээд байгаа юм. Энэ жилийн энэ 100 гаруй мянга чинь бол энүүгээрээ гарах ч үгүй. Одоо гүйцэтгэл нь би хэлж байна шүү дээ, 37 мянга.

 Тэгэхээр манай энэ жилийн квот бол үндсэндээ өмнөх жилүүддээ бол ирэх жилдээ л бараг талаас илүү нь гарч байсан. Одоо ингээд л бид нар энэ арван хоёр сарын гучин нэгэн ингээд л хязгаарлачих юм бол ирэх оны найман сар хүртэл ингээд л энэ жилийн сая бэлдсэн мах чинь нөгөө зоориндоо хадгалагдаад л өөрийнх нь зардал нь өсөөд л найман сар хүртэл байх юм. Тэгэхээр зэрэг энэ квотыг нэмэгдүүлээд цаглабарын хувьд ирэх оны дөрвөн сарын нэгэн болтол явчих юм бол энэ хоёр шийдвэрийг Засгийн газраас хэрвээ Хүнсний аюулгүй байдлын зөвлөлөөс гаргачихвал бид нарын нөгөө хардаж сэрдээд байгаа зүйл үнэхээр эцэс болох юм гэж үзэж энэ шийдвэрийг гаргах гээд байгаа юм. Баярлалаа.

 **Х.Болорчулуун**: Энхтүвшин гишүүн асуулт асууя.

 **Т.Энхтүвшин**: Энэ сонгууль дээр бас энэ тогтоолын есөд заасан энэ короны халдвартай холбогдуулаад хилээр нэвтрүүлэх авто тээвэртэй холбоотой асуудлыг асууя гэж бодож байна. Яг өнөөдрийн байдлаар Замын-Үүд дээр 60 гаруй машин одоо дулааны аргаар боловсруулсан машин гарч чадахгүй байж байна. Хорь гаруй хоночхоод өдөртөө 20-30 сая төгрөгийн зардал гаргаад Хятад руу экспортолж чадахгүй байна. Хятадууд бас тодорхой арга хэмжээ зохион байгуулахгүй байна, тодорхой шийдвэр бас гаргахгүй байна гэдэг энэ асуудал ярьж байна. Үүнийг одоо яаралтай гаргах талаар Хүнс хөдөө аж ахуйн яам бас анхаарах хэрэгтэй байна. Маш хурдан гаргахгүй бол энэ асуудал нэлээн хүндрэл дагуулах ийм эрсдэл бас бий болж байна.

 Дээр нь бас энэ хил дээр энэ ноос ноолуур ачсан машинууд бас их байж байна. Өнөөдөр Хятадын талд ямар хариу өгсөн гэхээр нэг машиныг 2600 юаниар ариутгаж байж эхний ээлжид ноос ноолуур ачсан машиныг татаж авах бололцоо боломжтой юм байна гэсэн ийм хариу өгсөн байж байна. Энэ дээр бас нэлээн анхаарал хандуулж ажиллахгүй бол энэ аж ахуйн нэгж байгууллагууд чинь бас нэлээн сөхрөх эрсдэлд орох ийм аюултай юм байна гээд.

 Хоёр дахь асуудал, энэ дулааны аргаар боловсруулж байгаа энэ үйлдвэрүүдээ ер нь Хүнс, хөдөө аж ахуйн яам бодлогоор ер нь орон нутаг руу бас бариулах ийм дэмжлэг үзүүлж ажиллаач ээ. Үнэхээр мал хаана байна, орон нутагт л байж байгаа шүү дээ. Тийм учраас орон нутагт дулааны аргаар боловсруулах үйлдвэрүүдийг байгуулж чадвал энэ олон шат дамжлага, энэ орон нутгийн мал чинь худалдагдах, дээр нь энэ малчдад бас нэлээн дэмжлэг болох юм биш үү гэсэн ийм зүйлийг одоо асууя.

 Ер нь квотоо авчхаад малаа гаргаж чаддаггүй. Малаа бэлддэггүй квотоо зардаг ийм үзэгдэл хавтгайрсан шүү дээ. Ерөөсөө нэг шошго наагаад, тэгээд одоо квот авсан аж ахуйн нэгж байгууллагууд нь квотоо зараад шошгоо наагаад экспортолдог л ийм л ажил явж байгаа юм. Энэ ажлыг ер нь цэгцлээд яг хийж байгаа, махаа бэлдэж байгаа энэ аж ахуйн нэгж байгууллагуудад нь квот олгох асуудал дээр онцгой анхаарахгүй бол нэг авдаг л хэдэн компаниуд л байгаад байгаа шүү дээ. Энэ авдаг хэдэн компаниуд нь аваад 20-30 хувьд малаа бэлддэг, 70 хувийг нь бэлдсэн аж ахуйн нэгж байгууллага, бэлдсэн энэ гаднын хятадуудад квотоо зардаг ийм л асуудал байж байгаа. Энэ дээр нэг тодорхой арга хэмжээ авч ажиллахгүй бол болохгүй байгаа юм.

 Гурав дахь асуудал нь бол энэ махыг бол экспортлох тал дээр энэ урд хөрштэйгөө нэлээн сайн ярих хэрэгтэй. Энэ экспортын хэмжээг бас нэлээн нэмэгдүүлэх хэрэгтэй. Саяхан энэ Арабын Эмиратын элчин сайдтай уулзаж байхад ямар асуудал ярьж байна гэсэн бэ гэхээр Монголоос мах авахад бүрэн бололцоо боломж байж байна. Хамгийн гол нь хүнд суртал журам, энэ цаасны энэ асуудлаа бас цэгцлэхгүй бол маш их шат дамжлагатай байна аа гэдэг ийм асуудал ярьж байна. Тийм учраас энэ журмандаа өөрчлөлт оруулаад, дээр нь одоо энэ шат дамжлагаа багасгаад энэ одоо гадагшаа гаргах, энэ гуравдагч улс руу гаргах асуудал дээр онцгой анхаарч ажиллаач гэж хэлмээр байна.

 **Х.Болорчулуун**: Санал хэлж байна. Төрийн нарийн бичгийн дарга Жамбалцэрэн асуултад хариулъя.

 **Т.Жамбалцэрэн**: Энхтүвшин гишүүний асуултад хариулъя. Тэр Арабын Эмират Ойрхи дорнодод мах экспортлохтой холбоотой асуудал дээр бол бог малын гүн хөлдөөсөн махнууд авдаг. Манай улсаас гүн хөлдөөсөн махан дээр ямар нэгэн тоо хэмжээ, квот тавьдаггүй. Экспортлох боломж нь бүрэн нээлттэй байгаа. Экспортын асуудал дээр Шадар сайдын тушаалаар хоёр ажлын хэсэг гарсан байгаа. Махны экспортыг нэмэгдүүлэх, мөн малын гаралтай бүтээгдэхүүний экспортыг нэмэгдүүлэх, импортоор орж ирж байгаа хүнсний бүтээгдэхүүний одоо тэр саатаад байгаа асуудлыг шийдвэрлэх чиглэлтэй Хүнс, хөдөө аж ахуй хөнгөн үйлдвэрийн яамны дэд сайдаар ахлуулсан нэг ажлын хэсэг. Гадаад харилцааны яамны Төрийн нарийн бичгийн даргаар ахлуулсан ажлын хэсэг өнөөдөр Замын-Үүд боомтод ажиллаж байгаа.

 Бид нарт өгсөн мэдээллээр өнөөдөр 112 машин 2800 тонн мах гарч чадахгүй, тэнд хилийн боомт дээр 20 хонож байгаа. Энэ байдлаараа ингээд явах юм бол одоо бид нарын энэ тоо хэмжээ өгөөд байгаа юм бол ирэх оны 3 сард ч гэсэн явахгүй байх талтай. Бид нарын энэ Хятад улсаас тавиад байгаа тэр итгэмжлэгдсэн тээвэр, одоо энэ манай тэр авч байгаа арга хэмжээнүүд дандаа нөгөө импортлогч орноос тавьсан шаардлагын дагуу л бид нар тэд нарт нь нийцүүлж ажиллаад байгаа ийм хэлбэр байгаа юм.

 Яг одоо энэ махан дээр гэдэг шиг ноос ноолуур дээр дахиад эргээд ийм асуудал Хятадын талаас тавиад эхэлчихсэн. Бид нар өөрснөө хянан магадлагаа хийж хаанаас ямар үйлдвэрээс авахаа бид нар шийднэ. Тийм учраас хорио цээрийн протокол тохирно гэдэг бичиг ирүүлхэж байгаа юм. Тэгэхээр энэ асуудал дээр бид нар тун болгоомжтой хандахгүй бол эргээд бүх одоо бүтээгдэхүүн дээр ийм хориг саадтай болчихвол хүнд байдалд орох нь ээ гэсэн ийм болгоомжлол байгаад байгаа.

 Дулааны аргаар боловсруулах үйлдвэрүүдийг орон нутагт байгуулах чиглэл дээр, махны боловсруулах үйлдвэрлэлийг байгуулах чиглэл дээр Хүнс хөдөө аж ахуйн, хөнгөн үйлдвэрийн яамнаас ямар нэгэн тийм зөвшөөрөл өгдөггүй. Төв суурин газар болон орон нутагт байгуулах боломж нь тухайн орон нутагтаа, тухайн бизнес эрхлэгчид аль аль нь нээлттэй байгаа. Ер нь бол яамнаас энэ чиглэлээр бизнесийг их сонирхсон гадна, дотнын хөрөнгө оруулагчдыг ажиллуулахад, болж өгвөл одоо орон нутаг руу төвлөрүүлэх чиглэлд нь бол илүүтэй ажиллаж байгаа.

 **Х.Болорчулуун**: Баярлалаа. Мэргэжлийн хяналтын газрынхан цахимаар оролцож байгаа. Бас энэ экспортын асуудал дээр гишүүдийн асуусан асуулттай холбоотой нэмж тайлбар хэлж болно шүү. Тэрийг бас саналаа хэлээрэй. Наранбаатар гишүүн асуултаа асууя.

 **Н.Наранбаатар**: 2015 онд мах экспортлох зөвшөөрөлтэй боомтод Өмнөговийн Шивээ хүрэнгийн боомт орчихсон байгаа юм. Тэгээд түүнийг үндэслээд энэ цаад талын Цэхээ боомт буюу Алша аймгийн харьяанд байдаг боомт дээр Монголын талаас мах хүлээж авах бэлтгэлээ хангаад яг хилийн одоо энэ боомт дээрээ тулгаад махны үйлдвэр, боловсруулах үйлдвэр гээд одоо барилга байгууламжууд нь хийгээд дуусчихсан бэлэн болчихсон. Тэгэхээр Монгол талаас маханд орж ирдэггүй. Цаад авах тал нь бэлэн. Наанаас мах нь гарч очиж чадахгүй байгаад байдаг.

 Өмнөговь аймаг өөрөө мах экспортлох бололцоотой. Энэ жил гэхэд л хагас сая толгой бод, бог мал экспортлох, бэлтгэх ийм бололцоотой байгаад байдаг. Хил нь одоо хажууд нь, хэдхэн километрийн цаана боомт нь байж байна, нөгөө худалдан авагч тал нь байж байна. Зөвшөөрөл нь гарчихсан байна гээд. Ингээд одоо яг бодит ажил экспорт нь явахгүй байгаа нь ямар шалтгаантай байдаг юм бол? Мөн махны үйлдвэрт нь мах экспортлох зөвшөөрөл өгөх асуудал. Өнгөрсөн хоёр жилийн өмнө ашиглалтад оруулсан. Орон нутгийн хөрөнгө оруулалт, хувийн хөрөнгө оруулалт гадаадын энэ бас уул уурхайн компанийн хөрөнгө оруулалттай махны үйлдвэр ингээд байгуулагдчихсан. Хоногтоо 200 толгой бог мал боловсруулах нядлах ийм хүчин чадалтай.

 Тэгэхээр үүнтэй холбоотой энэ махны экспортох зөвшөөрлийг олгоход яг ямар юм шалгуур баримтлаад байгаа юм. Сая энэ дүгнэлтээс сонсож байхад зарим мах бэлтгээгүй байгаа газар нь ахиу авчихсан, зарим бэлтгэсэн нь бага авчихсан, ингээд хоорондоо наймаа үүсдэг, барьдаг гээд ийм асуудал яригдаад байх юм аа. Энэ дээр одоо орон нутгийг дэмжих, орон нутгийн махны үйлдвэр, малчдыг дэмжих ийм бололцоо байна уу? Юу хийх шаардлагатай вэ?

 Мөн одоо энэ тогтоолын хоёрт бас мах экспортлох, үндэсний аж ахуйн нэгжүүдэд бага хүүтэй, урт хугацаатай зээлийн эх үүсвэрээр дэмжих гээд. Энэ дээр эх үүсвэр нь юу байх вэ. Одоо ингээд энэ оны эцэс болж байхад энэ бололцоотой юу гэдэг ийм асуудал байна.

 Мөн 6 дээр нь мах махан бүтээгдэхүүний тодорхой хувь нь чанар стандартын шаардлага хангахгүй байгаа гэсэн байх юм. Энэ одоо юу гэсэн үг вэ? Мах нь муудсан гэсэн үг үү? Ямар нэгэн өр стандартын шаардлага хангахгүй байгаа юу гэж асуумаар байна. Мөн гаалиас тавигдаад байгаа энэ итгэмжлэгдсэн тээвэр гээд лдоо энэ асуудлыг хүчингүй болгочих энэ чиглэл тогтоол дээрээ өгөхөөр байна уу? Зайлшгүй нөгөө цаад тал нь ийм зүйл шаардаад байгаа юм уу гэдэг асуудал байна. Хэрвээ цаанаасаа шаардахгүй байгаа бол энийг хүчингүй болгох гэдэг юм уу, ийм чиглэл өгч болохгүй юу гэсэн ийм асуудлууд байна.

 **Х.Болорчулуун**: Төрийн нарийн бичгийн дарга хариулъя.

 **Т.Жамбалцэрэн**: Наранбаатар гишүүний асуултад хариулъя. Орон нутагт үйл ажиллагаа явуулж байгаа үйлдвэрүүд тухайн аль улсад мал мах экспортлох гэж байгаа, тухайн орныхоо импортын шаардлагад нийцсэн байх ёстой. Тухайн орондоо мал мах экспортолно гэдэг хүсэлтээ Хүнс, хөдөө аж ахуйн хөнгөн үйлдвэрийн яамаар дамжуулаад тухайн орныхоо гааль, хорио цээрийн байгууллага, мэргэжлийн байгууллагууд нь уламжлуулах ёстой. Үүний дагуу тухайн улсын экспертүүд ирж хянан магадлагаа хийж, экспортын эрхийг олгодог байгаа. Тэгэхээр энэ зарчмаар явна гэсэн үг.

 Импортлогч орны шаардлага гээд одоо илүүтэй манайхны сонирхол БНХАУ-ын талд байгаа учраас Хятад улсын талд шаардлага тавьдаг. Үндсэндээ бид нар 2019 онд хянан баглааны баг ирүүлэх гэж 3 жил ажилласан, 3 жилийн дараа ирж ажилласан. Ийм байгаа юм. Тоо хэмжээ хуваарилах асуудал, саяын тэр тоо хэмжээ хуваарилж байгаа асуудал, тэр жил тээврийн асуудал энэ бүгд БНХАУ-ын талаасаа тавьж байгаа шаардлага. Тэгэхээр бид энэ тэр шаардлагыг чинь биелүүлэхгүй ээ гээд байвал энэ бид нарын экспорт бол явахгүй тал руугаа болох гээд байгаа юм. Одоо бид нар энэ аж ахуйн нэгжүүд, тоо хэмжээ, хуваарилдаг нь ч гэсэн экспортын эрхтэй л энэ хэдэн аж ахуйн нэгж байгаа учраас энэ хэдэд нь хуваарилахаас өөр аргагүй болчхоод байгаа юм.

 Экспортын тоо хэмжээг хуваарилдаг ажлын хэсэг маань бол Хүнс хөдөө аж ахуйн хөнгөн үйлдвэрийн яам өөрөө ахалдаг. Гааль, мэргэжлийн хяналт, худалдаа аж үйлдвэрийн танхим, махны холбоо гээд төрийн бус байгууллагуудын төлөөлөлтэй ийм ажлын хэсэг байдаг. Үүгээрээ хуралдаж байж аж ахуйн нэгжүүдээс ирүүлсэн хүсэлт, Махны холбооны санал дээр үндэслэж энэ тоо хэмжээг нь хуваарилж өгдөг юм.

 Махны чанар, аюулгүй байдлын шаардлагыг манай Мал эмнэлгийн ерөнхий газар, Мэргэжлийн хяналтын ерөнхий газар, Улсын мал эмнэлэг, ариун цэврийн төв лабораториор чанарын баталгаажуулалт хийгдэж, экспортод гарч байгаа. Ковидын нөхцөл байдалтай холбоотой Хятадын талаас хоёр шаардлагыг нэмж, аюулгүй байдлыг нь хангуул гэдэг шаардлагыг ирүүлсэн. Энэ чиглэлээр бас мэргэжлийн байгууллагууддаа үүрэг чиглэлийг нь өгүүлээд одоо илүү нарийвчилсан РСR-ын шинжилгээнүүдийг 15-наас өчигдрөөс эхлээд хийгээд дараагийн экспортын бүтээгдэхүүнүүд хийгээд гаргахаар шийдвэрлэсэн. Ийм байгаа.

 **Х.Болорчулуун:** Жамбалсүрэн Төрийн нарийн бичгийн дарга хариулъя.

 **Т.Жамбалсүрэн**: Шивээ хүрэн боомттой холбоотой асуудлаар махны экспорт хийхэд бол аж ахуйн нэгжүүд нь махан бүтээгдэхүүн экспортлох эрхтэй аль бомтоор гаргах бололцоо байгаа. Шивээ хүрэн боомтын хувьд энэ ковидын нөхцөл байдалтай холбоотойгоор түр хаасан асуудал байгаа юм. Цаашдаа бол энэ ковидийн нөхцөл байдлаас хамаараад дэглэм бууруулаад явахад энүүгээр мал, мах нь гаргаад явах бүрэн бололцоо байгаа.

 **Х.Болорчулуун:** Мэргэжлийн хяналтын газрын дэд дарга Энхсайхан хариулъя. Сонсогдож байна хариул.

 **Д.Энхсайхан**: Баярлалаа. /Цахимаар хариулсан, дууны бичлэг орсонгүй/

 **Х.Болорчулуун**: Баярлалаа, Энхсайхан даргад. Анандбазар гишүүн асуулт асууя.

 **Ц.Анандбазар**: Баярлалаа. Махны экспорт бол Монгол Улсын чухал орлогын эх үүсвэр олох тун удахгүй ийм цаг хугацаа дөхөж байна. Яагаад гэхээр монгол махны маань чанар дэлхийд үнэхээр дээгүүрт орох ийм цөөхөн төрлийн хүнсний бүтээгдэхүүний нэг шүү дээ. Дэлхийн хүн төрөлхтөн тун удахгүй монгол махыг хэрэглэдэг. Үүний төлөө бол маш их үнэ төлөхөөс буцахгүй ийм бизнесийн чиглэл урсгал гарахад ойртож байна. Тэгээд ер нь Монголын энэ махны экспортын бизнесийг ингээд харж байхад дэндүү бага тоотой хэмжээ нь маш бага бизнесийн гэдэг чиглэлээсээ илүү төрийн хүнд суртал орсон ийм үйл ажиллагаа яваад байгаа учраас энэ салбар маань босохгүй байна. Одоо хятадын зах зээлийг судалж байхад бараг гурван зуун сая гаруй үнэтэй мах хэрэглэдэг ийм зах зээл бий болчхоод байна шүү дээ. Гурван зуун сая гаруй хүний. Тэгээд зөвхөн энэ зах зээлийг хангахад монголын мал махан өөрөө хүрэхгүй ийм хэмжээнд хүрч байгаа. Тэгэхээр энэ дээр түрүүчийн гишүүдийн саналтай бол нэг байна.

 Нэгдүгээрт энэ төрийн оролцоо, чөлөө зөвшөөрөл өгдөг олон энэ лиценз зүйлүүдийг маш цөөлөх хэрэгтэй. Энэ чинь зүгээр л бизнесийн жижигхэн зүйл шүү дээ. Мах экспортлохын тулд яамнаас, гаалиас, мэргэжлийн хяналтаас тэр олон зөвшөөрөл авдаг юмыг ер нь таслах хэрэгтэй. Үүнийг том утгаар нь зөвхөн ганц юманд төр оролцож байвал их зөв байгаа юм. Хятад бол махыг хамгийн гол авдаг улсууд Шинэ Зеланд, Австрали гээд том том улсуудаас авдаг. Ер нь бол махны бизнес бол дээрээ их монопол чанартай, төрийн томчуул оролцсон ийм бизнес байдаг л даа. Ямар ч улсад. Тэгэхээр тэр рүү ороход бол яах вэ гэхээр гэрээ хэлэлцээрийг өндөр түвшинд хийх ёстой байгаа юм. Засгийн газар хоорондын комиссын хуралд үүнийг бүр бодлого хийж. Энэ одоо тавьсан тоо бол одоо үнэхээр Их Хурал дээр ярихаар тоо нэг ч алга байна шүү дээ. Дэндүү жаахан одоо бизнес гэхээсээ илүү ийм нэг аж ахуйн нэгжид ч гэсэн одоо багадахаар ийм тоо байгаа. Тэгэхээр энийг мал махыг эргэлтэд оруулж монгол махыг үнэд оруулах асуудал бол Хөдөө аж ахуйн яамны нэн тэргүүний зорилт байх ёстой юм аа. Тэгээд энэ дээрээ одоо хятад улстай хэлэлцээр хийх тал дээр бүх боломжийг Гадаадын бусад яамтай хамтарч олон зүйлтэй уяж холбож энэ хэлэлцээрийг их сайн хийх хэрэгтэй байна. Өөрөөр хэлбэл монгол махны амтыг хятадууд мэддэг болчихсон учраас хилийн цаана одоо килограмм нь 30 мянган төгрөг болчхоод байна шүү дээ.

 Дотоодод байгаа махны үйлдвэрүүд бол үнэхээр чанарын шаардлага хангахгүй байна. Ер нь булангийн орнуудад нэг ийм туршлага байдаг юм байна билээ. Өөрийн стратегийн ийм чухал зүйлийг 49 хувийг нь одоо гадаадын иргэн эзэмшүүлээд, 51 хувийг нь заавал тэр тэр улсын иргэн эзэмшдэг ийм хууль байдаг. Би юу хэлэх гээд байна гэхээр, цаашлаад энэ махны үйлдвэрлэлийг хөгжүүлэх үндэс бол ер нь нэлээн их ирээдүй хүлээж байгаа учраас хууль дээр нь махны үйлдвэр баривал Монгол Улсын иргэн 51 хувийг нь эзэмшдэг ийм хууль оруулчих ёстой юм байгаа юм. Тэгэх юм бол та бүхний тэр зарж борлуулдаг гэж хэл аманд ороод байгаа махны лиценз квот алга болно. Яагаад гэхээр урдаас орж ирж байгаа хөрөнгө оруулагч, хятад эзэнтэй компаниуд л одоо экспортын квот аваад байна шүү дээ. Монгол эзэнтэй үйлдвэрүүд тэрийг авч чадахгүй байгаа юм.

 Тэгээд энэ экспортын чиглэлтэй энэ зах зээлийг нээхийн тулд төрийн хийж чадах хамгийн том асуудал түрүүчийн хэлдэг Хятад улстай экспортын квотыг хэдэн арав дахин нэмэгдүүлэх тал дээр яаралтай хэлэлцээр хийх хэрэгтэй. Мэдээж хэрэг энэ ковидын үеийн жижиг тогтоол байна. Тэгэхдээ үүний дараа чинь одоо бид 30 мянган хонио ярах гэж гаргалаа. Хятадууд бол одоо хятад гээд байх юм байхгүй шүү дээ. Хилийн хэдхэн бүсийг хангахад л Монгол улсын одоо экспорт босоод ирнэ гэсэн үг. Тэгэхээр энэ орлогын талаа их бодож.../хугацаа дуусав/.

 **Х.Болорчулуун:** Анандбазар гишүүнд минут нэмж өгье.

 **Ц.Анандбазар**:..бодлогоо чиглүүлэх хэрэгтэй байна. Тэгэхээр горимын хоёр санал байгаа юм. Нэгдүгээрт энэ экспортын чиглэлтэй танай яамны гадаад худалдаа, сайдын хэмжээнд асар том хэлэлцээр хийх хэрэгтэй байна. Үүнийг эхлүүлэх хэрэгтэй байна. Одоо Хятад улс бол хорхой шавж хэвлээр явагчдыг хэрэглэхээ больсон, хүнсэндээ. Коммунист намын тогтоол гарсан. Үүний орон зай гэхэд даруй хүнсний хэрэглээний бараг 10 хувь нь байхгүй болж байна гэж байна шүү дээ. Тэгээд тэр хүмүүс чинь ямар нэгэн юм идэж л таараа. Тэгэхээр тэр хүнсний хэрэглээний 10 хувьд зохицсон том хэлэлцээр хийх хэрэгтэй.

 Хоёрдугаарт махны үйлдвэрийн хууль эрх зүйн байдлыг өөрчлөх хэрэгтэй гэдэг ийм санал харуулж байгаа юм. 49 хувь нь гаднын иргэн, 51 хувь нь Монгол Улсын иргэн байх юм бол алсдаа энэ стратегийн бүтээгдэхүүн асар их ач холбогдолтой болно. Ингэвэл тэр лиценз зардаг наймаацдаг ийм асуудал байхгүй болно.

 Гуравдугаарт төрийн оролцоог дотоод талд нь, ер нь дээд зэргээр хумих хэрэгтэй. Энэ олон чөлөө зөвшөөрлөө багасга аа.

 **Х.Болорчулуун**: Баярлалаа. Төрийн нарийн бичгийн дарга хариулах уу?

 **Т.Жамбалцэрэн:** Анандбазар гишүүний асуултад хариулъя. Одоо экспортын аж ахуйн нэгжүүдийг ингээд бичиг баримт юмнуудыг нь үзэхээр Монгол Улсад бүртгэлтэй Монголын компани байгаад байдаг. Яг эзэд нь болохоор одоо юу гэдэг юм, гүйцэтгэх захирлууд нь гэдэг юм уу, хөрөнгө оруулагч нь гэдэг юм уу Хятад улсын хөрөнгө оруулалттай ийм аж ахуйн нэгжүүд байх юм. Тэгээд нөгөө Аж ахуйн нэгжийн тухай хуулиараа ингээд аваад үзэхэд Монгол Улсад бүртгэлтэй дотоодын компани гэсэн ийм бүртгэлтэй яваад байгаа юм. Тэгээд цаашдаа энэ махны салбар дээр тухайлсан бодлого боловсруулахад энэ чиглэл дээр бас анхааръя.

 БНХАУ-тай энэ махны экспортын асуудлаар, энэ хорио цээрийн протокол тохирох асуудлаар энэ тоо хэмжээг нэмэгдүүлэх, хил гаалиар саадгүй нэвтрүүлэх чиглэлээр Гадаад харилцааны яам, манай яам, Засгийн газрын комиссын хуралдаан дээр ч гэсэн энэ асуудлуудыг бас нэлээд хөндөж тавьсан. Харамсалтай нь одоо импортлогч улсын зүгээс энэ дээр бас шийдвэр гаргах процесс нэлээн удаан байгаа. Өнөөдрийн энэ ковидын үүсээд байгаа нөхцөл байдал ч гэсэн энэ экспортын асуудалтай нэлээн тулгамдаад, өнгөрсөн долоо хоногт Монгол Улсад суугаа Хятадын элчин сайдтай бас энэ чиглэлээр зөвлөлдөж Хятадын талаас тавьсан тэр заавар, зааварчилгаанууд дотооддоо бүрдүүлсэн чиглэлээр Хятадын гааль, хорио цээрийн газарт нь холбогдох шийдвэрүүдийг хүргүүлчихсэн байгаа.

 Цаашид бол гишүүний хэлсэн санал саналтай нэг байгаа. БНХАУ-ын талтай яг энэ махны экспорт, энэ малын гаралтай түүхий эдийн асуудлаар бол зайлшгүй өндөр түвшинд тохиролцох ийм зайлшгүй шаардлага байгаа юм. Баярлалаа.

 **Х.Болорчулуун:** Цэрэнпунцаг гишүүн асуулт асууя.

 **Ц.Цэрэнпунцаг**: Баярлалаа. Эхлээд З асуулт асуучихъя. Тэгээд саналаа хэлье. Нэгд, Байнгын хорооноос гарах энэ тогтоол дээр Хүнс, хөдөө аж ахуйн яамнаас асууя. Энэ дээр, нэгдүгээрт, чиглэл өгч бай на. Энэ БНХАУ-д мах экспортлох зөвшөөрлийг нэг улсаас хамааралтай олгож байгаа нь энэ төрлийн цөөн хэдэн аж ахуйн нэгжид давуу эрх олгож, үндэсний аж ахуйн нэгжийн хувьд өрсөлдөх чадваргүй болгож байгааг анхаарах гэсэн чиглэл өгөх гэж байна. Тэгэхээр энэ чиглэл өгөхөөр зэрэг Хүнс, хөдөө аж ахуйн яамнаас энэ чиглэлийн дагуу ямар үйл ажиллагаа явагдах юм бэ? Энэ дээр хариулж өгөх үү? Нэгд.

 Хоёрт, махны экспорт хийж байгаа компаниуд байна. Эд нарт тавьж байгаа нэгдсэн стандарт шаардлага байгаа юу? Одоо жишээлбэл Хятадын мэргэжилтнүүд ирж махны үйлдвэр шалгаруулаад байгаа гээд байгаа шүү дээ. Тэгэхэд тэд нар чинь нэг стандарт барьж байгаа, тийм ээ. Энэ стандартын нь нэг стандарт шаардлага болгоод Хятад руу экспорт хийх гэж байгаа бол ийм, ийм стандарт шаардлага хангасан байх ёстой гээд, гаргаад үнэ махны үйлдвэрүүддээ өгчихсөн тийм стандарт шаардлага байгаа юу?

 Гурав дахь асуулт, Ганболд гишүүн танаас асууя. Энэ 10 дугаар заалт нь байна, 2021 оноос богийн маханд экспортын зөвшөөрөл олгохгүй байх гээд тавьчихаж. Бодын махыг тухайн жилийн зуншлагын байдал, сүргийн бүтцийг харгалзан жил бүрийн 7 сарын 21-ний өдөр ес өмнө тогтоох оо гээд. Тэгэх чинь энэ богийн малд зөвшөөрөл олгохгүй гэсэн энэ үндэслэл нь ямар үндэслэлтэй юм бол оо? Ийм гурван асуулт байна.

 Тэгээд ер нь одоо энэ байнга махны асуудал бол ингээд жил болгон яригддаг нөгөө л нэг хэдэн асуудлын нэг байгаа. Тэгэхээр энэ бол цаашдаа тээвэрлэлтийн асуудал, үйлдвэрүүдийн чанарын асуудал, үйлдвэрүүдийн стандартын асуудал, технологийн асуудал гэж яригдаад байхаар энэ чинь цаана нь түрүүн Тэмүүлэн гишүүн ч сайн ярьсан суурь бүтэц. Энэ үндсэн өөрчлөлт хийхгүй бол энэ ингээд л жил болгон яригддаг ийм л асуудал болно. Энэ ковид гайгүй болоод, үүний асуудал арай хөнгөрөөд, үүнээс арай асуудлууд нь зөвхөн стандарт, хятадад гарах квот гээд энэ юмнууд дээр л ярих байлгүй дээ. Ер нь тэгэхдээ үргэлж нэг ярьдаг ийм нэг зүйл байгаа юм. Энэ лиценз зөвшөөрөл байгаа газар л сэжигтэй. Энэ л олдоод байх юм бол нэмэгдээд байх юм бол ерөөсөө сайн юм байхгүй. Тэгээд энийг цөөлөх тал дээр бол ажиллах ёстой.

 Цаашдаа мал аж ахуйгаа бид нар эрчимжүүлж, энэ махныхаа гарцыг тогтмол гарцтай болгохгүй бол зөвхөн энэ чинь улирлын чанартай гарч байгаа мах бэлтгэл шүү дээ. Тийм учраас энэ үйлдвэрүүдийн ажиллагаа нь жигд биш, улирлын чанартай ажилладаг. Дээрээс нь цаана нь нөгөө бид нарын нийлүүлж байгаа, одоо бид нарын махаа нийлүүлж байгаа энэ зах зээл чинь өөрөө жишээлбэл жилд нэг удаа ингээд айраг гарахаар л нөгөө айргаа намар уудаг шиг, 7-8 сард айраг гардаг шиг. Ингээд бид нарын махыг хүлээгээд байж байхгүй шүү дээ. Тэгэхлээр бид нарын махны нийлүүлэлт чинь тогтмол байж байж бид нар цаад талд Хятад байдаг ч юм уу өөр Вьетнам, тэр яриад байгаа улсуудад чинь зах зээлээ олж тогтвортой барьж явна аа. Тэрнээс бол энэ чинь бид нарын мах л ховор үнэтэй мах байгаа. Энэ хавар ирэхээр нь л намар.../хугацаа дуусав/.

 **Х.Болорчулуун**: Цэрэнпунцаг гишүүнд нэг минут өгье.

 **Ц.Цэрэнпунцаг**: Тэгэхээр бид нарын махыг хүлээгээд байж байхгүй шүү дээ. Тийм учраас бид нар зах зээлээ нэг өгөөд л дараа нь алдагдчихна. 8-9 сарын дотор чинь өөр газраас махаа авч иднэ. Тэгэхдээ бид нар байнгын хэрэглэгчтэй болохын тулд тогтмол махаа гаргадаг энэ эрчимжүүлсэн мал аж ахуй чинь бид нарт өнөөдөр тулгамдчихаад байгаа асуудал байхгүй юу. Ер нь цаашдаа ч энэ үйлдвэрүүд, мах бэлтгэл байнга тогтмол гараад эхэлвэл энэ махны үйлдвэрүүд чинь заавал том нүсэр байх албагүй. Орон нутагт жижиг жижиг технологи сайтай, махны үйлдвэрүүд дөрвөн улирал тогтвол ажиллагаатай байх боломж бий болох байхгүй юу. Тэгэхлээр энэ дээр одоо Хүнс хөдөө аж ахуй энэ бас та бүхэн анхаарч энэ бодлогоо гаргаад, ер нь энэ өөрчлөлт хийж энэ малаа эрүүлжүүлэх, малаа махаа эрчимжсэн мал аж ахуйгаа дэмжих тэр тэжээл, хоолыг нь тавьдаг тэр ажлыг дэмжиж энэ дээр хөрөнгө мөнгөө гаргаж ажиллах хэрэгтэй. Энэ дээр Хүнс, хөдөө аж ахуйн яам.../хугацаа дуусав/.

 **Х.Болорчулуун**: Жамбалцэрэн Төрийн нарийн бичгийн дарга хариулъя.

 **Т.Жамбалцэрэн:** Цэрэнпунцаг гишүүний асуултад хариулъя. Тогтоолын нэгдүгээр заалттай холбоотой асуудлаар Хүнс, хөдөө аж ахуй хөнгөн үйлдвэрийн яам бол зөвхөн БНХАУ-тай биш хэд хэдэн улсуудтай бас энэ мал махны экспортын чиглэлээр бол идэвхтэй ажиллаж байгаа. Хятад ард улстай бид нарын тохирох асуудал бол ижил түвшний мэргэжлийн байгууллагуудынхаа шийдвэрийг харилцан хүлээн зөвшөөрдөг байх шаардлагыг бол тавиад байгаа. Тэгэхгүй бол манай мал эмнэлгийн байгууллага, мэргэжлийн байгууллагуудын одоо гаргасан шийдвэрийн дүгнэлтийг одоо юу гэдэг юм, БНХАУ-ын тухайн шатны байгууллага болон хүлээн зөвшөөрдөггүй, заавал өөрсдөө хянан магадалгаа хийнэ гэдэг ийм асуудал байгаад байгаа юм. Тэгээд энэ чиглэлийг нь ижил түвшиндээ хүлээн зөвшөөрчихдөг хоёр орныхоо саналыг манай тал нь хянан магадлагаа хийдэг, тэдний тал нь манай хянан магадалгаа дээр үндэслэж шийдвэрээ гаргадаг ийм шийдвэрийг бид нар зайлшгүй гаргуулах нь зүйтэй байгаа юм. Харамсалтай нь БНХАУ-ын талаас бол өөрсдөө заавал хянан магадалгаа хийнэ гэдэг шаардлагаа тавьдаг ийм асуудал байгаа. Тэгээд энэ дээр бид нар байнга одоо хичээж ажиллаж байгаа.

 Хоёр дахь асуудал дээр, зөвхөн БНХАУ гэхгүй бусад улсууд ч гэсэн тухайн улсад импортлох махны боловсруулах үйлдвэрлэлийн стандартыг Монгол Улсад ирүүлчихдэг. Тэр стандарт шаардлагыг нь бид нар дотоодынхоо аж ахуйн нэгжүүдэд мах боловсруулах аж ахуйн нэгжүүд бүгдийг нь хүргүүлээд стандартын шаардлага хангаж байгаа гэсэн аж ахуйн нэгжүүд нь хүсэлтээ ирүүлж, түүн дээр нь импортлогч орон ирж хянан магадалгаа хийдэг байгаа. Энэ бол одоо нээлттэй ийм асуудал байгаа юм.

 **Х.Болорчулуун**: Тэр махан дээр ямар стандарт гэдгийг асуусан. 3 стандарт байдаг юм байна. Бүр анхны үндсэн нь бол 1988 оны стандарт, махны тослог болон чийглэгийн хэмжээний стандарт. Тэгээд 2000 оны стандарт, 2003 оны стандарт. 2000 оных нь бол тэр химийн чанарын стандарт. Тэгээд яг нэгдсэн стандарт бол ер нь нэгтгэгдээгүй, ийм саланга З стандарт гарсан юм байна.

 Ганболд гишүүн нэмж хариулъя.

 **Г.Ганболд**: Цэрэнпунцаг гишүүний асуултад хариулъя. 10 дугаар заалт дээр асуусан. Тэгэхээр энэ ажлын хэсгийн зорилго нь энэ махны экспортын квот тогтоолт дээр л санал дүгнэлт гаргах ийм ажлын хэсэг юм. Тэр утгаараа бид нар энэ квот өөрөө энэ махны экспортын том хориг болоод байна гэж үзээд байгаа юм аа. Ерөөсөө манайх бол энэ махны экспортыг бэлдэх, мал нядалгааны ерөөсөө маш богинохон хугацаатай юм байна билээ. Ер нь 7 сарын сүүлээс 8, 9, 10, 11 гээд л тоо хүртэл ийм богинохон хугацаанд нядалгаа хийдэг. Тийм учраас бид нар энэ квот олгох гэж байна гэж 7-8 сард олгосноос болоод үндсэндээ энэ нядалгааны хугацаа богиносчих байгаа учраас эхнээсээ одоо энэ богийн экспортыг богийн маханд квот тогтоохгүй болчихвол, чөлөөтэй болгоё гэж байгаа юм. Квот ерөөсөө олгохгүй. Ер нь бодын мах тэр дундаа үхрийн маханд бол энэ сүргийн бүтэцтэй холбоотой манай малын тоо толгой дээр бол үхрийн тоо толгой бол маш бага байгаа шүү дээ.

 Тийм учраас энэ Хүнсний аюулгүй байдлын зөвлөл бол өөрөө тийм зорилготой юм байна билээ. Дотоодын махны үнийн хэт хөөрөгдлийг бууруулах, хомсдолыг арилгах зорилгоор, бас энэ тодорхой хэмжээгээр маханд квот тогтоох ийм үүрэгтэй Хүнсний аюулгүй байдлын зөвлөл байдаг учраас үхрийн маханд бол тодорхой хэмжээгээр тухайн жилийн зуншлагын байдал, сүргийн бүтэц, нөгөө үхрийн өсөлт бууралтаас шалтгаалаад, гэхдээ квот тогтоох юм бол долоон сарын нэгэн гэхэд тогтоосон байх. Тэгээд энэ экспортод бэлдэж байгаа аж ахуйн нэгждээ боломж олгох ийм л одоо зорилготой заалт оруулсан байгаа.

 **Х.Болорчулуун**: Баярлалаа. Батжаргал гишүүн асуулт асууя.

 **Ж.Батжаргал**: Баярлалаа. Тэгэхээр ажлын хэсэг бол үнэхээрийн бас нэлээн сайн судалгаа тооцоолол газар дээр нь явж ажиллаж хийсэн байна. Бодит байдал бол нэлээн тодорхой гарсан байна. Тэгэхээр энэ дээр бид нэлээн том дүгнэлт хийх ёстой юм аа. Улсын хэмжээнд энэ жил 25.2 сая мал дотоод хийгээд экспортынхаа хэрэглээнд ашиглана гэж тооцсон юм байна. Тэгээд гадаадад болохоор 12.2 сая мал нийтдээ 214000 тонн мах гаргая гэж ингэж төлөвлөчхөөд квот олгосон нь 88.2 мянган тонн буюу 41.2 хувь. Бодит экспорт нь 36.4 мянган тонн буюу өнөөдрийн байдлаар 42 хувийн л экспортолсон ийм л дүн гарч байна шүү дээ. Тэгэхээр бид энэ эдийн засгийн нэгэнтээ тооцоолол гаргасан юм бол энэнийхээ балансжилтыг бариулах, түүний гүйцэтгэлийг хангах талаар төр хяналтаа хийх ёстой. Гарч байгаа бүх юм чинь гаалийн мэдээллээрээ өдөр болгон гарч ирж байгаа шүү дээ, бараг. Тэгэхээр энэн дээр хяналтаа тавьж, аль аж ахуйн нэгж нь юугаа хангаад байгаа юм, хангахгүй байгаа дээр нь яаж шахах ёстой юм. Энэ чинь махны үнэ ханшийн асуудал. Монголын бас бараа бүтээгдэхүүний экспортын асуудал буцаад орж ирэх орлогын асуудал яригдаж байгаа учраас энэ дээр бид онцгой анхаарал хандуулах ёстой шүү дээ. Нэг гэрээгээр нэг хэдэн юм өгчихөөд тэгээд хаячихдаг байж боломгүй байгаад байна л даа. Энүүн дээр тавьдаг төрийн хяналт хэрэгтэй байна гэж.

 Тогтоол гарахдаа хоёр цаг хугацааны цаглабарт гармаар байна. Нэн шаардлагатай яг тулчихсан байгаа асуудлаа шийдэхийн тулд тов тодорхой хэдэн юм гаргамаар байна, тэр нь энэ нэг квот зараад байгаа юмыг больё гэдэг үүднээс тэр 11-12 мянган тонн мах байна уу, тийм хэмжээний квотыг нэмээд гаргачихъя гэдэг энэ асуудлыг нэг шийдмээр байна. Гадагш нь тээвэрлэж байгаа тэр тээврийн хэрэгсэл дээр тоо барьчхаад, тээврийн зардал өндөрсгөөд байгаа юмыг арилгахын тулд стандарт хангаж байгаа, тээврийн хэрэгслүүдийг нь гаргадаг тэр юмыг нь шийдээд тэр гаалийн даргын гаргасан тушаалыг хүчингүй болго оо гэдэг юмыг нэг хэлмээр байна.

 Гуравдугаарт нь энэ экспорт хийх гээд квот авчихсан аж ахуйн нэгжүүдийг шахаж байгаад энэ онд хэдий хэмжээний юм гаргаж чадах юм гэдгийг нь тодорхой болгохгүй бол энэ чинь өвөл, хаврын хүнд цагийг аль болохоор эрсдэлгүй, тэгээд тэр эрсдэх гээд байгаа юмаа эдийн засгийн эргэлтэд оруулах бидний сонирхол байгаад байгаа учраас мах бэлтгэлээ энэ оны наана нэг жоохон хиймээр байна л даа. Ийм гурван зүйлийг онцгой бодож энэ тогтоолд оруулмаар байна.

 Цаашид бол угаасаа бид квотгүй болгож болно. Гэхдээ Засгийн газар жилийн хэмжээнд гаргах махны дээд хэмжээ малын төрлөөрөө гаргаад, тэгээд тэр аж ахуйн нэгжүүд нь тэрэн дотор хэдий хэмжээний юм гаргах юм гэдэг мэдээллээ өгөөд, тэрийг нь албан ёсны болгож контролдож явахгүй бол одоо үндсэндээ бүр өнөө квот өгөөд нэг юм хянаад гаргах нь тодорхой байгаад байдаг байсан бол бүр тоогүй болж балай юм болох вий гэдэг асуудал байгаад байна. Үүнийг нэг бодох ёстой гэж.

 Хоёр дахь зүйл, Анандбазар их зөв юм хэлсэн. Ерөөсөө бид бэлэн зах зээлтэй шууд хөрөнгө оруулалтыг татах ёстой юм. Тэгж байж энэ махны чинь гаргах хэмжээ нэмэгдэнэ. Тийм учраас тэр 51, 49 хувийн хөрөнгийн оролцоотой тийм аж ахуй хэлбэрээр нь зохион байгуулж гаргах талын юм руу ер нь бодох ёстой, цаашид гэж. Энэ бол бидний амин сүнс асуудал гэж.

 Дараагийн нэг зүйл үнэхээрийн энэ бэлчээрийн малын махны чанар үнэхээрийн л өндөр юм бол амин дэм, нэмэлт бүтээгдэхүүн болгож гадагш нь гаргах тийм боломж байгаа юм уу? Дан ганц хүнсний бүтээгдэхүүн гэхээсээ илүүтэйгээр тийм нэмэлт бүтээгдэхүүн болгож гаргах бололцоо байгаа юм уу. Тодорхой хэсгийг нь тэгж гаргах тийм судалгаа юмнууд хийгдэж, барьсан ийм зүйл байна уу? Энүүнийг нэг тов тодорхой анхаармаар байна гэж.

 Дараагийн нэг хэлэх гээд байгаа зүйл бол ерөөсөө энэ тээвэрлэлтийн асуудлыг чингэлэг тээврээр хийх тухай асуудлыг хиймээр байгаа юм аа. Стандарт хангачихсан тийм чингэлэг тээврийнх нь тоо юмнуудыг тодорхой болгоно.

 **Х.Болорчулуун**: Батжаргал гишүүнд нэг минут нэмж олгоё.

 **Ж.Батжаргал**: Урин дулааны цагт Монгол руу орж ирж байгаа импортын бүтээгдэхүүнүүд чинь үндсэндээ стандарт хангахгүй бүтээгдэхүүнүүд орж ирээд байгаа шүү дээ. Ус ундаа, энэ янз бүрийн тахианы мах энэ юмнууд чинь одоо стандарт хангаагүй тээврээр орж ирээд байгаа ийм байгаад байгаа юм.Тийм учраас энэ чингэлэг тээврийг өргөжүүлэх стандарт хангасан энэ дээр бид онцгой анхаарал хандуулж ажилламаар байна гэдгийг зориуд хэлмээр байна.

 Дараагийн зүйл энэ шинэ зах зээлүүд рүү бид анхаарал хандуулах ёстой. Вьетнам бол ямааны махыг хатаасан технологиор боловсруулсан тийм мах авах сонирхол бол байгаад байгаа юм. Манай аймагтай адилхан одоо нийслэл хотоо тойроод байрлачихсан Хебей билүү дээ нэг муж яг ийм чиглэлээр хамтарч ажиллая гэдэг санал юмнуудаа яриад явж байтал энэ ковид гараад хоорондын харилцаа, үйл ажиллагаан дээр нэлээн хүндрэл үүсчихсэн юм. Тийм учраас энэ цаад импортлогчийн хүсэл эрэлттэй уялдуулж бид энд.../хугацаа дуусав/.

 **Х.Болорчулуун:** Санал голдуу хэллээ. Асуулт байхгүй тийм ээ.

 Би зарим нэг зүйл асууя. Үнэхээр энэ жил 2020 онд гарах махны экспортод гарах төлөвлөгөөнөөс дөнгөж 42 хувьтай гэж байна. Энэ бол нэг талаасаа бас энэ дэлхий нийтийг хамарсан манай улс, хятадыг хамарсан энэ ковид нөлөөлсөн нь дамжиггүй. Түүнээс гадна энэ манай Ммонголын төрийн байгууллагуудын хүнд суртал бол үнэхээр нөлөөлсөн гэдэг нь бүх энэ үйл явдал шалгалтын байдлаас харагдаж байна. Ер нь тэгээд хуульд заагаагүй маш олон зөвшөөрөл одоо шат дамжлага болгон дээрээ гарч байдаг. Манай монгол махны хувьд хуучин Орост экспортолдог байсан. Хятад бол хамгийн чанарыг нь мэддэг болсон. Яагаад гэвэл өвөр монголын махыг хятад даяараа чанартай гэдгийг нь мэддэг юм. Тийм учраас манай монголд энэ махыг авах маш сонирхолтой байдаг. Одоо хамгийн ноцтой асуудал бол цөөхөн аж ахуйн нэгжид махны зөвшөөрөл өгөөд тэд нар нь мах бэлтгээгүй цаас зардаг, лицензээ зарчихдаг, жижиглээд зардаг. Нэг контейнер нэг машин махнаас 60-70 сая төгрөг олдог гэж байна шүү дээ. Тэр аж ахуйн нэгж. Сая хэллээ. Энэ ажлын хэсгийнхэн. Одоо нэг компани гэхэд л одоо 600 тонны махны лиценз авчхаад мах экспортлох. Тэгээд нэг ч мах өөрсдөө бэлдээгүй. Зөвхөн бусад мах бэлтгэдэг хөдөө орон нутгийн жижиг аж ахуйн нэгжүүдэд ингээд цаасаа зарсан байна аа. Үүний цаана ганц энэ аж ахуйн асуудал бишээ. Үүний цаана Монголын төрийн байгууллагын хүнд суртал, хээл хахууль бүгд явж байгаа. Бид энэ байдлаас гаргаж байж энэ махны экспортоо нэмэгдүүлэх ёстой.

 Хоёрдугаарт тэр машины зөвшөөрөл гэж долоон аж ахуйн нэгжид одоо экспорт гаргах итгэмжлэгдсэн машин гэж Гаалийн ерөнхий газрын даргын 2020 оны 02 дугаар тушаал гарсан байна. Ингээд бид нар тушаалаар ингээд хязгаарлаад байх юм уу. Үнэхээр шаардлага хангаж байгаа бол тэр шаардлага хангасан машинаар ачихыг л заахаас биш энэ чинь л хүнд суртал. Ийм тушаал шийдвэр, хүнд суртал гаргаад байгаа юм аа. Тийм учраас дурын аж ахуйн нэгж махаа экспортлох гэхэд машин нь хүрэлцэхгүй ийм байдал үүсэж байна. Энд чинь хүнд суртал явж байгаагийн нэг илрэл. Тэгэхээр бид тогтоол дээр, бас энэ Гаалийн ерөнхий газрын энэ тушаалтай холбогдуулан бас найруулгын чанартай зүйл бол сайн оруулж өгөх хэрэгтэй гэдгийг хэлэх байна.

 Хоёрдугаарт малчид одоо хотоо харлуулахгүйгээ төрөөс заалгахгүй ээ. Хэдэн малаа худалдаад, хэдийгээ өөрсдөө авч үлдэхийг төрөөр заалгахгүй. Тийм учраас хэтэрхий их квот тогтоох нь бол ямар ч шаардлагагүй. Ялангуяа энэ дээр бол үхрээс бусад мал дээр. Ганцхан бог гэхгүй. Адуу ч гэсэн ямар ч квот тогтоох нь адууны махан дээр хэрэггүй. Адуу өөрөө маш их бэлчээрийг доройтуулдаг талхалдаг. Ямаа, адуу хоёр. Ялангуяа энэ зүүн аймгууд мөдхөн бэлчээрийн талхалт орох шинжтэй байна. Бүх адуу ийшээ чихсэн. Тэгэхээр адууны махан дээр ч гэсэн бид квот тогтоох ямар ч шаардлага байхгүй гэж би бас санал хэлэхээр байна. Үүнийгээ ч гэсэн тогтоолдоо бас найруулгын чанартай оруулъя гэсэн ийм саналтай байна.

 Мөн түрүүнд зарим гишүүд хэлсэн. Одоо монгол мах бол одоо Монгол Улсын стратегийн бүтээгдэхүүн. Тийм учраас энэ махны үйлдвэрлэл, экспортын 51 тавин нэгэн хувь нь Монголын үндэсний аж ахуйн нэгжтэй ийм компанид олгож байх нь зүйтэй байх. Тэгэхгүй бол одоо яг практик дээр яригдаж байна. Хятадаас ирж зөвшөөрлийг нь өгдөг. Хамгийн түрүүнд хятад эзэнтэй компаниудад өгдөг гэж байна. Махны спортыг. Ингээд яван явсаар сүүлдээ хүнсний гол нэр төрлийн зүйл махаараа бид нар бусдын хараат. Мах бэлтгэл, үйлдвэрлэл, экспорт бүгд бусдын хараат хяналтад орох ийм байдалтай болох байдал ажиглагдаж байна гэсэн ийм саналтай байна. Тэгээд миний асуусан асуултад, ялангуяа мэргэжлийн хяналтын байгууллага тэр зайлшгүй машины зөвшөөрөл байх шаардлагатай юу, үгүй юу. Энд бас хариулаарай. Мэргэжлийн хяналтын газрын дэд дарга Энхсайхан хариулъя.

 Микрофоноо нээгээрэй, сонсогдож байна.

 **Д.Энхсайхан**:/Дууны бичлэгт орсонгүй/

 **Х.Болорчулуун**: Одоо тогтоолын төслийг ажлын хэсгийн ахлагч уншиж танилцуулсан. Тогтоолын төслийн талаар саналтай гишүүд нэрсээ өгье. Батжаргал гишүүнээр тасалъя. Тэмүүлэн гишүүн саналаа хэлье.

 **Г.Тэмүүлэн:** Би саналаа хэлье. Би өнөөдөр энэ манай Байнгын хорооноос байгуулагдсан ажлын хэсэг одоо тайлангаа тавиад энэний хүрээнд Байнгын хорооноос бас энэ тогтоолын төсөл гарч байгааг бол зарчмын хувьд бүрэн дэмжиж байгаа. Үүнээс гадна би манай Байнгын хорооноос, магадгүй энэ сардаа багтаад ч гэдэг юм уу, Монгол Улсын энэ хөдөө аж ахуйн салбарын түүхий эд, бүтээгдэхүүний экспорттой холбоотойгоор энэ салбарын хэмжээнд бид нар ямар ажил хийх ёстой юм бэ. Засгийн газар, яамны зүгээс бодлогынхоо хүрээнд ямар ажлуудыг эрчимжүүлэх ёстой юм бэ гэдэг чиглэлээр тодорхой чиглэлүүдийг өгөх шаардлагатай байх. Тэгэхээр дараагийн хуралдаан дээр үүнээс тусад нь том бодлогынхоо хүрээнд суурь асуудлуудаа шийдвэрлэх, малынхаа эрүүл мэндийг сайжруулах, малынхаа үржил селекцийг сайжруулах, тухайн тэр бэлчээрийнх нь төлөв байдлыг сайжруулах ч гэдэг юм уу, ерөөсөө үндсэн суурь асуудлаа шийдвэрлэх чиглэлээр Засгийн газарт тодорхой чиглэлийг гаргах шаардлагатай байх гэж бодож байна.

 Өнөөдөр манай бодлогын энэ яам ч тэр, Хөдөө аж ахуйн яам, Засгийн газар ч тэр, ер нь бид нарын хувьд энэ хандлагынхаа өөрчлөлтийг хийх зайлшгүй шаардлага би байна гэж хараад байгаа. Өнөөдөр яагаад ч юм, Монгол Уулс зөвхөн энэ дулааны аргаар малын махыг боловсруулаад, бүрэн боловсруулаад зах зээл гаргаж байх ёстой юм бэ? Зах зээлийнхээ хойноос бид нар яагаад хөөцөлдөж байх ёстой юм бэ? Өнөөдөр бид нар суурь энэ бэлтгэл ажлуудаа хийхгүйгээр, өнөөдөр бид нар энэ нөхцөл байдлыг өөрчилнө гэж байхгүй. Би сая бас интернэт дээрээс ер нь зүгээр судалж үзлээ л дээ. Ер нь энэ дулааны аргаар боловсруулсан нь бүрэн боловсруулна гэдэг чинь ер нь юуг хэлээд байгаа юм бэ гээд. Тэгэхээр энэ хятадын засгийн газраас энэ манай аж ахуйн нэгжүүдэд гаргасан заавар, зөвлөмж нь ингээд байна л даа. Тэгээд тэндээс харахаар энэ дулааны агаар буюу бүрэн боловсруулсан мах гэж юуг хэлэх юм бэ гэхээр. Та бүхэн 80 градусын температурт энэ малынхаа махыг усанд буцалгана уу, эсвэл жигнэнэ үү, эсвэл тэр тосонд шараад ингээд энэ шаардлагыг хангаад ингээд гаргаарай гэж байгаа юм.

 Өнөөдөр Монголд энэ дулааны аргаар болоод бүрэн боловсруулсан мах иддэг айл өрх байгаа юу? Өнөөдөр бид нар хүн л юм чинь чанартай бүтээгдэхүүнээ нь явж байх. Өнөөдөр Монголчууд зоорины мах бараг иддэггүй шүү дээ. Зоорины мах иддэггүй. Түүхийгээр нь шинэ мах идэх дуртай. Ерөөсөө дэлхийн хүний хандлага нь өөрөө энэ байгаад байгаа байхгүй юу. Тэгэхээр бид нар чанартай бүтээгдэхүүнийг чанартайгаар нь л гаргах ёстой. Тэгэхээр өнөөдрийн Монгол Улсын засгийн газрын ч гэдэг юм уу, манай бид бүхний байгаа байдал бол ерөөсөө үнэтэй зүйлийг бид нар үнэгүйдүүлж гаргаад байна. Үнэтэй зүйлийг үнэгүйдүүлж гаргаж байна. Чанартай бүтээгдэхүүнийг бид нар хамаг шим тэжээлийг нь бүрэн боловсруулаад угаагаад, чанаад, дулааны аргаар боловсруулаад ингээд гаргаж байгаа юм.

 Тэгэхээр бид нар энэ үнэтэй зүйлээ бол үнэтэйгээр нь гаргах, чанартай бүтээгдэхүүнийг чанарыг нь баталгаажуулах асуудлыг бол нэгдүгээрт тавих ёстой болчхоод байгаа юм аа. Өнөөдөр яагаад монгол малын мах чанартай гээд байгаа мөртөө тэрийгээ баталгаажуулж чадахгүй байгаад байгаа юм. Өнөөдөр яагаад ч нь одоо юу гэдэг юм, дэлхийн зах зээл дээр хамгийн үнэтэй мах японы махнууд байна, вагю байна, коби байна. Өнөөдөр монголын зах зээл дээр монгол ч гэсэн японоос нааш нь онгоцоор тээвэрлэж оруулж ирж байгаа. Бүгд 100 доллароос дээш үнэтэй байгаа, монгол төлөлөгөө тоовол 300 зуун мянган төгрөгийн үнэтэй, тэрийг нь ресторон боловсруулаад зарах юм бол нэг килограмм мах өнөөдөр Монголын ресторанд сая төгрөгөөр боловсруулагдаж байгаа шүү. Сая төгрөгөөр боловсруулагдаж байгаа. Тэгэхээр бид нар тэрэнд хүрэх, өөрсдийн ядаж брэнд бүтээгдэхүүнийг хийж чаддаггүй юм аа гэхэд байгаа бүтээгдэхүүнээ байгаагаар нь үнэлж дүгнээд гаргах шаардлага би байна гэж хараад байгаа юм.

 Тэгэхээр өнөөдөр энэ чиглэлээр хандлагын өөрчлөлт гаргая. Тэгээд төрөөс, магадгүй ирэх оны төсөв дээр бид нар энэ малынхаа тэжээл дээрээ ч тэр, малынхаа эрүүл мэнд дээрээ ч тэр, малынхаа үржил селекцийн ажил дээрээ ч тэр тодорхой хөрөнгө мөнгө зарцуулж, өөрсдөө эрүүл бүс нутгийг бий байгуулсан эрүүл бүс аймгийг бий болгосон, эрүүл малтай болсон, чанартай баталгаатай хүнстэй болсон гэдгээ ядаж нэг ирэх хоёр гурван жилийн дотор зарлан тунхаглах шаардлага байна гэж харж байгаа. Эко болоод органик хүнсний бүтээгдэхүүний зах зээл бид нарт бий болчихсон шүү, байгаа шүү гэдгээ баталгаажуулж өгье өө. Байгаа зүйлээ байгаагаар нь үнэлээд тэр үнэ цэнээр нь болбол гаргая. Тэр зуун доллар нь байг гэхэд ядаж нэг арав хорин доллароор гаргадаг болох хэмжээнд аваачих хэрэгтэй байгаа. Тэгэхээр бид нар энэний тулд хөрөнгө мөнгө, шаардлагатай, хандлагын өөрчлөлт шаардлагатай, бодлогын өөрчлөлт бид нарт шаардлагатай.

 Байнгын хороон дээрээс би магадгүй дараагийн хуралдаан дээрээс яг энэ чиглэлээр дахиад хууль тогтоомжийн хэрэгжилтийг хангуулах, энэ дэлхийн зах зээлтэй хөл нийлүүлэх энэ суурь ажлуудаа бид нар хийж хэрэгжүүлэх тал дээр чиглэл өгсөн тогтоолыг гаргая гэсэн ийм санал байгаа юм. Энэ асуудлыг дэмжиж байгаа. Дараагийн асуудал дээр энэ чиглэлийн тогтоолыг гаргаж ажиллахад бэлэн байна. Энэ дээр бас хамтарч ажиллая гэж хэлэх байна.

 **Х.Болорчулуун**: Тэмүүлэн гишүүнд баярлалаа. Б.Бат-Эрдэнэ гишүүн саналаа хэлье.

 **Б.Бат-Эрдэнэ:** Баярлалаа. Энэ одоо яг ковидын үе ч байна. Өнөөдөр одоо цаг тулгамдчихаад байгаа үед бол гаргах гэж байгаа энэ тогтоолын төслийг дэмжиж байгаа. Манай ажлын хэсгийн нөхдүүд маань сайн ажилласан байна. Байнгын хороо бас энэ асуудлыг авч үзэж байна. Тэгэхээр зэрэг бол түрүүн Тэмүүлэн, Цэрэнпунцаг, Анандбазар, Аубакир гишүүд хэллээ. Ер нь жаахан сууриар нь анхаарах шаардлага байгаа юм. Бид 2010 оноос хойш одоо энэ хөдөө аж ахуй тэр тусмаа мал аж ахуй руу хандсан энэ бодлогод нэг өөрчлөлт гаргая гээд бид нар бол нэлээн одоо санаачлагатай ажилласан даа. Тэрний одоо тодорхой нэг жишээ бол манай Байнгын хорооны дарга Болорчулуун, Даваасүрэн гишүүн, Ганбаатар гишүүн, Санжмятав гишүүн бид нар энэ Латин Америкийн 3 орноор явсан юм байгаа юм. Бразил, Уругвай, Аргентин гээд, одоо хөдөө аж ахуй, тэр тусмаа мал аж ахуй дээр суурилсан. Одоо ганцхан жишээ хэлэхэд тэр гурван орны Хөдөө аж ахуйн яам бол заавал мал аж ахуй гэж эхэлж байгаа юм. Ой агнуур, ой аж ахуйгаар эхэлж болно. Загас агнуураар эхэлж болно. Газар тариалангаараа эхэлж бол үгүй ээ. Мал аж ахуй тэгээд араас нь нэр нь явж байгаа юм. Тэгж ач холбогдол өгдөг юм байна лээ. Тэгээд тэр гурван орноор явахад ерөөсөө одоо бид нар бол энэ европоос нүүдэллэж ирж улс байгуулсан хүмсүүд. Ингээд олон зуун жил мал аж ахуйнхаа бүтээгдэхүүнийг, хөдөө аж ахуйн бүтээгдэхүүнээ бид нар европ руу гаргаж байсан.

 Одоо бол Хятад гэж хязгааргүй нэг том сайхан зах зээл гарлаа. Бид арван зургаан мянган километр далайгаар зөөгөөд, тэгээд бүтээгдэхүүнээ бол ерөөсөө одоо малын амьсгаанаас бусдыг нь хятадад гаргаж байна. Уругвай жишээлэх юм ноосныхоо зунгагнаас 12 сая долларыг одоо цэвэр төсөвтөө авч байгаа гэж ингэж ярьж байгаа. Үгүй ээ, тэр зунгагаар чинь яадаг юм бэ гэсэн чинь тэр бол гоо сайхны хамгийн одоо нарийн бүтээгдэхүүнд оролцдог юм гэж байх жишээтэй. Тэгэхээр бид нар бол дэндүү одоо арчаагүй байна гэж ингэж дүгнэлт хийгээд тэгээд явж ирсэн тухайгаа одоо аян замын тэмдэглэл бичээд төвийн хэвлэл сонингууд бүх газар хүргээд, тэгээд энэний араас бол нэлээн хөөцөлдсөн. Тэгээд энэний үр дүнд бол бас тодорхой хэмжээнд мал, мах, экспортын ахиц дэвшил гарсан. 72 мянган тоннд. Тэр чинь одоо хоёр мянга хүрэхгүйтэй тонн мах экспортолж байсан бол тэр үйл ажиллагааны үр дүнд 72 мянган тонн мах экспортолж нэмэгдсэн шүү дээ. Ийм зүйлийг хэлж болох юм.

 Тэгэхээр зэрэг бид нар тэндээс ингээд яваад үзэхээр зэрэг бол ерөөсөө одоо малаа яаж эрүүлжүүлэх юм бэ?

 Гишүүд минь та бүхэн маань хоорондоо яриа хөөрөөгөө жаахан аядаарай, бас энд үг хэлэх боломж олгож өгөөрэй гэж.

 Тэгэхээр зэрэг малаа эрүүлжүүлэх асуудал дээр бол үнэхээр одоо цогцоор нь шийдсэн юм байна. Дээр нь одоо үржил селекцтэй холбоотой асуудлыг нь цогцоор нь одоо шийдсэн юм байна. Малын бэлчээр тэжээлтэй холбоотой энэ асуудлаа үндсэнд нь зохион байгуулсан, тэгээд дээрээс нь мал аж ахуйн салбартаа ажиллаж байгаа хүмсүүдийн нийгмийн баталгаа, орлого, мэдлэг энэ бүх талд нь нэлээн анхаарал тавьсан юм байна. Тэр болгоныг нь багтаасан бид нар бас мэдээллийг төвийн хэвлэл мэдээллээр нэлээн сайн өгсөн. Холбогдох хүмсүүдэд нь хүргүүлсэн. Ямар ч байсан одоо шинэ санаа оноо авсан байх гэж ингэж бодож байгаа юм аа.

 Тийм учраас одоо бид нар дараагийн авах арга хэмжээ бол энэ малаа одоо яаж эрүүлжүүлэх юм бэ. Эрүүл бүс одоо яаж гаргах юм бэ? Цаашлах юм бол энэ бэлчээрийн мал аж ахуйгаа одоо хөгжүүлэх бүс нутгаа яаж тодорхойлох юм бэ. Энэ чинь уул уурхайтай очиж мөргөлдөөд байх юм. Газар тариалангийн үйлдвэрлэлтэйгээ очиж мөргөлдөөд байх юм. Энэ асуудлууда одоо яаж зохицуулах юм бэ гэдэг нэг бодлогын түвшинд энийгээ гаргах хэрэгтэй байх аа. Нэгэнт одоо байгаль орчин доройтож байгаа учраас цөлжилт эрчимтэй явагдаж байгаа учраас бэлчээрээр дан ганц одоо бэлчээрээр зүтгүүлэх ийм боломж тааруу болсон нөхцөлд нэмэгдэл тэжээл тариалах энэ боломжийг яаж бий болгох юм бэ? Бид бас одоо санал онол солилцож байхад бол Төв аймгийн манай Батжаргал дарга бас нэлээн сайн туршлага хэрэгжүүлээд ингээд оролдож байгаа юм байна лээ. Энэ мэт ажлуудыг одоо бид нар яаж хийх юм бэ гэдэг юмыг цогцоор нь хэдүүлээ авсан нэг томоохон эргэлт хийхгүй бол зүгээр энэ маягаараа гал унтраах маягтай нэг тулгамдсан ажил асуудлыг нь авч үзээд, нэг удаагийн арга хэмжээ авдаг. Ийм байдлаар.../хугацаа дуусав/.

 **Х.Болорчулуун**: Бат-Эрдэнэ гишүүн баярлалаа. Ж.Бат- Эрдэнэ гишүүн саналаа хэлье.

 **Ж.Бат-Эрдэнэ:** Сая Тэмүүлэн гишүүн, Бат-Эрдэнэ гишүүн бас хэлчих шиг боллоо. Бид энэ сууриар нь асуудлыг авч хэлэлцэхгүй бол болохгүй. Сууриар нь. Одоо жишээ нь бид нар монгол мах гээд эко цэвэр мах. Одоо сайн үржил шимтэй гээд рекламдаад байна. Эрүүл бус бол ямар ч улс биднээс авахгүй. Одоо бид нар дулааны аргаар худалдаж байгаа энэ мах маань бол аргаа барсан асуудал байхгүй юу даа. Аргаа барсан асуудал. Аргаа бараад бид нар гадагшаагаа гаргаж чадахгүй болоод гаднынхан авахгүй болоод, аргаа бараад энэ хятадууд чинь борлуулаад энэ дулааны аргаар авч байгаа асуудал, жишээ нь энэ шүү дээ.

 Хэрвээ махныхаа экспортыг нэмэгдүүлье гэж байгаа бол бид нар нэн тэргүүнд эрүүл мэндийнхээ асуудал, малынхаа чанартай холбоотой асуудлыг л ярихгүй бол болохгүй. Хэдий болгон бид нар энэ хэмжээнд ингэж явах юм бэ. Тийм болохоор ерөөсөө энэ заалт дотор малын эрүүл мэндтэй холбоотой малынхаа экспортыг нэмэгдүүлэх дээр цогц бодлого боловсруулах, тэгээд тэрийгээ эргэж танилцуулах ч гэдэг юм уу. Ийм зүйлийг хийхгүй бол болохгүй шүү. Хөдөө аж ахуйн сайд энэ дээр бүр анхаарал хандуулаад, ингээд бодлого болохгүй бол болохгүй. Австралийн 30 жил мах зарж байсан топ мэргэжилтэн нь надад хэлж байсан. Танай мах болбол үнэхээр үржил шимтэй сайн мах. Гэхдээ танай махыг шулуухан хэлье, хэн ч авахгүй ээ гэж байгаа юм. Яагаад гэхээр танайх эрүүл бүсээ бий болгож байж мах чинь экспортод гарна гэж. Бид нар Мал амьтны эрүүл мэндийн тухай хууль, Малын генетик нөөцийн тухай хууль энэ гурван жилийн өмнө орж ирсэн. Энэ хуулийнхаа хэрэгжилтийг маш яаралтай гаргаж, энэнийхээ хэрэгжилтийг олон нийтэд зарлаж тэр эрүүл бүсийг бий болгох шаардлагатай юм биш үү? Тэгж байж бид нар дараа дараагийнхаа махныхаа экспортыг ярихаас өөр арга байхгүй.

 Хоёрдугаарт тогтоолын үг үсэг дээр жаахан анхаарах хэрэгтэй байх. Бас ерөнхийдөө гол гол заалтууд дээр нь орж байсан. Энэ нэгдүгээр заалтууд байна, гуравдугаар заалт байж байна. Тэгээд долоодугаар заалт байна. Энэ үг, үсэг дээр нь жаахан, жаахан засварууд хийгээд явах нь зүйтэй байх гэж бодож байна.

 Тээврийн стандарт гэж байдаг болохоос байгууллага болгон өөрсдийнхөө зааврыг гаргаж явдаг ийм зүйл байхгүй. Тийм болохоор энэ гаалийн даргын гаргасан тогтоол шийдвэр юу байдаг юм, тэр захирамж, шийдвэр энийг өөрчлөх талаар шууд Хөдөө аж ахуйн яам болон энэ мэргэжлийн хяналтын газрууд хоорондоо ярьж байгаад ажиллаад, энэ стандартаа барь. Түргэн муудах бүтээгдэхүүнийг тээвэрлэх тээвэрлэлт одоо хөргөгч гэсэн ийм стандарт байгаа шүү. Би үг, үсгийг нь алдаатай хэлж байгаа байх. Энэ стандартыг л Монгол Улсад баримтална. Түүнээс биш одоо хэн нэгэн дарга болгон өөрсдийнхөө стандартыг бий болгоод өөрсдийнхөө зарчмаар өөрсдийн тогтоол шийдвэр гаргаж явдаг гэсэн ийм ойлголт бол байхгүй ээ.

 Эцэст нь нэг асуудал байна. Маргаашийн өөхнөөс өнөөдрийн уушиг гэдэг үг бий шүү. Хэрвээ болохгүй бол одоо энэ стандартаа бий болгосны дараа энэ нөхцөл, эрүүл орчноо бий болгосны дараа, дараа дараагийн асуудлууд тэртээ тэргүй явах ёстой. Энэ бид нар гадаад экспортоо нэмэгдүүлэх ёстой. Энэ хүртэл хөлөөрөө гарах асуудал дээр анхаарал хандуулбал яасан юм бэ. Түрүүн Болорчулуун гишүүн хэллээ шүү дээ. Малчид маань хэнээр ч мал маллахаа заалгахгүй. Тэгээд одоо авъя гэснээр нь тэр чигээр нь өгөөд байдаг ч юм биш. Тэр чинь мал сүргийнхээ бүтэц, малынхаа зохион байгуулалт бүх зүйлийг тэд нар ч өөрсдөө хийнэ. Тийм болохоор квотыг нь нээлттэй тавьчих нэгдүгээрт.

 Хоёрдугаарт гадагшаагаа гарах боломж бололцоо, экспортод гаргах боломж бололцоог хөлөөр нь гаргахаас авхуулаад бүхий л боломж бололцоог нээх хэрэгтэй байна аа. Тэртээ тэргүй сая жишээ нь гучин мянган хонь гадагшаа гаргалаа шүү дээ. Урдаа бол энэ чинь хоёр мянган юань байгаа байх аа. Энэ чинь 800-гаад мянган төгрөг болчхоод байгаа юм, монгол мөнгөөр. Тэгэхээр энэ хэмжээнд бид нар яагаад 5 сая хонь гаргах ийм боломж бололцоог нээж болохгүй гэж. 5 сая гэдэг чинь.../хугацаа дуусав/.

 **Х.Болорчулуун**: Баярлалаа, Батжаргал гишүүн саналаа хэлье.

 **Ж.Батжаргал**: Тэгэхээр би Байнгын хорооноос гаргах тогтоолын төслийг бүтцийнх нь хувьд энэ манай ажлын хэсгийн гаргаад ирсэн тэр бодит байдал, анхаарал хандуулах ёстой асуудлуудыг тэмдэглэл, хэсэхдээ маш тодорхой оруулаад тэгээд тогтоол нь үндсэн хоёр заалттай байх юм болов уу гэж ойлгоод байна. Ойрын хугацаанд авч хэрэгжүүлэх юман дээр 4 зүйлийн санаа байна гэж ойлгогдоод байна.

 Нэгдүгээрт энэ квотыг нэмэгдүүлээд тэр наймааг зогсоочихъё гэсэн санаа байгаад байгаа юм байна.

 Хоёрдугаарт 4 сарын 1 хүртэл цагалбарыг нь уртасгаад ерөнхийдөө мах экспортлолтоо нэмэгдүүлчихье. Ирэх жилийг болохоор 8 сарын 1-нээс эхэлдэг учраас тэрнийг хүлээгээд хэвтчихээд байна гэсэн санаа байна.

 Гурав дахь нь тэр гаалийн даргын тушаалыг хүчингүй болгоод, стандарт хангасан тээврийн хэрэгслийг зөвшөөрлийг нь олгоод явуулдаг тэр тээвэрлэгчийн өргөжүүлэх тухай асуудал байгаа юм байна гэж ингэж ойлголоо.

 Дөрөв дэх нь, энэ онд мах бэлтгэлийг тогтоож байгаа хэмжээнд нь хүргэж хангуулах талаар зорих юм бол бид хавар мал хорогдохоос бас урьдчилан сэргийлэх бололцоо бүрдэх юм. Энэ дээр жоохон хянаж ажилламаар байна гэдэг асуудал байна.

 Тавд нь тэр гүйцэтгэлд тавьдаг хяналтыг нэмэгдүүлэх тухай асуудал байна.

 Хоёр дахь заалт нь ерөөсөө мах бэлтгэлийн асуудал дээр цаашид баримтлах бодлого гэдэг дээр манай энэ гишүүдийн яриад байгаа юмнуудыг оруулмаар байна. Тэр яах аргагүй эрүүл бүс нутаг. Манай бүтээгдэхүүнд эргэлзээгүй байлгах тэр нөхцөлийг хангах тэр малын үйлдвэрээ сайжруулах, эрүүлжүүлэх бүртгэл хяналтаа сайжруулах юмнууд нь ормоор байна. Дээр нь ерөөсөө л мах үнэхээрийг гаргая л гэж бодоод байгаа бол хоёр талынхаа эрх ашгийг хангасан бэлэн зах зээлтэй шууд хөрөнгө оруулалтыг татаж, тэр 51, 49-ийн харьцаатай хөрөнгө оруулалттай үйлдвэрүүдийг байгуулах замаар явбал илүү үр дүнтэй байж мэднэ шүү. Гадагшаа гарах юм чинь найдвартай байж мэднэ гэж ингэж ойлгоод байна.

 Дараагийн нэг хэлмээр байгаа зүйл яах аргагүй энэ тээвэрлэлтийнхээ асуудал дээр бид стандарт хангасан чингэлэг тээврийн асуудал руугаа зоригтой ормоор байна. Энэ хоёрын хооронд нэг худлаа янз бүрийн юм бариад суугаад баймгүйгээр ер нь цаашдаа бидний баримтлах бодлого ийм байх юм биш биз гэсэн нэг ийм л санаа байна.

 **Х.Болорчулуун**: Гишүүд саналаа хэллээ. Тэгээд манай Байнгын хорооны ажлын алба, ажлын хэсэг, энэ гишүүдийн гаргасан тэр үнэтэй саналуудыг зарим ч давхардаж байна. Бас тогтоол дээрээ тусгахыг нь тусгаад, тэгээд тогтоолоо найруулгын чанартай янзлаад эцсийн байдлаар Байгаль орчин, хүнс, хөдөө аж ахуйн байнгын хорооноос чиглүүлэх тухай тогтоолын төслийг батлахыг дэмжье гэсэн томьёолол санал хураалт явуулъя.

 Санал хураалт. 80.0 хувийн саналаар тогтоол гаргахыг дэмжиж байна.

 Санал хураалт дууслаа. Нэгдүгээр асуудлыг хэлэлцэж дууслаа. Гишүүд баярлалаа.

 ***Хоёрдугаар асуудал. Хөдөө аж ахуйн салбарт хамаарах эрдэм шинжилгээний хүрээлэнгүүдийн талаарх мэдээллийг Хүнс, хөдөө аж ахуй, хөнгөн үйлдвэрийн сайд Загджавын Мэндсайхан танилцуулна.***

 **З.Мэндсайхан**: Байнгын хорооны дарга, эрхэм гишүүд ээ.

 Монгол Улсын хувьд нийт нутаг дэвсгэрт хөдөө аж ахуйн эдэлбэр газар 73.8 хувийг эзэлж, дотоодын нийт бүтээгдэхүүний үйлдвэрлэл, хөдөө аж ахуйн үйлдвэрлэл 13 орчим хувь, экспортын орлогын 10 орчим хувь, ажиллах хүчний 30 гаруй хувийг тус тус эзэлж байна. Нийт хүн амын 66 орчим хувь нь нийслэл, бүсийн тулгуур төв болон аймгийн төвд амьдарч, аж ахуйн нэгж, байгууллагын 70 орчим хувь нь нийслэлдээ төвлөрч, энэхүү төвлөрөл нь агаар, усны хөрс бохирдлыг улам нэмэгдүүлэх болсон.

 Нөгөө талаас малын тооны өсөлтөөс үүдэлтэйгээр бэлчээрийн газрын доройтол цөлжилт хүрээгээ тэлж, бэлчээрийн ургамлын бүтэц бүрэлдэхүүнд өөрчлөлт орж, даацын хэтрэлт 2.5-10 дахин ихсэж, тариалангийн талбайн хөрсний үржил шим улам бүр муудах боллоо. Орон нутгийн засаг захиргааны бүтэц, зохион байгуулалтын нэгжийн 331 сумын 85 хувь нь мал аж ахуйн үйлдвэрлэлд суурилсан эдийн засагтай байна. 90-ээд оноос өмнө хөдөө аж ахуйн үйлдвэрлэлийг хөгжүүлэх, судалгаа шинжилгээний ажлыг гүйцэтгэх, үр дүнг үйлдвэрлэлд нэвтрүүлэхэд сургалт, эрдэм шинжилгээний байгууллагад салбарт томоохон үүрэг гүйцэтгэсээр ирсэн.

 Гэтэл салбарын эрдэм шинжилгээний хүрээлэнг бакалаврын зэрэгтэй дипломын мэргэжилтэн бэлтгэдэг цэвэр сургалтын байгууллага болох Хөдөө аж ахуйн их сургуулийн харьяанд ажиллуулж байгаа нь тодорхой үр дүн гаргах, судалгааг явуулах эрх, үүргийг хязгаарлаж, удирдлага зохион байгуулалт, зохицуулалтын хувьд салбарын яамтай уялдаа холбоогүй, хөгжлийн бодлого, шинжлэх ухаан, үйлдвэрлэлийн хамтын ажиллагаа алдагдахад хүрээд байна.

 Сүүлийн 30 шахам жилд Мал аж ахуйн, эрдэм шинжилгээний хүрээлэнгийн лабораторийн болон үйлдвэр, туршилтын баазыг бэхжүүлэх талаар төр засгаас авч хэрэгжүүлсэн томоохон арга хэмжээ, хөрөнгө оруулалт байхгүй, эрдмийн зэрэгтэй боловсон хүчнийг төрийн бодлогоор төлөвлөгөөтэй бэлтгэхээ больсон. Салбарын эрдэм шинжилгээний ажлын онол арга зүйн түвшин, орчин үеийн шаардлагаас ихээхэн хоцорч, дорнод тал говь, өндөр уулын бүс, баруун бүсийн хүрээлэнгүүдийн үндсэн чиг үүргээр ажиллуулахгүй зарим салбар хүрээлэнгийн үйл ажиллагааг зогсоож, шинжлэх ухааны үйлдвэрлэл, хөгжлийн бодлогоос хүндрүүлсэн бодит үйлдвэрлэлтэй, салбарын хөгжилд ухралт бий болгож байна.

 Засгийн газрын 1997 оны 31 дүгээр тогтоолоор Хөдөө аж ахуйн яамны харьяанд ажиллаж байсан Мал аж ахуй, эрдэм шинжилгээний хүрээлэнгүүдийг Хөдөө аж ахуйн их сургуулийн харьяанд шилжүүлснээр дипломын мэргэжилтэн бэлтгэх сургалтын байгууллага нь салбарын тулгамдсан асуудлыг шийдвэрлэх, урт, богино хугацааны захиалга, судалгаа хийх, тодорхой үр дүнд хүрэх, техник технологийн судалгаа нэвтрүүлэлтийг захиалах эрх, үүргийг хязгаарласан шийдвэр болсон гэж дүгнэж байна.

 Монгол Улсын тогтвортой хөгжлийн үзэл баримтлал, Төрөөс хүнс, хөдөө аж ахуйн талаар баримтлах бодлого, Улсын Их Хурлын 2017 оны 81, 82 дугаар тогтоол, Монгол Улсын Засгийн газрын 3 тулгуурт хөгжлийн бодлого, салбарын хуулиудын хэрэгжилтийг тус тус хангаж, хөдөө аж ахуйн салбарыг эдийн засгийн тэргүүлэх салбар болгон хөгжүүлэх төрийн бодлогын хүрээнд Хүнс, хөдөө аж ахуй, хөнгөн үйлдвэрийн сайдын эрхлэх асуудлыг нэгдмэл бодлогоор оновчтой зохион байгуулах, газар нутгийн болон уламжлалт өв соёл, нөөц баялаг, байгаль, цаг уурын өвөрмөц нөхцөлийн онцлогт суурилсан Монгол Улсын олон тулгуурт эдийн засгийн бүтцээр хөгжүүлэхийн тулд алс хэтийн одоо шинжлэх ухааны үндэслэлтэйгээр, хөдөө аж ахуйн салбарын бодлогыг зөв чиглүүлэх, салбарын яам шинжлэх ухаан, үйлдвэрлэлийн олон хүн редактор болон үр өгөөжийг дээшлүүлэх, дэд салбар хоорондын уялдааг зохих түвшинд хүргэж, санхүүгийн сахилга бат, хариуцлагыг сайжруулах арга хэмжээ авч хэрэгжүүлэх шаардлагатай байна.

 Эдгээр хүрээлэнг яамны харьяалалд шилжүүлэн ажиллуулснаар мал аж ахуйн салбарын тулгамдсан асуудлыг эрэмбэлэн үе шаттай шийдвэрлэх, төлөвлөх, тогтвортой хөгжүүлэх, шинэ техник, технологи, инновацийг үйлдвэрлэлд нэвтрүүлэх, үйл ажиллагааг нэмэгдүүлэх байдлаар зөв зохистой байгуулах, чиглүүлэх, салбар хоорондын уялдааг зохих түвшинд хүргэх, салбарын эрдэм шинжилгээний байгууллагын хүчийг төвлөрүүлэх, салбарын яам үйлдвэрлэлтэй нягт холбож, үр өгөөжийг дээшлүүлэх болно.

 Анхаарал тавьсанд баярлалаа. Хэлэлцэн шийдвэрлэж өгнө үү.

 **Х.Болорчулуун**: Мэндсайхан сайдад баярлалаа.

 Хэлэлцэж байгаа асуудалтай холбогдуулан хуралдаанд оролцож байгаа ажлын хэсгийг танилцуулъя. Хүнс, хөдөө аж ахуй, хөнгөн өдрийн сайд З.Мэндсайхан, Хүнс, хөдөө аж ахуй хөнгөн үйлдвэрийн яамны Төрийн нарийн бичгийн дарга Т.Жамбалцэрэн, мөн яамны Бодлого төлөвлөлтийн газрын даргын үүргийг түр орлон гүйцэтгэгч Ц.Болорчулуун, Хуулийн хэлтсийн дарга Э.Цолмонжаргал гэсэн ийм ажлын хэсгийн бүрэлдэхүүн оролцож байна.

 Дамдинням гишүүний микрофоныг өгье.

 **Г.Дамдинням**: Байнгын хорооны гишүүдийн энэ өдрийн амрыг эрье. Тэгээд энэ орж ирж байгаа асуудал өмнө нь Байнгын хороогоор яг энэ томьёоллоор орж ирээд унаад гарсан асуудал. Хоёрдугаарт одоо орж ирэхээрээ ямар ч танилцуулга байхгүй. Ингээд гэнэт ороод ирж байна. Тэгэхээр үүнийг хэлэлцэхгүй байх хэрэгтэй гэсэн ийм горимын санал дэвшүүлж байна. Санал хурааж шийдэж өгнө үү.

 **Х.Болорчулуун**: Өмнө нь хуралдахад долоохон гишүүн оролцсон зэрэг зэрэг Байнгын хороонууд одоо давхардаж хуралдаад гишүүд картаа орхиж гараад ингээд санал тэнцсэн байгаа. Харин одоо Засгийн газрын өөрийнх нь хүсэлтээр дахин оруулж байгаа. Энэ асуудлыг. Хэлэлцэх асуудлын талаар гарсан горимын саналыг хүлээж авах боломжгүй. Яагаад гэвэл хэлэлцэх асуудлыг хуралдааны эхэнд баталчихсан шүү дээ.

 Хэлэлцэж байгаа асуудалтай холбогдуулан асуулт асууж үг хэлэх гишүүд нэрээ өгнө үү? Албан ёсоор микрофондоо үг хэлэх. Өөр байнгын хорооны гишүүн бас нэлээн орж ирсэн байна. Баатарбилэг гишүүн үг хэлье.

 **Б.Баатарбилэг:** Асуулт, үг байна. Сая Байнгын хороон дарга хэллээ. Засгийн газрын саналаар энэ асуудал орж ирж байгаа гэж. Засгийн газар ерөөсөө өөрсдөө ийм хүсэлтэй байгаа бол Байнгын хороо руу оруулж ирэх ямар ч шаардлага байхгүй шүү дээ. Засаг дээрээ яриад л, тогтоол батлаад л хүрээлэнгүүдийг шилжүүлчихнэ. Сая Боловсролын сайдтай би ярилаа. Засгийн газрын хуралдаан дээр байгаа юм байна. Манайх эсрэг байр суурьтай байгаа. Энэ хариугаа албан бичгээр өгсөн. Хөдөө аж ахуйн яамтай уулзъя гээд хэд, хэдэн удаа цаг товлоод уулзахгүй байгаа. Хөдөө аж ахуйн яамныхан гэж. Одоо ингээд Засгийн газрын эрх мэдлийн хүрээндээ шийдэх асуудлыг Их Хурал руу оруулж ирж, Байнгын хорооны тогтоолоор бие биеийгээ бярдаад явдаг болох юм бол наадах чинь юу болох юм бэ.

 Хөдөө аж ахуйн сайд, Хөдөө аж ахуйн байнгын хороон дээрээ энэ асуудал оруулж ирээд ингээд явахаар Боловсролын сайд тэгвэл Боловсролын байнгын хороон дээр асуудал оруулж ирээд зөрүүлээд тогтоол гаргаад явах юм уу. Энэ ямар учиртай юм болчихов вэ? Тэр үндэслэл гэдгээс наана би энэ үндсэн ажиллах зарчим, зарчмын асуудал ярьж байна. Засгийн газар, кабинетын, сайдууд нэгдсэн байр суурьтай багаар ажиллана. Кабинетын зарчим баримталж ажиллана гэж байгаа шүү дээ. Тэгээд хоёр сайд нь өөр, өөр байр суурьтай байнгуутаа Их Хурлын холбогдох Байнгын хороогоор оруулж ирж хайнаа хагалуулах гэж байгаа юм шиг ингэж байдаг ийм ёс зүйгүй асуудал гаргаж болохгүй.

 Хэрвээ энэ Байнгын хороо ийм тогтоол гаргах юм бол наадхыг чинь Ерөнхий сайдын түвшинд хүртэл асуудлыг гаргаж тавина. Танай сайд нар ингэж ажиллаж чадахгүй байгаа бол тэр хоорондоо тохирохгүй байгаа сайд нарынхаа учрыг олоо. Шаардлагатай бол явуул гэдэг ийм шаардлагыг тавина шүү, нөхдөө. Хөдөө аж ахуйн яам ажлаа хий л дээ. Наадах чинь Засгийн газрын тухай хуульдаа ороод батлагдчихсан асуудал. Эрхлэх асуудлын хүрээнд. Урьд чинь өвөлжилт хүндэрсэн малчид цас, зуд гээд өчнөөн асуудал байгаа. Наадах эрдэм шинжилгээний байгууллага чинь эрдэмтэд ажилладаг сургалт эрдэм шинжилгээний байгууллага. Засгийн газрын тухай хуульд сургалт, эрдэм шинжилгээний асуудлыг Боловсрол шинжлэх ухааны яам хариуцна гээд маш тодорхой заачихсан байгаа. Энэ бол үйлдвэрлэл хариуцсан тийм байгууллага биш. Тэгээд ийм юм руу Их Хурлын Байнгын хороодыг Засгийн газрын сайд нар энэ асуудал руугаа ингээд татан оролцуулдаг асуудлыг болих хэрэгтэй. Тэгээд гишүүдийг талцуулаад.

 Хэрвээ энэ энэ асуудал ингэж орж ирж ийм маягаар сая Дамдинням гишүүн хэллээ шүү дээ. Өмнө нь ингээд унаад ингэчихсэн асуудал. Өмнө нь тогтоол гарчихсан л байгаа юм байна шүү дээ, дэмжигүй гээд. Хэн үүнийг ингээд бүр авъя гээд бүр чичирч дайраад байгаа юм. Би бүр зарчмын асуудал ярьж байна шүү. Засгийн газрын гишүүд кабинетын зарчмаа баримталж ажиллах ёстой. Хэрвээ ойлголцохгүй байгаа асуудал байвал танхим дээрээ л асуудлаа ярь. Засгийн газар дээрээ л асуудлаа ярь. Тэгээд үнэхээр Засгийн газар дээрээ энэ асуудлаа яриад ойлголцож чадахгүй байгаа бол Ерөнхий сайд албан ёсоор Их Хурал дээр хайна хагалж өгөөч ээ гэдэг асуудлыг Засгийн газрын албан ёсны байр суурь болгож оруулж ир. Тэгээд чуулганы хуралдаан дээр Их Хурлын тогтоолоор наад асуудлыг чинь шийдэх нь зүйтэй. Нэг Байнгын хорооны асуудал биш. Яагаад гэвэл энэ хоёр Байнгын хорооны эрхлэх асуудлаар нэг Байнгын хороо давуу эрхтэйгээр асуудал шийдвэрлэх гэж байгаа юм. Энэ дээр олон юм яриад байх юм байхгүй. Энэ зарчим алдагдаж байна. Хэрвээ энэ асуудал яригдвал нэлээн явуургатай асуудал болно шүү. Нэлээн явуургатай асуудал болно шүү, Ерөнхий сайдын түвшинд энэ асуудлаа гаргаж тавина шүү.

 Энэ асуудал яг намайг салбарын сайдаар ажиллаж байхад яригдаад, кабинет дээр яригдаад Армоно юу юуг нь Хөдөө аж ахуйн яаманд өгсөн шүү дээ. Энэ нь үйлдвэрлэлийн байгууллага маань өгье гэж Улаан сайдтай яриад ойлголцоод кабинет дээр яриад болж байсан юм. Энэ бол кабинетын л асуудал.

 **Х.Болорчулуун**: Энэ эрдэм шинжилгээнийхүрээлэнгүүдийн асуудал бол ганц Дарханы эрдэм шинжилгээний хүрээлэн биш улс даярх эрдэм шинжилгээний хүрээлэнгүдийн асуудал. Увсын, Дорнодын гээд. Өмнө нь Их Хурлын тотоол гарч, түүний дагуу Засгийн газарт чиглэл өгөөд шийдвэр гаргаж байсан юм байна.

 Тийм учраас өнөөдөр Засгийн газар өөрөө дураараа шийдэхгүй, Их Хурлын бүтцийн байгууллага Байнгын хороогоор оруулж байгаа. Энэ бол ганцхан Мэндсайхан сайд оруулж байгаа асуудал биш ээ. Ерөнхий сайд өөрөө дэмжиж байгаа юм, энэ асуудлыг.

 Мэндсайхан сайд хариулъя.

 **З.Мэндсайхан:**  Баатарбилэг гишүүний асуултад хариулъя. Энэ хүрээлэнгийн асуудлууд бол яалт үгүй энэ салбарын бодлого тодорхойлоход тулгамдаад байгаа асуудал мөн. Үүнийг шийдэх ёстой гэж харж байгаа. Боловсролын сайдтай хэд хэдэн удаа уулзсан. Хамтарсан ажлын хэсэг гаргаад саналыг миний хувьд тавьсан. Засгийн газар дээр Ерөнхий сайд өнгөрсөн есөн сард газар тариалангийн бүс нутгаар орон нутагт томилолтой явахдаа энэ ажлуудтай танилцаад ер нь хүнсний аюулгүй байдал, мал аж ахуйн энэ зөрчилдөөд байгаа асуудлыг шийдвэрлэхэд шинжлэх ухааны үндэстэй буюу сууриар нь хандах ёстой гэж үзээд Засгийн газрын тэмдэглэл гарсан. Хөдөө аж ахуйн их сургууль болон хүрээлэнгүүдийг Хүнс хөдөө аж айхаа яаманд шилжүүлэх судалгаа хийж оруулж ирэхийг үүрэг болгож, энэ асуудлаар Засгийн газрын тэмдэглэл гарсан.

 Манай яамны зүгээс боловсролын байгууллага буюу бакалаврын сургалтын түвшинд мэргэжилтэн бэлтгэдэг Хөдөө аж ахуйн дээд сургууль бол боловсролын байгууллагатай байх нь зүйтэй. Энэ салбарын суурь шинжлэх ухаан бодлого, салбарын бодлого тодорхойлогч энэ хүрээлэнгүүдийн асуудал бол салбарын яаманд байх нь зүйтэй юм байна. 1996 онд энэ хүрээлэнгүүдийг шилжүүлснээр тухайн он хүртэл хийж ирсэн салбарын суурь судалгаагаар сүүлийн гучин жил энэ хөдөө аж ахуйн салбар бодлогоо барьж явсан. Одоо энэ салбар бол бодлогын хувьд туйлдаж байна. Та өөрөө бас салбар удирдаж байсан хүн мэдэж байгаа байх.

 Яамны мэргэжилтнүүд энэ салбарын суурь судалгаа, шинжлэх ухааны асуудал руу оролцож чадахгүй байгаа. Энэ хүрээлэнгүүдийг авснаараа ямар нэгэн одоо эрх ашиг байхгүй ээ. Энэ бол цэвэр салбарын ирээдүй болон суурь асуудлыг бид нар хөндөж ярихад энэ асуудлыг тавьж байгаа асуудал байгаа юм. Боловсролын сайдтай бид нар энэ асуудлаараа ярьсан. Хүрээлэнгүүдийнхээ, заншлуудтай хамтраад уулзъя гэдэг дээр би бүх хүрээлэнгийнхээ захирлуудтай уулзсан. Боловсролын сайд маань харин энэ уулзалтыг хойшлуулаад байж байгаа. Танд ямар мэдээлэл өгснийг би мэдэхгүй байна.

 **Х.Болорчулуун**: Баатарбилэг гишүүн нэг минут тодруулж асууя.

 **Б.Баатарбилэг**: Одоо ингээд шинжлэх ухааны байгууллага чинь нэг ийм цогц, нэгдмэл бодлогоор явдаг байгууллага шүү дээ, академи гээд тэгээд хүрээлэнгүүд гээд. Хэрвээ танай наад зарчмаар явах юм бол одоо ингээд анагаахын шинжлэх ухааны хүрээлэн Эрүүл мэндийн яам руу яваад одоо инженер, физикийн хүрээлэн, хими технологийн хүрээлэнгүүд ингээд холбогдох хөнгөн үйлдвэрийн, уул уурхайн гээд ингээд яамдууд руугаа явах юм байна л даа. Тийм юм байхгүй шүү дээ. Социализмын үед чиг танай яаманд харьяалж байгаад болохоо байлаа гээд 1987 онд буцаасан л юм байна. Шийдвэр нь энэ Боловсрол, шинжлэх ухааныхаа байгууллагад байх нь зүйтэй юм байна гээд. Тэгэхээр ингэж бас байгаа буруу мэдээлэл гишүүдэд өгч болохгүй ээ.

 Хэрвээ тэгэх юм бол нэг нэгмөсөн Засгийн газар энэ хүрээлэнгүүдээ харьяа яамдуудад нь өгчих. Тэгээд шинжлэх ухааны байгууллагагүй болго. Би гол нь энэ шинжлэх ухааны байгууллагын үйл ажиллагааг хэтэрхий энэ аж ахуйн яамдууд ингэж хуваарилж авах гэж улайрч зүтгээд байгаа энэ явдал газар аваад байгаа болохоор ийм асуудлыг ярьж байгаа юм. Шинжлэх ухаангүй явцгаая тэгвэл.

 **Х.Болорчулуун**: Тэмүүлэн гишүүн асуулт асууж, үг хэлье.

 **Г.Тэмүүлэн**: Тэгэхээр би энэ эрдэм шинжилгээний хүрээлэнгүүд салбарын яамны харьяанд байх энэ хэрэгцээ шаардлагыг бол ойлгож байгаа. Манай Байнгын хороон дээр сүүлийн хэдэн жилийн хугацаанд л яригдсан асуудал. Үнэхээр одоо юу гэдэг юм, шинжлэх ухаангүйгээр энэ салбарын хөгжлийг ярих боломж бололцоо байхгүй. Удаа дараа бид нар асуудлуудыг хөндөж тавьж байсан. Ямар нэг ахиц дэвшил байхгүй. Өнөөдрийн ярьж байгаа асуудал бол Боловсролын яамны доор байх уу, Хөдөө аж ахуйн хэний доор байх уу гээд байдаг. Ерөнхийдөө бодлогын түвшинд хөрөнгө оруулалт, санхүүжилт, тухайн тэр салбар шинжлэх ухаанчаар болоод одоо юу гэдэг юм, үйл ажиллагааны шинэчлэлтэйгээр хэрэгжих боломж бололцоо бол өнөөдөр байхгүй болчхоод байгаа юм.

 Миний мэдэх л шинжлэх ухааны байгууллагууд, өндөр уулын бүсийн хүрээлэн, говийн бүсийн хүрээлэнгүүд ч гэдэг юм уу. Зөвхөн цалингаа авах. Цалин нь ч хөдөлмөрийн хөлсний доод хэмжээнд шахуу оччихсон хэмжээнд л байгаад байгаа юм. Юун үйл ажиллагааны хөрөнгө оруулалт, санхүүжилт, тэнд шинжлэх ухаан ч байдлыг хийх ямар нэг инноваци технологийг хэрэгжүүлэх ч гэдэг юм уу. Энэ боломж бололцоо бол өнөөдөр үнэхээр бас муу болчхоод байгаа юм. Тэгэхээр би үүнтэй салбарын сайдын танилцуулгаас нэг зүйлийг л асуух гээд байгаа юм.

 Энэ тавдугаар бүлэг дээр Хөдөө аж ахуйн яамнаас техник тоног төхөөрөмж болон судалгааны чиглэлээр хөрөнгө оруулалт хийх боломж байгаа гэдэг асуудлыг тавьж байгаа юм. Тэгэхээр яах вэ? 2021 оны төсөв батлагдсан. Магадгүй 2021 онд байхгүй байх. Миний төсөөлж харж байгаагаар. Түүнээс цаашаа та бүхэн энэ шинжлэх ухааны хөгжлийг, энэ инновац, технологийг үйл ажиллагааны шинэчлэлийг хийхийн тулд ер нь хөрөнгө оруулалт, санхүүжилтийг энэ үйл ажиллагааны шинэчлэлийг хийхэд ер нь яаж хийе гэж бодож байна вэ? Боломж бололцоо байгаа юм уу?

 Тийм үр дүн яг бодитойгоор одоо амлалт өгч, үр дүн гаргахгүй бол зарчмын хувьд бол шаардлагагүй л асуудал болчхоод байгаа юм . Тэгэхээр би та бүхнийг аль болох энэ шинжлэх ухааны байгууллагуудыг салбар дээр нь авчирч энэ хөдөө аж ахуйн салбарын бүтээмжийн дээшлүүлэх, шинжлэх ухаанчаар асуудалд хандах, энэ мэдлэг шингэсэн үйлдвэрлэлийн бүтээгдэхүүнийг бий болгоход анхаараасай гэдэг хүсэл зорилго байгаад байгаа юм.

 Үүнээс гадна Засгийн газрын гишүүн байгаа учраас нэг үйлийг анхааруулж хэлэхэд, энэ бол шинжлэх ухааны хүрээлэнгийн байгууллагуудын асуудал, төсөвт байгууллагын асуудал. Энэ өнгөрсөн Засгийн газрын үед Уул уурхайн яамны дор, төрийн захиргааны төв байгууллагын дор Эрдэнэс Таван толгой, буюу төрийн өмчит компанийг аж ахуйн нэгжийг авчирч тавьсан. Дээрээс нь ТУЗ-ыг нь бүтэн өөрсдөө бүрдүүлдэг. Үйл ажиллагаагаа бүрэн хянадаг ийм нөхцөл байдалд орж байгаад Засгийн газар анхаарал тавих ёстой шүү. Энэ тусдаа өөр асуудал байгаа. Төрийн өмчит компаниудыг магадгүй энэ төрийн захиргааны төв байгууллагууд өөрсдөд дээрээ авчрах аж ахуйн үйлчилгээ эрхлэх асуудал маш буруу асуудал байгаа. Энэ дээр Засгийн газар бол анхаарч ажиллаарай л гэдгийг би бас хэлэх гээд байгаа юм. Дахиад энэ асуудлыг гаргаж болохгүй, цэгцлэх ёстой гэдгийг та бүхэн бас яриарай.

 **Х.Болорчулуун:** 2 номер Мэндсайхан сайд хариулъя.

 **З.Мэндсайхан**: Тэмүүлэн гишүүний асуултад хариулъя. Ер нь энэ салбарын сайдын багцад байдаггүй учраас энэ рүү бол шилжүүлэн ямар нэгэн хөрөнгө оруулалт хийх боломж бол одоогоор байхгүй байгаа. Боловсролын сайдын багцыг Хөдөө аж ахуйн сайд руу, Хөдөө аж ахуйн багцыг Боловсролын сайд руу шилжүүлэх боломж нь бол хуулиараа хориотой. Төсвийн хуулиараа.

 Манай дээр салбарын суурь шинжлэх ухаан, судалгааны хөгжлийн чиглэлээр олон улсын байгууллагууд болон зээл, төсөл хөтөлбөрөөр маш олон төслүүд хэрэгжиж байгаа. Энийг энэ хүрээлэнгүүд маань хийгээд явах ёстой. Үүнийг яам захиалагч байх ёстой. Одоо энэ Боловсролын яамны харьяанд байгаагаараа асуудал юу байна вэ гэхээр зэрэг энэ хүрээлэнгүүд буюу шинжлэх ухааны байгууллагууд энэ төсөл хөтөлбөрөө сонгон шалгаруулалтад оролцох эрхийг нь хуулиараа байхгүй. Бид яамандаа аваад ирэх юм бол энийг бид нар олон улсын зээл тусламжийн хүрээнд энэ тоног төхөөрөмж, эрдэм шинжилгээний үйл ажиллагаагаа явуулах, судалгаа шинжилгээ хийх боломжоор нь хангаад явах боломж байгаа. Мөн түүнчлэн бид нар цаашдаа салбарын сайдын хувьд багцад тусгаад явах энэ боломж нь бүрдэнэ гэж харж байгаа.

 Ер нь бид нар салбарын суурь шинжлэх ухаангүй явснаар ямар байдалд хүрээд байгаа юм бэ гэдгийг би нэгхэн жишээгээр л хэлье. Өнгөрсөн хоёр долоо хоногийн өмнө надад Хятадын гаалийн байгууллагаас нэг бичиг ирсэн. Энэ дээр ямар бичиг ирж байна вэ гэхээр одоо бид нар ноолуурыг яг мах шиг аттестатчилал хийнэ. Монголоос экспортод гаргах гэж байгаа аж ахуйн нэгжүүд дээр бид нар аттестачлал хийж сонгон шалгаруулж байж ноолуурыг худалдаж авна гэдэг асуудлыг ярьж байгаа. Энэний цаана юу явж байна вэ гэхээр зэрэг тэд тайлбараа юу гэж хэлж байна вэ гэхээр танай ноолуур дэлхийн зах зээл дээр өрсөлдөх чадвартай байсан. Энэ бол 10 жилийн өмнөх асуудал. Одоо бол танай ноолуурын микрон бүдүүрсэн. Танай малын тоо чинь замбараагүй өссөн буюу бодлогогүй өссөн. Энэ Мал аж ахуйн хүрээлэн, Мал эмнэлгийн хүрээлэнгийн ажлууд буюу салбарын одоо явж байгаа байдал бол бид зөвхөн малын тоо толгой өсгөх, энэ эрүүл мэндийн асуудлаа гараад явж байгаа.

 Үүнийг яг урьдчилж судалдаг, шинэчлэх байгууллага маань өнөөдөр байхгүй малын өсөлт үржүүлэг энэ зоогийн ажил бол ямар ч бодлогогүй явж байгаа. Ингээд бид нар гол малчдын маань орлого болсон ийм ноолуур гэхэд жишээ нь дэлхийн зах зээл дээр өрсөлдөх чадваргүй тийшээгээ явж байна. Энийг ашиглаж зэрэгцээ хөрш орнууд буюу энэ салбарын гол тоглогч орнууд одоо шахалтаа үзүүлж эхэлж байна. Ингээд бид нар махныхаа араас орох гэж байна. Дараа нь хүнсний аюулгүй байдал гээд бид нар бүгдээрээ ярьж байгаа юм. Энэ дээр яриад ирэнгүүт ерөөсөө хүнсний аюулгүй байдал дээр үр ургамлын асуудал байгаа юм. Тэгэхээр бид нар үрийн үржүүлгээ өнөөдөр Боловсролын яаманд өгчихсөн. Тэр салбар өнөөдөр тэр хүрээлэн Дарханд ямар ч ажил хийхгүй байж байгаа. Бид энийг дэмжиж болохгүй байгаа.

 Өнөөдөр бид нар төмс бол гол нарын хүнсний бүтээгдэхүүн болон энэ улаан буудайн үрийн тариалалт энэ үр үржүүлгийн асуудлыг бид нар бодлогын хувьд дэмжиж салбарын асуудал болгож явахгүй бол цаашдаа бид нар хавар болгон оросоос ч юм уу хөрш орнуудаас импортоор үрээ авдаг. Ингээд бид нар хүнсний экологийн байдал ярих юм бол эд нар цаашдаа одоо бид нар хятадуудтай улаан буудайн гурил экспортлох гарцыг энэ намар би 9 сард нээсэн. Яг одоо эргүүлээд экспорт импортлогч орнууд юу гэж ярьж байна вэ гэхээр зөвхөн Монголын хөрсөн дээр ургасан улаан буудайн гурил гэдэг асуудал ярьж байгаа юм. Үүнийг ингээд яриад ирэхээр үр болон энэ аюулгүй байдал дээр ирээд бид нар бас ингээд энэ асуудлаа ашиглаж чадахгүй байдал руу орж байгаа.

 Нөгөө талдаа бид нар өнөөдөр мал аж ахуй, газар тариалан хоёр зодолдож байна, бэлчээрийн доройтол явж байна гээд ярьж байгаа. Энэ ургамал хамгаалал болон газар тариалан, бэлчээр менежментийн чиглэлээр ажиллах ёстой гол судалгаа, суурь шинжилгээ хийдэг газар бол хөдөө аж ахуйн хүрээлэн байгаа, мал аж ахуйн хүрээлэн. Энэ хүрээлэн, ургамал хамгааллын хүрээлэн хоёр маань өнөөдөр ажлаа хийхгүй буюу салбарын бодлоготой нэгдэж чадахгүй байгаа учраас өнөөдөр бид нар амаараа цөлжилт явж байна гэдэг. Хөдөө аж ахуй юм бол яг бодитой тийм байгаа шүү. Ямар ч суурь нарийн мэдээлэл байхгүй. Малчдын яриан дээр суурилсан цөлжилт явагдаж байгаа нүдээр харагдаж байгаа үзэгдэл дээр бид нар дүгнэлт хийгээд яваад байгаа болохоос биш яг нэг квадрат метр газар дээр ямар ургамал нь байхгүй болоод юунаас болж цөлжилт үүсэж байгаа юм гэдгийг энэ Ургамал хамгааллын хүрээлэн хийж байх ёстой.

 Монгол улсын төсвөөр бид нар оготно устгана гээд мөнгө тавиад явж.../хугацаа дуусав/.

 **З.Мэндсайхан**: 1 минут нэмж олгоё.

 **З.Мэндсайхан:** Жишээ нь үлийн цагаан оготнотой тэмцэнэ гээд бид нар жилдээ 2-5 тэрбум төгрөг төсөвт тавьж байгаа юм. Ургамал хамгааллын хүрээлэн энийг яамны захиалгаар өөрсдөө хийгээд явах чадавх, боломж нь байгаа. Өнөөдөр боловсролын салбарт байж байгаагаараа энэ ажлыг нь хийх гэхээр яам захиалагч болж болдоггүй. Зөвхөн нэг хоёр сайдын төсвийн багцын асуудлаас болоод ингээд ийм том ажлууд хоцроод байгаа юм. Тэгэхээр энэ бодлогын асуудлуудыг бид нар нэгтгэж, яаман дээрээ бодлого болгож явах гээд байгаа болохоос биш тэнд ямар нэгэн албан тушаалтныг өөр дээрээ би хамааруулж эрх мэдлээ ихэсгэх гээд байгаа асуудал биш ээ.

 Салбарын суурь бодлогыг сууриар нь зөв тавьж явъя л гэдэг хандлага дээр энэ асуудлыг дэвшүүлж тавиад байгаа юм.

 **Х.Болорчулуун**: Баярлалаа. Дамдинням гишүүн асуулт асууж санал хэлье.

 **Г.Дамдинням**: Би түрүүн хэлсэн. Энэ өмнө нь Байнгын хороогоор орж ирээд уначихсан асуудлаа. Засгийн газраар ороод унасан юм байна. Одоо тэгээд дахиад ингээд танилцуулгагүй ингэж оруулж ирээд байгааг ч ерөөсөө ойлгохгүй байгаа. Байнгын хорооны дарга, удирдлага ч гэсэн та нар бас нэг тийм дэг журам гэдэг юм байгаа бол энэ Их Хурлынхаа явах үйл ажиллагааг нь тэр дэг журмынх нь дагуу явуул л даа. Өмнө нь манай Байгаль орчин, хүнс хөдөө аж ахуйн байнгын хорооны тогтоол гарчихсан шүү дээ. Энэ дээр дэмжихгүй гээд. Оруулж ирж байгаа танилцуулгад нь нэг үг, үсэг, өгүүлбэр ерөөсөө өөрчлөгдсөн юм байхгүй. Тэнд 3 хүрээлэнгийн 380 гаруй хүн Дархан-Уул аймагт ажиллаж амьдарч байна. Тэр хүмүүсийн саналыг авсан юм энд алга. Танилцуулга байхгүй.

 Тэгээд тэр хүрээлэнгүүдийг ний нуугүй хэлэхэд одоо бараг ингээд хардаж бодохоор болж эхэлж байгаа байхгүй юу. Тэд нар чинь цаанаа газартай аж ахуйтай боломжтой ийм газрууд байгаад байгаа юм. Энэ рүү нь одоо санаа анхаарал байгаад байгаа юм болов уу гэж бодох юм. Дахин, дахин энэ Их Хурлын дэг жаяг одоо энэ юмнуудаа зөрчөөд л зүтгүүлээд байгаа энэ байдлыг чинь бол ойлгохгүй байгаа. Их Хурлын шийдвэр ингээд сарын өмнө үгүй ээ гээд гаргачихсан шийдвэрийг заавал тийм болгоё гэж оруулж ирээд байгаа энэ Байнгын хорооны удирдлагаас бол би яах гээд байгаа юм бэ гэдгийг чинь асуугаад байна шүү дээ. Энийг нэгдүгээрт хариулж өг. Горимын санал гаргалаа Их Хурлын гишүүнийхээ бүрэн эрхийн хүрээнд. Хүлээж авах боломжгүй гэж байна. Түүийгээ бүтэн хуулийн тайлбартай нь өг.

 Дараачийнх нь одоо энэ Засгийн газар дээр яамнаас захиалгатайгаар, Хөдөө аж ахуйн яамны захиалгатайгаар, Боловсрол соёл шинжлэх ухааны яамны харьяа хүрээлэнгүүд судалгаа хийж өгдөг. 10 гаруй тэрбум төгрөгийн захиалгат ажил хийж өгч яваа юм байна билээ. Тэгээд танхимын зарчмаар ажиллаж байгаа энэ Засгийн газар дотроо энэ асуудлаа яриад шийдчихэж болдоггүй юм уу. Энийг бол та нар хоорондоо ойлголцохгүй байгаа. Манай энэ Засгийн газар багаар ажиллаж чадахгүй байгаа юм байна гэж одоо ойлгож хүлээж авч байна. Тэгээд тийм үү, үгүй юу гэдэг дээр энэ дээр нэг хариулт өгчих. Тэгээд энэ асуудлыг бол дэмжмээргүй байна.

 Мөн өмнөх Байнгын хорооны хуралдаан дээр энэ Хүнс, хөдөө аж ахуйн сайд Мэндсайханд хүсэлт тавьсан. Энэ Дархан-Уул аймгаас сонгогдоод гараад ирчихсэн 3 гишүүн байна. Баттөмөр гишүүн байна, Жавхлан гишүүн байна, Дамдинням гээд нэг ийм нөхөр байна. Тэгээд та нар энэ асуудлаа танилцуулаач ээ гэхээр огт танилцуулахгүй. Тэнд чинь дахиад цаана нь мянга гаруй хүн байж байгаа юм. Энэ газарт ажил амьдралаа зориулаад явж байгаа хүмүүс. Тийм та нарын хэлдэг тайлбарыг чинь ойлгоно. Юу вэ г ээч. Улс орны асуудал байдаг юм аа гээд. Тийм ээ, улс орны асуудлыг чинь ойлгож байна. Тэгэхдээ тэр газар төр төлөөлөөд гараад ирчихсэн байгаа энэ гурван гишүүндээ танилцуулаад явуулна гэсэн юу ч хийгдээгүй. Би өнөөдөр ингээд Байнгын хороонд огт танилцуулагдаагүй, өмнө нь орж ирээд уначихсан асуудлыг дахиж оруулж ирж байгаа чинь одоо зөв юм уу, буруу юм уу. Би бол буруу гэж харж байна. Хууль зөрчиж байна.

 **Х.Болорчулуун**: Урьд нь бол энэ асуудлыг хэлэлцсэн. Гэхдээ би түрүүнд хэлсэн, урьд нь долоохон гишүүн дахин сууж байсан. Зургаа, зургаагаар тэнцээд унасан. Харамсалтай нь яагаад гэвэл гишүүд бол хурал давхардаад, тэгээд олон ч гишүүн би энэ асуудлыг дэмжих байсан юм гэж хэлж байсан. Дахиж оруулахгүй гэсэн асуудал байхгүй. Энэ дээр бол. Би өөрт чинь Байнгын хорооны хуралдаанаар мэдээ сонсох гэж энэ 115 дугаар зүйл байгаа. Байнгын хороо энэ хуулийн 115.1-д заасан мэдээллийг хэлэлцээд шаардлагатай гэж үзвэл хууль тогтоомж, Улсын Их Хурлаас баталсан бодлого төлөвлөлтийн баримт бичгийн хэрэгжилтийг хангуулах чиглэлээр тогтоол гаргаж болно гэж байгаа юм.

 Өнөөдөр мэдээллийг сонсоод чиглэл өгөх тухай асуудал яригдаж байгаа.

 Хоёрдугаарт, Дарханы хүрээлэн гэж ярьж байна. Ургамал, газар тариалангийн хүрээлэн бол баруун бүсэд Увсад, зүүн бүсэд Дорнодод байсан. Өнөөдөр Увс болон Дорнодын хүрээлэн 1996 оноос хойш бол байхгүй боллоо. Одоо Дорнодод гэхэд миний мэдэхийн зөвхөн тамгатай, дарга, манаач хоёр л байж байна. Бас харьяа салбар яам биш, өөр яамд шилжсэнээрээ яг өнөөдөр газар тарилан хүрээлэн ийм байдалтай байгаа. Тийм ч учраас бид нар бодлого алдагдсан. Хөдөө аж ахуйн хувьд. Ямар ч шинэ сортын үр гаргах түрүүний сайдын хэлж байгаа тэр бэлчээртэй холбоотой, үлийн цагаан огтнотой холбоотой. Энэ шинжлэх ухааны бодлого алдагдсан. Тийм учраас Оросоос жил болгон мөнгө зарж, үр бэлэнчилж авч байна. Олон тэрбум төгрөг.

 Өмнө нь Хөдөө аж ахуйн амны харьяанд байхдаа Дархан 134, Орхон сорт, Халх гол сорт гээд олон сортуудыг шинжлэх ухааны байгууллагууд гаргасан. Ургамал газар тариалангийн хүрээлэнгүүд. Гэтэл энэ яам нь өөр болсноос хойш нэг ч сорт гаргаагүй. Хөрөнгө мөнгөгүй байхад, энэ анхаарахгүй байхад яаж гаргах юм бэ. Тэнд Боловсролын яамны харьяа очсоноороо техник технологийн хувьд нь энэ газар тариалангийн хүрээлэнгүүд шинэчлэгдэх нь битгий хэл арай чүү өөрийгөө авч явж байгаа. Өнөөдөр Дарханы Ургамал газар тариалангийн хүрээлэн гэхэд хуучны оросын техниктэйгээ л ажиллаж байна шүү дээ. Эд нар чинь бол тэргүүлэх техник, шинжлэх ухааны ололтыг нэвтрүүлж, одоо энэ салбар яамаа бол суурь шинжлэх ухааны үүднээс авч явах ёстой тэргүүлэх байгууллага шүү дээ. Гэтэл өнөөдөр ийм байдалтай байж байна. Яг энэ янзаар байвал дахиад хэдэн жилийн дараа энэ Ургамал, газар тариалангийн үйлдвэр ч өөрөө байхгүй болно.

 Түүнээс биш ямар нэгэн ашиг сонирхол байхгүй шүү гэдгийг хэлье. Нэмж сайд хариулах уу?

 **З.Мэндсайхан**: Дамдинням гишүүний асуултад хариулъя. Дарханд Ургамал, газар тариалангийн хүрээлэн гэж ажиллаж байгаа. Манай газар тариалангийн салбарын яг үндсэн суурь хүрээлэн ажиллаж байгаа. Би газар дээр нь очиж танилцсан үйл ажиллагаатай нь. 300 хүн ажиллаж байгаа. Өнөөдөр тэнд 40 гаруй эрдэмтэд байгаа. Эрдэм шинжилгээний ажилтнууд би бүгдтэй нь уулзсан. Бид сүүлийн үед ямар ч бодлогогүйгээр өөрсдийн төсвийн хүрээнд төсвөөс тавигдсан хүрээндээ мөнчгөрөөрөө явж ирлээ. Энэ асуудлыг дэмжиж өгөөч ээ гэдэг асуудлыг надад хоёр гурван удаа тавьсан, өөрсдөө уулзсан.

 Ер нь бол энэ хүрээлэнгийн асуудал гэдэг бол бид нар энэ хоёр яамны салбар хооронд бодлогын чиг үүргийг нь л хангах гээд байгаа болохоос биш ямар нэгэн тэр гурван зуун ажилчдын эрх ашгийг хөндөх асуудал бол байхгүй ээ. Энэ дээр ямар нэгэн тийм эсэргүүцэл гарахгүй ээ. Би удирдлагуудтайгаа уулзсан. Бид салбарын яам дээр байгаад хүрээлэнгийнхээ үйл ажиллагааг илүү боловсронгуй, шинжлэх ухаанчаар нь аваад салбартайгаа уялдуулж явах дээр бол санал нэг байна гэдэг хариултыг өгч байгаа. Би мал эмнэлгийн хүрээлэнгээс бусадтай нь, бүгдтэй нь уулзсан. Мал аж ахуйн хүрээлэнгээс бусад хүрээлэнтэйгээ уулзсан удирдлагууд нь бол энэ ажлыг дэмжиж байгаа.

 Би Ургалал газар тариалангийн хүрээлэнгийнхэнтэй Дарханд очоод уулзахад яг энэ асуудлыг хурцаар тавьж байсан. Бид нар өнөөдөр жишээлбэл улаан буудай болон төмсөн дээр маш олон сортыг оруулаад, гаргаад бий болгочихсон, энийгээ, үржүүлж чаддаггүй, энийгээ хадгалаад банканд байж байдаг. Энэ бол сүүлдээ одоо Дарханы наад талд байгаа малын удмын сан хоёр бол үе үеийн сайд нар солигдоход очиж үздэг тийм музей болж хувирах гэж байна шүү, та энэ дээр бодлогоор дэмжиж өгөөч ээ гэдэг хүсэлтийг анх надад өөрсдөө тавьсан. Дараа нь Ерөнхий сайдыг явж байх үед энэ асуудлаа дахин хөндөж тавьсан. Бид энэ асуудлыг ул суурьтай судалж үзсэн юм байгаа юм.

 **Х.Болорчулуун**: Баярлалаа. Наранбаатар гишүүн асуулт асууж, санал хэлье.

 **Н.Наранбаатар**: Одоо орон нутагт мал аж ахуйн салбар үнэхээр ямар ч бодлогогүй, тооцоо судалгаагүй үндсэн шинжлэх ухааны үндэслэлгүй л явж байна л даа. Дураараа эцэг малыг энд тэндээс судалж аваад л, малчид өөр өөрсдийнхөө таньдаг мэддэг аймгаас ингээд худалдаж аваад одоо сүүлдээ ерөөсөө ямар үүлдэр омгийн одоо мал байгаа нь ч мэдэгдэхээ байлаа. Сүүлдээ цус нь холилдоод ерөөсөө юу ч болж байгаа юм.

 Дээрээс нь энэ малын тоо толгой нөгөө бэлчээрийн даацыг судалдаг, барьдаг, чиглүүлж өгдөг тийм юм ерөөсөө алга. Одоо ингээд эхнээсээ хоёр мянгат, гурван мянгат малчин гэдэг нэр томьёо бий болоод явчихсан. Тэгээд тэр дотроо нөгөө сүргийн бүтэц чинь алдагдчихсан. Тэгээд ямаан сүргийн тоо бол манай говийн гүйцэд гэхэд далан хувь нь одоо ямаа болчхоод байна шүү дээ. Тэгэхээр ерөөсөө ямар ч шинэ бодлогогүй чиглэлгүй явж байгаа нь бол тодорхой. Тэгээд би аймгийнхаа энэ Хүнс хөдөө аж ахуйн газар, Засаг даргын тамгын газрын Хөгжлийн бодлогын хэлтэс, энэ хөдөө аж ахуй хариуцсан хүмүүстэйгээ сая энэ Байнгын хорооны хурлын өмнө бас ярьж, санал онолыг нь солилцож байсан.

 Энэ 1997 онд Хөдөө аж ахуйн их сургуульд шилжүүлэхээс өмнө говийн бүсийн одоо энэ эрдэм шинжилгээний хүрээлэн бол маш сайн ажиллаж байсан юм байна. Тэгээд 1961 оноос хойш маш олон ажлуудыг хийж байсан шинжлэх ухааны үндэстэй энэ мал аж ахуйгаа хөгжүүлж байсан. Дээрээс нь энэ говь гурван сайхан ингээд ноолуурын чиглэлийн сайхан ямаа гаргаж аваад ингээд өндөр үр ашигтай ингээд явж байсан юм байна. Ьэмээн дээр одоо сайхан судалгаанууд хийж байсан юм байна. Хоёр үйлдрийн омгийн одоо тэмээ баталгаажуулах ажлыг хийж байсан юм байна. Тэгээд боловсон хүчин сайтай ингэж ажиллаж байсан юм байна. Говийн бүсийн энэ мал аж ахуйн эрдэм шинжилгээний хүрээлэн. Тэгээд 1997 онд Хөдөө аж ахуйн их сургууль руу шилжүүлснээс хойш бүх үйл ажиллагаа нь зогссон юм байна. Боловсон хүчин нь одоо байхгүй болсон байна. Боловсон хүчнийг бэлтгэдэг залгамж халаа одоо ийм юм байхгүй болсон юм байна. Хийдэг судалгааны ажил байхгүй болсон юм байна, өнөө тоног төхөөрөмж хөрөнгө оруулалт гэдэг юм нь байхгүй болсон юм байна. Энэ Хөдөө аж ахуйн их сургуульд тийм төсөв мөнгө янз бүрийн юм байдаггүй юм байна, дэмжиж өгдөггүй юм байна.

 Ингэхээр үндсэндээ өнөөдрийг хүртэл энэ говийн бүсийн эрдэм шинжилгээний хүрээлэн маань үндсэндээ одоо нэг байшин, тэгээд нэг дарга, тэгээд манаач, тэгээд ер нь хийж байгаа үйл ажиллагаа нь зогссон нэг ийм байдалтай л байгаа юм байна. Тэгээд энэ нь ямар учраас ийм байгаа юм гэхээр энэ удирдлага зохион байгуулалт, харьяалал, хөрөнгө оруулалт, боловсон хүчний бодлого гэдэг юм бол байхгүй болсон. Тийм учраас энэ бодлогын яамныхаа харьяанд очиж, Хүнс хөдөө аж ахуйн яамныхаа харьяанд очиж бодлого зохион байгуулалт энэ юм нь цаашдаа энэ яамныхаа харьяаллаар явбал илүү үр дүнтэй болно гэдэг ийм одоо саналыг надад хэлж, би та бүхэнд бас дамжуулж энэ тогтоолын төсөл хэлэлцэж байгаа асуудлыг дэмжиж байгаа юм.

 **Х.Болорчулуун**: Баярлалаа. Аубакир гишүүн.

 **Т.Аубакир**: Баярлалаа. Энэ орж ирж байгаа тогтоолын төслийг дэмжиж байгаа. Одоо нэг нь авна гээд, нэг нь өгөхгүй гээд бас чичрээд байгаа ч юм шиг нэг байдал үүсчихлээ л дээ. Ер нь хөдөө аж ахуйн салбар гэдэг сая Наранбаатар гишүүн хэллээ. Мал аж ахуй, газар тариалан дээр үйлдвэрлэл материаллаг баазаа түшиглэж хөгждөг нэг ийм онцлогтой салбар л даа. Ер нь бол. Хөдөө аж ахуйн яаманд шилжснээр энэ дотор байгаа нөгөө шинжлэх ухаан ч юм нь байхгүй болчих гээд байгаа юм ерөөсөө биш.

 Сүүлийн хэдэн жил Монгол Улс үндсэндээ шинэ үр сорт ерөөсөө гаргасангүй шүү дээ. Жишээлбэл дээхнэ Сангийн аж ахуй байх үед Сэлэнгэ рүү нарийн ноос таныг яг дангаар нь үржүүлээд хөгжүүлээд ирж байсан, микро нарийнтай ноостой бараг ноолуур шиг. Хөдөө аж ахуйн салбарын энэ хүрээлэнгүүд бол Хөдөө аж ахуйн яамандаа байх нь зөв өө л гэж би хэлэх гээд байна. Нэг яам нь авна гээд нөгөө яам нь өгөхгүй гээд. Тэгээд сая Баатарбилэг гишүүн бас хэллээ л дээ. Нэг гишүүдийг талцуулаад байгаа ч юм шиг. Хөдөө аж ахуйн яамыг би бол ойлгож байна. Хөдөө аж ахуйн яам өөр дээрээ одоо заавал нэг ачаа үүрэх гээд ингээд байгаа юм ерөөсөө байхгүй. Үрийн бодлого алдагдсан. Сүүлийн хэдэн жил дандаа гаднаас импортоор үр авч байгаа. Үрээ зарахаар, үрээгээ зар гэж. Одоо ирэх жилийн хаврын тариалалтад дахиад үр авах гээд байж байна. Үүнийг чинь яг сууриар нь хийгээд, материаллаг бааз газар дээрээ түшиглээд, техник дээрээ түшиглээд усалдаг юм бол услаад ингээд хөгжүүлээд энэ ажлыг хийж байсан мэргэжилтнүүд нь тэнд нь одоо байж байгаа. Хөдөө аж ахуйн яаманд дэмжье ээ. Яагаад гэвэл үрийн бодлого алдагдчихаад байна шүү дээ гээд яг салбарын яамных нь хүмүүс ингээд хэлээд байхад л, -үгүй наад чинь шинжлэх ухаан нь алдагдчих гээд байна гээд ингээд бүр ойлгохгүй байна л даа.

 Тийм учраас орж ирж байгаа тогтоолын төслийг бол дэмжиж байгаа. Бас гишүүд бас зарчмын хувьд бас зөв юм ярьж байна л даа. Засаг дээр яагаад ингээгүй юм бэ гээд. Та энэ талаас нь анхаарна биз. Өнгөрсөн намар Ерөнхий сайд хөдөө аж ахуйн бүс нутгаар явж байхад би бас цуг явж байсан. Нүдээрээ очиж хараад ингээд ярьж байгаа шүү дээ. Зарим гишүүд маань яг нүдээрээ очиж хараад үгүй ээ энэ будааны сорт чинь ийм байдаг юм уу, нөгөө нарийн ноос энэ чинь монгол хоньтэй эрлийзжээд байхгүй болж байгаа юм байна шүү гэдгийг нүдээр харсан юм уу. Яг одоо үйлдвэрлэл дээр очоод. Жишээлбэл мал аж ахуй дээрээ, газар тариалан дээрээ очоод үр яаж алдагдаж байгаа юм, хамгийн сүүлд гарсан үр Дархан сортын үр л гарч байгаа юм. Түүнээс хойш өөр байхгүй. Манай монголын нутаг энэ цаг агаарт яг тохирсон бурятский сорт гээд байсан. Тэр нь байхгүй болчихсон, бараг арван жил өвгөрчихсөн ургах потенциал нь муудсан үр тариад л яваад байгаа шүү дээ. Тэрний төлөө Боловсролын яам очиж тэнд жишээлбэл өөрийнх нь харьяанд байгаа хүрээлэнгийнхээ ажлыг очоод яг энэ үйлдвэрлэл дээр нь шалгаж үзсэн юм байдаг юм уу.

 Тийм учраас тэр учрыг нь мэддэг хүмүүст нь мэддэг яаманд нь өгөөд явах нь дээрээ. Техник талаас нь газар талаас нь бусад материаллаг юмаар дэмжээд явах бүрэн бололцоотой яам. Тийм учраас бид нар энэ одоо нэгэнт ингээд ороод ирсэн асуудлыг шийдээд саналаа хураагаад шийдчихье. Бид чинь бас саналаа өгөх эрхтэй гишүүд. Саналаа хураагаад л шийдчихье, энэ асуудлыг. Баярлалаа.

 **Х.Болорчулуун:** Аубакир баярлалаа. Батжаргал гишүүн асуулт асууж, үг хэлье.

 **Ж.Батжаргал:** Хүнс, хөдөө аж ахуйн байнгын хороо эцэслэж шийдвэрлэхгүй асуудал байхгүй юу, энэ. Засгийн газрын өөрийнх нь эрхийн асуудал. Үгүй ээ тэгээд салбарын сайд яахаараа эцэж шийдвэрлэдэггүй газар оруулж ирээд үймүүлээд байгаа юм бэ. Тэр Засгийн газар руугаа л наад асуудлаа тавиач дээ. Тэгээд л тэндээ шийдүүлээч дээ. Үүнийг чинь шийддэг боломж нь тэнд байгаад байж байна. Нааш нь оруулж ирээд үймүүлээд байж боломгүй шүү дээ.

 Ер нь эндээс харахаар нэг ийм зүйл харагдаад байна. Салбар хоорондын хамтын ажиллагаа, бэлэн байгаа бүтцийг нь ашиглах тал дээр бид ерөөсөө эрх зүйн зохицуулалт юм ер нь их сул байгаад байгаа юм биш үү? Үүнийг харин авч үзэж энэ салбар хоорондын уялдааг яаж хангах юм, бэлэн бүтцүүдээ яаж ашиглаж үр өгөөж бий болгох юм гэдэг юмаа нэг бодмоор харагдаад байгаа юм.

 Хоёрдугаарт яах аргагүй шинжлэх ухааныг бид түших ёстой. Тэгж байж энэ ололт дэвшил, сайн технологи, инновац энэ бүх юмаа гаргаж авах ёстой. Тэгэхээр ингэхийн тулд тэр нэг байгууллагын өөрийнх нь чадамжийг бий болгох ёстой. Хоёрдугаарт тэр захиалах судалгааныхаа л ажлын хөрөнгийг төр гаргах ёстой. Өөр ямар ч аргагүй байхгүй юу. Үр сорт шинээр гаргах гэж байгаа бол Хөдөө аж ахуйн яам энэ байгууллага нь хэний мэдэлд байхаас үл хамаараад танай яамны үйл ажиллагааны зардал талд гэдэг юм уу, хөрөнгө оруулалт тал дээр захиалгат ажлыг чинь хөрөнгө суулттай байх ёстой байхгүй юу. Тэгээд тэрүүгээрээ бид захиалгаа өгч, тэр байгууллагаар гэрээгээр хийлгүүлээд сайн үр дүн гарвал үйлдвэрлэлд нэвтрүүлэх асуудлаа шийдээд явах ийм л учиртай.

 Тэгэхээр үүнийгээ бид зөв харж зохицуулмаар байна. Дээр нь бид үүнийг энд байх нь зөв гэж эндээс тогтоол гаргаад хэрэггүй ээ. Наадах чинь энд байгаад байна аа. Гэтэл хөдөө аж ахуйн салбар чинь ийм юм байна аа, сайн судалж үзээд зөв газар нь бүтцийг нь шийд ээ гэдэг чиглэл өгнө үү гэхээс биш Боловсрол, соёл, шинжлэх ухаанаас нь аваад Хөдөө аж ахуйд өг гэж би бид эндээс чиглэл өгч болохгүй шүү дээ. Судалж үзээд хаана нь зөв байх юм, тэрийг нь богино хугацаанд шийд ээ гэдэг юмыг нь өгчихвөл яадаг юм гэхээс биш.

 **Х.Болорчулуун**: Батжаргал гишүүн үг хэллээ, санал. Таны зөв. Тэгэхдээ энэ анх бол Их Хурлын тогтоол гарч байж шинжлэх ухааны байгууллагууд одоо яамнаас яамнаас яамны харьяанд шилжиж байсан юм байна. Тийм учраас өнөөдөр бид нар Засгийн газарт үүрэг болгохгүй, судалж шийдвэрлэх талаар чиглэл өгнө, сонсоод. Засгийн газрын эрх хэмжээ дээр шийднэ.

 Ганибал гишүүн үг хэлнэ.

 **Н.Ганибал:** Хүнс, хөдөө аж ахуйн байнгын хороо үнэхээр бас энэ салбартаа сэтгэл гаргаж, тэгээд энэ хөдөө аж ахуйн салбар маань одоо шинжлэх ухаан дээрээ суурилсан энэ хүрээлэнгүүдээ түшиглэсэн, иймд одоо бодлогоо гаргаад, дараагийн дэвшилтэт цаг хугацаа руу яваасай гэдэг үүднээс өнөөдөр энэ асуудлыг бид хэлэлцэж байгаа байх. Тэгээд ер 30 жил энэ асуудал яригдсан. Ер нь зүгээр яг энэ засаг дээр очоод бас юм болдоггүй юм аа. Яагаад гэхээрээ засгийнхан болохоор тэр нэг томилгооны асуудал, төсвийн асуудал гээд л ингээд нэг ийм байдлаар өнөөдрийг хүртэл явсаар байгаад энэ асуудал өнөөдөр бидний нүдэн дээр, байгаль дэлхий маань цөлжилттэй, бэлчээрийн маань асуудал хүндэрчихлээ.

 Бидний нүдэн дээр манай энэ сортын асуудлууд хүндэрч байна. Малын үржлийн асуудал бол үнэхээр хүнд байдалд орж байна. Ер нь мал эмнэлгийн хүрээлэн бол тодорхой хэмжээнд олон улсын одоо төсөл хөтөлбөрийн дэмжлэг авч явдгаараа бас арай гайгүй гээд. Ингээд бидний нүдэн дээр энэ салбар маань унаад байгаа юм. Шалтгааных нь нэг нь болохоороо энэ хүрээлэн, шинжлэх ухаан, эрдэмтэд маань өнөөдөр энэ практикаасаа холдчихсон. Зөвхөн одоо шууд утгаар нь хэлэх юм бол Боловсролын яам энэ хүрээлэнгүүдэд бас нэг хоноцын сэтгэлээр ханддаг байхгүй юу. Яг л нэг тийм бодит энэ хөгжлийн төлөө энэ хүрээлэн, энэ эрдэмтэд нь сайн байгаасай, Монголын одоо хөдөө аж ахуйн салбарт олон олон одоо үр дүнтэй тэр бүтээгдэхүүн, бүтээлүүдийг гаргаасай гэж нэг ч ханддаггүй юм аа. Өнөөдөр эрдэмтэд маань тэр санхүүжилт, бодлогынхоо хүрээнд авч байгаа тэр шинжлэх ухаан, технологийн сан гээд байгаа. Түүнийг олж авахын төлөө тэр асуудал тэнд хуваарилагдаж байгаа мөнгө бол инээдэмтэй. Тэгэхээр энэ дээр бол зайлшгүй хийх ёстой юм бол хөдөө аж ахуйн салбар бодлогоо барьж байгаа салбар нь өөрсдөө тэр захиалгат шинжлэх ухааныхаа саналуудыг хэлж, үүнийхээ үр дүнд өнөөдөр Монголын хөдөө аж ахуйн салбар хөгжих ёстой. Хүнсний асуудал ч адилхан. Түрүүн ярьж байна. Японы одоо алдартай, үнэтэй цэнтэй махны асуудлууд байна. Энийг бид өнөөдөр тэр хүрээлэнд эрдэмтэд өнөөдөр тэрийг гаргаад энэний дагуу Монголын одоо мал аж ахуйн тодорхой бодлого, эрчимжсэн аж ахуйн тодорхой бодлого ингээд явах ёстой юм.

 Ер нь бас өмнө нь яах вэ, хөдөө аж ахуйн салбарт ажиллаж байсны хувьд Боловсролын сайд, хөдөө аж ахуйн сайд гээд ингээд хамтарсан төслүүдийг хэрэгжүүлэх гэж оролдож байсан. Тэгээд болдоггүй юм байна билээ. Энэ чинь бас ингээд өөр өөрсдийн төсөвтэй. Мэдээж одоо өөрийн төсвөөсөө Боловсролын одоо сайдын төсөв рүү мөнгө шийдэж, тодорхой хэмжээнд шинэ инновацуудыг нутагшуулах асуудал дээр хамтарч ажиллаж байсан. Энэ бол яг бодит нөхцөл байдал дээр бол бас боломжгүй гэдэг нь практик дээр батлагдсан.

 Тэгэхээр энэ удаагийн энэ хүрээлэнгүүдийн асуудал, шинжлэх ухааны энэ асуудлууд нь өнөөдөр олон улсын хэмжээнд, дэлхийн хэмжээнд бүгдээрээ л, нэн ялангуяа Монгол улсын хэмжээнд бол мал аж ахуйн энэ хүрээлэнгүүд бодлогынхоо яамны дор байж байж л бидний яг л одоо хүсэж бодож байгаа тэр л одоо ажлуудыг хийнэ ээ. Одоо ингээд Боловсролын яам юу гэж хэлдэг вэ гэхээрээ, энэ болохгүй л гэдэг болохоос бид нар үүнийг ингэж сайжруулна гэж ярихгүй байгаа шүү дээ. Хөдөө аж ахуйн салбарынхан бол бид нарт энэ дутагдаад байна аа, энийгээ сайжруулахын тулд өнөөдөр хүрээлэнгүүд шинжлэх ухаан бидний хувьд хэрэгтэй байгаа юм аа гээд энэ ярьж байгаа зарчим нь ч хүртэл өөр байгаа юм аа.

 Тэгээд ийм учраас энэ асуудал дээр бас манай Байнгын хороо бодитой дэмжлэг болж өнөөдөр бас засагт чиглэл өгөх нь зөв өө гэж бодож байна. Үүнийг дэмжиж байгаа.

 **Х.Болорчулуун**: Баярлалаа. Бадмаанямбуугийн Бат-Эрдэнэ гишүүн асуулт асууж, үг хэлье.

 **Б.Бат-Эрдэнэ**: Би энэ хэлэлцэж байгаа асуудалтай холбогдуулж үг хэлэхийн өмнө Хүнс, хөдөө аж ахуй хөнгөн үйлдвэрийн сайдаас би нэг асуулт асууна. Та бид хоёр одоо энэ ноднин хавраас эхлээд энэ Хэнтий аймгийн нэг хэдэн сумдуудын ноолууртай холбоотой асуудал байгаа. Тэгээд энэ асуудлыг одоо яаж шийдэх гэж байна аа. Тэгээд хуулийн байгууллага руу шийдсэн гээд ингээд хаячих юм бол энэ эцэс төгсгөл байхгүй ийм одоо асуудал. Эцсийн дүндээ бол иргэд, малчид хохирч үлдэнэ ээ. Бид хөөцөлдсөөр байгаад 30 гаруй айлын асуудал үлдсэн байгаа. Нийт дүнгээрээ 300 гаруй сая төгрөг. Энэ чинь бол үндсэндээ 60-70 тэрбум төгрөгийн ноолуурыг, тэгээд одоо үл бүтэх ийм компанитай Хүнс, хөдөө аж ахуй, хөнгөн үйлдвэрийн яам гэрээ хийгээд л, одоо ингээд л нохойн хүзүүнд мах зүүгээд тавина аа гэдэг шиг л ингээд тавиад туусан ийм зүйл байсан шүү дээ.

 Тэгээд энийг чинь одоо хөдөлсөөр байгаад нэг энэ дүнтэй болгочихсон юмыг яагаад та нар одоо ингээд өөрсдөөсөө түлхээд хууль цагдаагийн байгууллагад өгсөн гээд ингээд түлхдэг юм бэ? Энэ төрийн өөрийнх нь эрх мэдэл, хүч механизм байна аа. Та нар үүнийгээ ашиглаад ноолуур бэлтгэдэг мэдэхгүй, цаанаа одоо боловсруулдаг юм уу, яадаг юм тэр компанитай чинь та нар одоо хариуцлага ярих, та нартай ажил төрлийн уялдаатай ажиллах энэ бүх зүйлүүд чинь байгаа шүү дээ, Өөр одоо бусад Засгийн газар, холбогдох яам, агентлаг, энэ байгууллагынхаа хүрээнд та нар яагаад үүнийгээ хамтарч ажиллаж энийг эцэслэж шийдэж чадахгүй байна аа. Энд одоо тодорхой хариулт өг нэгд.

 Хоёрдугаарт, энэ хэлэлцэж байгаа асуудалтай холбоотой түрүүн Байгаль орчин, хүнс, хөдөө аж ахуйн байнгын хорооны хурлаар би тодорхой байр сууриа хэлсэн. Энэ их сургуулиуд чинь дэргэдээ эрдэм шинжилгээ судалгаа, тэгээд үйлдвэрлэл, сургалт гэдэг чинь салгаж болохгүй ойлголт шүү дээ. Зүгээр цаанаа төрийн бодлого нь ямар байгаа юм. Хэрвээ одоо яам өөрийнхөө мэдэлд авч байгаа энэ эрдэм шинжилгээний хүрээлэнгүүд тэр Хөдөө аж ахуйн их сургуультай нь хамт авах хэрэгтэй шүү дээ. Тэрийг хооронд нь одоо салгах юм бол энэ явахгүй ийм ажил. Бид 3 жилийн өмнө Солонгосын шинжлэх ухааны технологийн хүрээлэнгүүдтэй бид нар очиж танилцаж байсан. Хүнд цаг үед энэ улс орныг босгосон БНСУ-ын түүхэн туршлага чинь ийм л юм байна. Их сургуулиудаа, их сургуулийнхаа дэргэдэх тэр томоохон эрдэм шинжилгээний хүрээлэнгүүдийг энэ шинжлэх ухаандаа л хүч хөрөнгөө зарсан, төрийн бодлогоор дэмжсэн, гадаадад байгаа, одоо эрдэмтдээ урьж ирүүлж, өндөр хэмжээний цалин хангамжтай ийм нөхцөлд л ажиллуулж, өнөөдрийн шинжлэх ухаан технологийн ийм өндөр түвшинд хүрсэн улс орон байна шүү дээ.

 Бид нар чинь одоо шинэ юм зохиох гээд байх хэрэг байхгүй. Бусдын одоо сайн хүрсэн жишиг туршлагыг бид нар харгалзаж авч үзэх хэрэгтэй шүү дээ. Тэгэхээр энэ юмаа одоо яаж шийдэж байгаа юм бэ. Тэгээд энэ бол ерөнхийдөө түрүүн бас гишүүдийн хэлж байгаа ийм хоёр одоо ойлголттой. Ер нь эцсийн дүндээ ойлголтоо нэгтгэж байж нэг талд нь ажил асуудлаа гаргаж авахгүй бол дутуу дулимаг түүхий юм оруулж ирээд одоо ингээд нөгөө хэрүүлийн алим гэж ярьдаг биз дээ. Эцэс төгсгөлгүй одоо ийм маргаан руу оруулаад байж ч таарахгүй ээ гэсэн ийм л одоо зүйлийг хэлье. Тэгээд миний тэр эхний асуусан асуулт нь маш тодорхой хариулт өгөөч?

 **Х.Болорчулуун**. Мэндсайхан сайд хариулъя.

 **З.Мэндсайхан:** Намайг ажил хүлээж авахад энэ өнгөрсөн жилийн Засгийн газраас авсан арга хэмжээний Их Хурлын тогтоолын дагуу малчдад хандсан ноолуурын хөнгөлөлтийг үзүүлсэн ийм төсөл хэрэгжсэн байсан. Энэ дээр 10 орчим тэрбум төгрөгийг бол барагдуулаагүй байсан. Ажил хүлээж аваад үүнийг нэг сарын хугацаанд барагдуулсан. Одоо үлдэгдэл Хэнтий аймаг дээр Цэнхэрмандал сумын 25 иргэний 300 сая төгрөгийн асуудал байгаа. Үүнийг бол Наранзолбоот гэдэг компани төлөх ёстой. Энэ компани бол ноолуурын салбарт байгаагүй худалдааны компани аа. Энийг одоо тухайн үедээ яагаад ийм сонгон шалгаруулалт хийгээд энэ компани ийм үйл ажиллагаа эрхэлснийг бол би мэдэхгүй. Энэ асуудал дээр бол яам бол энэ компанитай хэд хэдэн уулзсан, зугтсан, алга болсон, олж авсан зөндөө л асуудлууд байгаа. Гол асуудал юу вэ гэхээр малчдыг хуураад урьдчилсан байдлаар нэг баучер бичиж өгөөд үнэгүй юуг нь авчихсан. Эргүүлээд мөнгөө төлөх дээрээ төлөхгүй. Ингээд л зугтаад байгаа асуудал. Энэ асуудлыг нарийн хөөцөлдсөн Хятад руу бол бид нар ноолуураа экспортод гаргачихсан. Тэгээд одоо Хятад улс ноолуурын импортын татварыг нэмсэнтэй холбоотойгоор бид нар алдагдал хүлээгээд цаад худалдан авагч одоо төлөхгүй байна гэдэг ийм асуудлыг хөндсөн. Энэнтэй холбоотой яамнаас одоо тухайн үеийн хөдөө аж ахуйн биржийн арилжааны тодорхойлолт энэ тэр бүх шаардагдах бүх юмыг нь хийж өгсөн.

 Аргаа бараад би бол энэ хуулийн байгууллагад энэ байгууллагыг өгсөн. Энэ бол залилах шинжтэй үйл явдал юм байна эдийн засгийн цагдаагийн газар үзээд прокурорт хэрэг нээх хүсэлт тавьсан. Прокурорын зүгээс энэ бол эрүүгийн хэрэг биш байна аа, иргэн хоорондын маргаан байна гэдэг үндэслэлээр өнгөрсөн долоо хоногт хүчингүй болгосон байгаа. Энэ асуудлаар бид дахин хандаж байна. Наранзолбоот компанитай бол уулзсан. Бид нар Хятадын шүүхэд хандаж байгаа мөнгөө олж авах гэдэг ийм л тайлбар өгч байгаа юм. Бид бол байгаа арга хэмжээгээ бүгдийг нь авч байгаа. Энэ компани бол хөдөө аж ахуйн салбарын буюу ноолуурын салбарын оролцогч компани биш ээ. Ноднин орж ирээд энэ сонгон шалгаруулалтад оролцоод л энэ мөнгийг тараасан. Ер нь иргэд рүү хандсан тэр ноолуурын ажиллагаа зөв байсан уу? Байсан. Зохион байгуулалт дээр л ийм алдаа гарсан.

 Хоёр дахь асуултад хариулахад. Хөдөө аж ахуйн дээд сургуулийг бол бид нар Боловсролын байгууллагын энэ байгууллагатай байж ээ гэж. Бид нар бол ингэж шунахгүй байгаа. Гэхдээ ийм жишээнүүд бол манайд ч гэсэн байгаа. Батлан хамгаалах салбар сургалт, судалгаа шинжилгээ бүх юмаа нэг дор аваад явж байгаа. Энэ салбарын боловсон хүчний төлөвлөлт бэлтгэл эд нар бол яг салбарын уялдаатайгаа явж байгаа. Өнөөдөр ний нуугүй хэлэхэд бол 90 оны хувьчлалаас хойш газар тариалангийн салбарт цөөхөн мэргэжлийн хүмүүс байгаа. Ихэнх нь тухайн үеийн сангийн аж ахуйн трактор компанич инженерийн ажилчид энэ газар тариаланг өнөөдрийг хүртэл авч явж байгаа. Энэ хүмүүс өөрсдөө хэлж байгаа асуудал бол бид боловсон хүчний дутагдалд орж байна шүү гэдэг асуудал ярьж байгаа юм. Хөдөө аж ахуйн сургууль энэ асуудлыг бэлдэж байна аа гэхэд, Хөдөө аж ахуйн сургуульд бэлтгэгдсэн хүмүүс гарч ирээд ажил хийж чадахгүй байна аа. Газар тариалан хөрс судлалын асуудалд практикгүй хүмүүс гарч ирж байна. Энэ асуудлаа та нар өнөөдөр агрохимич агротехник ч гэгддэг. Энэ хөрс судлалын чиглэлийн болон энэ үр үржүүлгийн хүмүүс бидэнд үнэхээр хэрэгтэй болж байна аа. Бид нар бол одоо олон жил авсан туршлага дээрээ явсан болохоос биш ямар нэгэн мэргэжлийн арга зүйгүй яваад ирсэн шүү гэдгийг бас тариаланчид тодорхой хэмжээнд ярьж байгаа.

 Бид бол энэ боловсролын бакалаврын түвшин дээр мэргэжилтэн бэлтгэх энэ асуудал бол Боловсролын яамны асуудлаа. Бид бол энэ рүү орохгүй. Бид зөвхөн салбарын шинжлэх ухааны нууцыг нэвтрүүлэх, салбарын суурь судал судалгаа, цаашид салбарын бодлогыг тодорхойлох асуудал дээр шинжлэх ухааны байгууллагуудаа оролцуулаад явах нь зүйтэй гэдэг үндэслэл дээр энэ саналыг гаргаж ирсэн байгаа юм. Баярлалаа.

 **Х.Болорчулуун**: Бат-Эрдэнэ гишүүн 1 минут.

 **Б.Бат-Эрдэнэ:** Тэгэхээр зэрэг тэр хариуцлага алдсан этгээд албан тушаалтан гэж байх ёстой. Тэгээд тэрийг нь олж тогтоосон уу? Ямар одоо хариуцлага тооцож байгаа юм, нэг.

 Хоёрдугаарт, одоо өмнөх Засгийн газар гээд түлхэж болохгүй л дээ. Энэ Засгийн газрын үйл ажиллагаа, ер нь төрийн бодлого чинь бол залгамж чанараа хадгалах ёстой. Тийм учраас наад гучаад иргэнтэй холбоотой, одоо танд бол мэдээлэл их дутуу байна л даа. Одоо Цэнхэрмандал сум гэж яриад байх юм. Цэнхэрмандал сум нь биш шүү дээ. Цаанаа Өмнөдэлгэр суманд гол айлууд чинь тэнд байж байгаа шүү дээ. Тэгээд бусад одоо хэдэн сумдууд орчихсон байж байгаа юм. Тэгэхээр энэ хүмүүстэй одоо та нар ингээд энэ зугтаадгаараа зугтаагаад одоо тэр хүмүүсүүдээ уулздаггүй учирдаггүй холбоо барьдаггүй. Тэгээд та нар одоо яамныхан байж байгаад тэгээд энэ наадмаас өмнө чинь бол тэр улсуудтай уулзаад гэрээ хэлэлцээр хийгээд тэр компанитай нь яам.../хугацаа дуусав/.

 **Х.Болорчулуун**: Жавхлан гишүүн үг хэлье.

 **Б.Жавхлан:**  Одоо асуулт асуугаад тэгээд дараа нь таван минут авчихъя, болно тийм ээ.

 Эхлээд нэг асуулт байна Мэндсайхан сайд аа. Түрүүн Батжаргал гишүүн их зөв өнцөг хэллээ шүү дээ. Хэрвээ кабинетын зарчмаар шийдсэн асуудал юм бол Засгийн газар дээр энэ асуудлаа шийдчихэж болохгүй байсан юм уу? Яагаад Их Хурал руу оруулж ирж байгаа юм бэ? Энэ чинь хоёр яамны хоорондын л асуудал шүү дээ. Тэгээд хэрвээ Ерөнхий сайд өөрөө дэмжиж байгаа юм бол тэгээд л энэ чинь кабинет дээрээ л шийдчих асуудал шүү дээ. Тэгэхгүй ингээд нөгөө яам нь яг үндсэн одоо үүнийгээ хариуцаж байгаа чиглэлийн яам нь Засгийн газрын хуулиараа шүү. Шинжлэх ухааны бүх асуудлуудыг Боловсрол соёл шинжлэх ухааны яам нь хариуцна аа гээд. Тэр яам нь өөрөө энэ шинжлэх ухааныхаа энэ байгууллагуудыг эндээ байх нь зөв, хуулийнхаа дагуу гээд. Ингээд өөрсдийнхөө саналаа маш тодорхой хэлчихсэн байгаа энэ үед Засгийн газар дээрээ шийдэж чадахгүй, энэ асуудлаа Их Хурал руу оруулж шийдэх гэж байгаа юм шиг ингэж харагдаад байна шүү дээ.

 Тэгээд энэ чинь яг танай Ззасгийн газрын кабинетын санал яг мөн юм уу, биш юм уу? Маш тодорхой асуудал шүү. Засгийн газар дээрээ яагаад шийдэж болохгүй байгаа юм бэ, үүнийг яагаад наашаа оруулж ирэв ээ? Тэгээд энэ хоёр яамны хоорондох энэ асуудал яригдаж байхад нөгөө яг шинжлэх ухааны яамных нь санал дүгнэлтийг энэ одоо Байнгын хороон дээрээ ийм шийдвэр гаргах гэж байгаа үед бол хоёуланг нь зэрэгцүүлж сууж байгаад сонсох нь зүйтэй биш үү гэж Байнга хорооны даргаас бас асууж байгаа юм шиг. Ийм хоёр асуулт байна. Дараа нь үгээ хэлье.

 **Х.Болорчулуун:** Жавхлан гишүүний микрофоныг.

 **Б.Жавхлан**: Байнгын хорооны гишүүдээ, уучлаарай, би энэ асуудал руу санаа зовоод зүгээр саналаа л хэлж байгаа юм. Тэгээд Байнгын хорооны гишүүд өөрсдөө мэргэн ухаанаараа шийднэ биз дээ. Тэгээд энэ асуудлыг тойроод хоёр өнцөг л байгаа юм. Энэ маань өөрөө шинжлэх ухааны салбарын асуудал болчхож байгаа юм. Ганц энэ мал аж ахуй, ургамал, газар тариалан эрдэм шинжилгээний хүрээлэнгийн асуудал биш. Энэ боловсрол, соёл, шинжлэх ухаан гээд бүхэл бүтэн энэ яамны шинжлэх ухааны салбарын асуудлыг хөндөж байгаа. Энэ асуудал нь өөрөө. Хэрвээ ингээд явбал ийм шинжлэх ухааны хүрээлэнгүүдийг нь бүгдийг нь тус тусынх нь яам руу нь аваачиж өгөөд. Энэ яам нь өөрөө зөвхөн Боловсролын яам. Нөгөө соёл нь гараад явчихсан, спорт нь гараад явчихсан. Т эгээд ерөнхий боловсрол, сургуулийн өмнөх хоёрыг л хариуцдаг л ийм яам болоод явчихвал бараг амар юм биш үү?

 Тэгэхгүй бол тэр энэ чинь өөрөө их том асуудал үүсгэнэ ээ. Одоо ингээд Байнгын хороодуудын цааш цаашдаа өөрийнх нь асуудлуудыг, ингээд чиглэл чиглэлээр асуудлууд үүснэ. Төсвийн байнгын хороонд ч …/хугацаа дуусав/.

 **Х.Болорчулуун**: Жавхлан гишүүн нэг минут.

 **Б.Жавхлан**: Тэгэхээр энэ хүрээлэнгүүдийн ажлыг шүүмжилж байгаа шүүмжлэлтэй бол би санал нийлж байна. Үүнийг сайжруулах ёстой. Одоо үйлдвэрлэл дээр үр дүнтэй ашигладаг энэ процесс бол дутуу дулимаг, яамдуудынх нь охүлээж байгаа хүлээлтэд хүрэхгүй байгаа гэдэг дээр бол санал нийлж байна. Энэ шинжлэх ухааны яамны харьяаллаас нь гаргаад энэ Хөдөө аж ахуйн яам ч юм уу бусад чиглэлийн яамдуудад авснаар энэ ажил сайжирна гэж би ерөөсөө бодохгүй байна. Харин өнөөдөр тэр хөрөнгө оруулалтыг нь нэмэх, Их Хурал дээр шийдэх асуудлууд нь бол би өөр асуудал гэж бодож байна. Ажлыг нь сайжруулах, хөрөнгө оруулалтуудыг нь нэмэх ийм асуудлууд тавих юм өөр шүү дээ.

 Тийм учраас үүнийгээ түр хойшлуулаад дахиж бусад Байнгын хороодтойгоор ярилцаад , Засгийн газрын үнэхээр яг энэ кабинетынх нь санал мөн юм уу, биш юм уу, энэ зүйлүүдийг нь тодруулаад эргээд ярьж болохгүй юм уу л гэдэг ийм ажил хэрэгч санал байна аа, Болорчулуун дарга аа.

 **Х.Болорчулуун**: Мэндсайхан сайд хариулъя.

 **З.Мэндсайхан:** Жавхлан гишүүний асуултад хариулья. Үүнтэй холбоотойгоор Засгийн газрын тэмдэглэл гарсан байгаа. Энэ хүрээлэн болон Хөдөө аж ахуйн дээд сургуулийг Хүнс, хөдөө аж ахуйн үйлдвэрийн яамны харьяанд оруулах. Энэ асуудлаар тэмдэглэл гарсан. Тэгэхээр энэ Засгийн газрын байр сууриа.

 Хоёрдугаарт энэ 4 шинжлэх ухааны суурь байгууллагыг ингээд боловсролдоо байх нь зөв гэдэг дээр би бол санал нэг байгаа. Тэр нь юу вэ гэхээр зэрэг суурь судалгааны байгууллагууд шинжлэх ухааны академидаа харьяалагдаж байгаа юм. Энэ шинжлэх ухаан технологийн санд 10-хан хүрээлэн харъяалагддаг. Түүний 4 нь манайх байгаа юм. Түүнээс биш нөгөө суурь шинжлэх ухааны байгууллагууд нь Шинжлэх ухааны академид харьяалагдаж байгаа юм. Энэ дөрвөн хүрээлэн чинь академид харьяалагдахгүй байгаа юм. Технологийн санд харьяалагдаад явж байгаа юм. Тэгээд ямар ч дэмжлэг байхгүй. Нийтдээ одоо энэ технологийн сан дээр 10 орчим тэрбум төгрөгийн суурь судалгааны ажил ингээд төсөвлөгдөөд явдаг. Нэг төслийн ажил нь 100 орчим сая төгрөг. Энэ хийсэн хүрээлэнгүүдийн ажлуудыг бид нар үзсэн. Хэдхэн хүн байгаа. Хэдхэн хүн энэ салбарт хамааралгүй, ямар ч одоо технологийн салбарт тулгамдаад байгаа асуудлаар бус судалгаа, шинжилгээ ажлууд хийгээд энд ийм бизнесийн зүй тогтол нь ч байгаа. Бас нарийн ярих юм бол.

 Тэгэхээр бид нар энэ асуудлуудыг нэг талд нь гаргаад, энэ салбарын бодлогыг цааш нь зөв явуулах талаас л энэ хүрээлэнгүүдийн асуудлыг хөндөөд байгаа юм. Түүнээс бид нар шинжлэх ухааны байгууллагыг дэргэдээ авчирч, одоо ямар нэгэн одоо цаад тухайн байгууллагын статусыг, ажилчдынх нь нийгмийн асуудлыг хөндөх гээд байгаа асуудал биш ээ. Энэ Боловсролын сайдаас бол надад хариулт албан бичгээр ирсэн. Энэ дээр дэмжихгүй ээ л гэдэг юм хэлсэн. Ямар нэгэн үндэслэл бол байхгүй. Бид бол яг дутагдаж байгаа салбарт дутагдаж байгаа асуудлаа л дэвшүүлж тавиад байгаа асуудал.

 **Х.Болорчулуун**: Жавхлан гишүүн нэг минут.

 **Б.Жавхлан:** Мэндсайхан сайд аа. Таны зовлонг ойлгож байна. Тэгэхдээ таны нөгөө яамных чинь хүлээлтэд хүрэхгүй байгаа энэ асуудлыг ингэж шийдэх нь миний бодлоор бол буруу байх аа. Та нэг дахиад энийгээ эргэж хараач ээ. Түрүүн та тэр Дарханы хүрээлэнгийнхэн энд тэндхийн шинжлэх ухааны хүрээлэнгийнхэн энэ асуудлыг дэмжиж байгаа гээд хамаагүй худлаа ярьчих юм аа. Хоёр жилийн өмнө энэ Улаанбаатарт байдаг хүрээлэнгүүд чинь энэ асуудлыг эсэргүүцээд жагсаал хийж байсан шүү дээ. Тэгэхэд Дарханы хүрээлэнгийнх нь төлөөллүүдээ ирүүлж байсан. Надад бичиг ирүүлж байсан. Одоо тэр бичиг нь байж байна. Сая би хүрээлэнгийнхээ даргатай ярилаа. Байр суурь хэвээрээ байгаа. Өнөөдөр дахиад бичгээ явуулъя гэж байна. Тэгэхээр энэ нь цаанаа нөгөө нэг та асуудлаа шийдэх гэж байна гээд нөгөө том өөр шинжлэх ухааны байгууллагын асуудлуудыг ингээд судалгаа, энэ шинжлэх ухааны энэ том энэ функцүүдээ хөндөөд ингээд нэг юмаа нураачих ийм эрсдэл байна. Тэгэхээр та энийг нэг эргээд хараач ээ. Таны зовлонг ойлгож байна аа. Хүлээлтэд хүрэхгүй байгаа гэдгийг чинь ойлгож байна.

 **Х.Болорчулуун**: Энэ гишүүд маань ингээд хоёр байр суурьтай байна. Эсрэг тэсрэг. Гэхдээ ойлгож байна. Өнөөдөр мэргэжлийн Хүнс, хөдөө аж ахуй, байгаль орчны байнгын хороо энэ асуудлыг Засгийн газарт үүрэг биш чиглэл өгч байгаа юм. Яагаад гэвэл энэ хөдөө аж ахуйн хүрээлэнд чинь мал аж ахуй эрдэм шинжилгээний хүрээлэн чинь хүрээлэн чинь хүрээлэн биш болсон. Нүдэн дээр. Зарим бүсүүдийнх нь бүр татан буугдчихлаа. Тэгээд мэргэжлийн яам нь шинжлэх ухаан ч биш, ийм болчихлоо. Яагаад гэвэл хөрөнгө мөнгөний дутагдалд энэ байгууллагууд, яам нь өөр болохоор шийдвэрлэж чадахгүй орж ирнэ. Ийм учраас энэ энэ асуудлыг Ургамал, газар тариалгийн хүрээлэнгийн хаврын чуулганд нэг сонсгол хэлэлцсэн юм. Тэгэхэд хүртэл хэлж байсан. Мөн намайг Ерөнхий сайдтай Дарханы Ургамал, газар тариалангийн хүрээлэн дээр ажиллаж байхад бид энэ Боловсрол соёл шинжлэх ухааны яаманд очсоноос хойш одоо өнчин хүүхэд чинь болсон. Нэг ч удаа хөрөнгө мөнгөө дэмжиж үзээгүй. Бид шинжлэх ухаанч биш аж ахуйн байгууллага болсон гэдгийг хэлж байсан.

 Тийм учраас одоо мэргэжлийн яамандаа бид очих хүсэлтэй байна. Хөрөнгө мөнгөөр ч гэсэн тэтгэж дэмжиж одоо бид бас нэг дэмжүүлж бас ажилламаар байна аа гэдгийг хэлж байсан юм. Тийм учраас энэ дээр санаа зовж зарим хүмүүсийг ойлгож байна. Бид одоо хэлэлцээд чиглэл өгнө. Засгийн газар эрх хэмжээндээ шийднэ гэдгийг хэлье.

 Чиглэл өгөх тухай

 Монгол Улсын Их Хурлын тухай хуулийн 23 дугаар зүйлийн 23.2.7 дахь заалт, 25 дугаар зүйлийн 25.6 дахь хэсэг Монгол Улсын Их Хурлын чуулганы хуралдааны дэгийн тухай хуулийн 115 дугаар зүйлийн 115.3 дахь хэсгийг үндэслэн Байгаль орчин, хүнс, хөдөө аж ахуйн байнгын хорооноос тогтоох нь:

 Нэгдүгээрт, Мал аж ахуй, эрдэм шинжилгээний хүрээлэн, Мал эмнэлгийн хүрээлэн, Ургамал газар тариалангийн хүрээлэн болон Ургамал хамгааллын эрдэм шинжилгээний хүрээлэнг Боловсрол шинжлэх ухааны яам буюу Хөдөө аж ахуйн их сургуулийн харьяалалд байгааг өөрчилж, Хүнс хөдөө аж ахуй, хөнгөн үйлдвэрийн яамны харьяалалд шилжүүлэх асуудлыг 2021 оны 2 сарын 15-ны дотор судалж, хэлэлцэж шийдвэрлэхийг Монгол Улсын Засгийн газарт чиглэл болгосугай.

 Ийм тогтоол гарах гэж байна.

 Үг хэлэх асуудал өнгөрсөн.

 Хоёрдугаарт энэ чинь 20-иод жилийн өмнө Их Хурлаар орж ирж гэж шийгдэгдэж байсан асуудал юм билээ.

 Байгаль орчин, хүнс, хөдөө аж ахуйн байнгын хорооны чиглэл өгөх тухай тогтоолын төслийг батлахыг дэмжье гэсэн томьёоллоор санал хураалт явуулъя.

 Санал хураалт.

 Чиглэл өгөх тухай тогтоолын төсөл 78.6 хувьтай дэмжигдлээ.

 Өнөөдрийн Байнгын хорооны хурал өндөрлөснийг мэдэгдье. Баярлалаа, гишүүддээ.

 Дууны бичлэгээс буулгасан:

 ПРОТОКОЛЫН АЛБАНЫ

 ШИНЖЭЭЧ Д.ЦЭНДСҮРЭН